HEYRIYA | Bayyeh Jehunu Molhadhoo Bayaku Ekaherikoh Beythibbi7Aharu'ge Vaahaka! - Vaguthu\n(ހއ. މޮޅަދޫ) ފަރުވާއެއް ނުފެނި ބަލިމަޑުކަމެއް ބާރަށް ފެތުރެމުންދާ ނަމަ އިހުގައި ވެސް މިހާރު ވެސް އަޅާ އާންމު ފިޔަވަޅަކީ ބަލި ޖެހޭ ބަޔަކު އެކަހެރި ކޮށްލުމެވެ. މުޅި ދުނިޔޭގައި ފެތުރިގެން އައި ކޮވިޑް-19 ގެ އާލަމީ ބަލިމަޑުކަމާ ގުޅިގެން ވެސް އެ ތައް ބަޔަކު ތިބެން ޖެހުނީ އެކަހެރިވެގެންނެވެ. ބައްޔާ ދެކޮޅަށް ވެކްސިނެއް ހޯދުނު ނަމަވެސް އަމަލު ކުރަނީ ހަމަ މި އުސޫލުންނެވެ.\nމިއީ އެކަމަކު ދުނިޔެއަށް މުޅިން އާ ތަޖުރިބާއެއް ނޫނެވެ. ސްޕެނިޝް ފްލޫ އާއި، މަދިރީގެ ސަބަބުން ގައިން ގަޔަށް އަރާ ބައްޔެއް ކަމުގައި ޑެންގޫ އާއި މި ނޫން ވެސް ބަލިތަކެއްގައި ދުނިޔެ ތާށިކޮށްލި އެތައް ތަޖުރިބާއެއް ހިމެނެއެވެ. މި ތަޖުރިބާތަކުގެ ތެރެއިން ހއ. މޮޅަދޫ ވެސް އިހުގެ ދުވަސްވަރެއްގައި ބަޔަކު އެކަހެރިވެގެން "ބާރާސީލް" ގައި ދިރިއުޅުނު ގޮތުގެ ތަޖުރިބާގެ ވާހަކަ އަކާ ހަމައަށް ދެވުނެވެ.\n1950 ގެ އަހަރުތަކުން 1970 ގެ އަހަރުތަކާ ހަމައަށް ރާއްޖޭގެ 34 ރަށަކުން ފެނުނު މި ބަލި ޖެހުނު ބަޔަކު މޮޅަދޫގައި ވެސް އުޅުނެވެ. އެ މީހުން އެކަަހެރި ކުރި ކަމަށް ވަނީ ސަރުކާރުން އަންގައިގެންނެވެ. އެއީ އެ ބައްޔަކީ ގައިން ގަޔަށް އަރާ ނުރައްކާތެރި ބައްޔެއް ކަމުގައި ސަރުކާރަށް ފެނިގެންނެވެ. ހަށިގަނޑުގެ ގުނަވަންތަކަށް އައިބުވާ މިންވަރަށް ސިފަ ބަދަލުވާ މި ބައްޔަކީ މަދަރީގެ ޒަރިއްޔާއިން ޖެހޭ ނުރައްކާތެރި ބައްޔެކެވެ.\nމޮޅަދޫ ބަޔަކު ފައިލޭރިއާ ޖެހިގެން އެކަހެރިކޮށް ބޭތިއްބި ބަރާސީލް ސަރަހައްދު - ވަގުތު އިމޭޖަސް: އަހުމަދު އަލީ\nހއ. އަތޮޅުގެ ރަށްރަށަށް "ވަގުތު ހޭރިޔާ" އިން ކުރި ދަތުރުގެ ތެރެއިން، މޮޅަދޫގައި މީގެ އަހަރުތަކެއް ކުރިން ފައިލޭރިއާ ބައްޔަކީ ގައިން ގަޔަށް އަރާ ބައްޔެއް ކަމުގައި ދެކި އެ ރަށުގެ ވަކި ސަރަހައްދެއްގައި ބަޔަކު ބެހެއްޓި ގޮތުގެ ޚަަބަރު ލިބުނެވެ. އޭރު އެ ތަނުގައި އެކަހެރިވެގެން ދިރިއުޅުނު މީހަކު ވަނީ އެ ވާހަކަތައް ޚިއްސާކޮށްދީފައެވެ. އޭނާ ސިފަކޮށްދިން ގޮތުން އެއީ ހިތްދަތި ތަޖުރިބާއެކެވެ.\nފައިލޭރިއާ ޖެހިގެން މޮޅަދޫ ބަރާސީލްގައި ވަކިން ދިރިއުޅުނު މީހަކު "ވަގުތު" އަށް އިންޓަވިއު ދެނީ -- ވަގުތު އިމޭޖެސް: އިބްރާހިމް ޝާބިލް\nއުމުރުން 80 އަހަރަށް ވުރެ ދޮށީ އަބްދުﷲ އިބްރާހީމް ކިޔައިދިން ގޮތުގައި އެ ރަށުގައި ފައިލޭރިއާ ހުރެގެން 11 މީހަކު ވަކިން އެކަހެރި ކޮށްފައި ބޭތިއްބީ ހަތް އަހަރުގެ މުއްދަތަކަށެވެ. އެއީ ހަތް އަންހެނުންނާއި ހަތަރު ފިރިހެނުން ކަމަށް އޭނާ ބުންޏެވެ.\nރަށު ރައްޔިތުން "ބާރާސީލް" ނަމުގައި ކިޔާ އެ ތަނުގައި 11 މީހަކު ބޭއްތިއްބި ކަމަށް އަބްދުﷲ އިބްރާހީމް ބުންޏެވެ. އެއީ އެ ބައްޔަކީ ގައިން ގަޔަށް އަރާ ބައްޔެއް ކަމަށް ބެލެވިގެން ސަރުކާރުން އަންގައިގެންނެވެ.\n"އަތޮޅު ރައީސް އައިސް އެންގީ، މީހުން އުޅޭ އަވަށާ ދުރުގައި، އަޅުގަނޑުމެން ބެހެއްޓީ،" އުމުރުން ދޮށި ކަމުން ވާހަކަ ދައްކަން ވެސް ދަތި ކަމެއް ހުރި އަބްދުﷲ އިބްރާހީމް ކިޔައިދިނެވެ.\nއެއީ ކުރީގެ ރައީސް މައުމޫން އަބްދުލް ގައްޔޫމްގެ ވެރިކަމަށް ވަޑައިގަތުމުގެ ކުރިންނާއި މައުމޫންގެ ވެރިކަމުގެ ކުރީކޮޅުގައެވެ. ސީދާ ކޮން ދުވަސްވަރެއްގައި ކަމެއް އަބްދުﷲ އިބްރާހީމް ވެސް ހަނދާނެއް ނެތެވެ. ދުނިޔޭގެ ސިއްޚަތު ޖަމިއްޔާގެ ލިޔުންތަކުގައި އޮތް ގޮތުން 1970 އާއި 1980 ގެ އަހަރުތަކުގައި ރާއްޖޭގައި މި ބަލި އުޅުނު ކަމުގައި ރެކޯޑް ކުރެވިފައިވެއެވެ.\nއަވަށުން ކާތަކެތި ގެނައުމުގައި ވެސް ދަތިތަކެއް ފުރަތަމަ ދުވަސްވަރު ހުރި ކަމުގައި އަބްދުﷲ އިބްރާހީމް ބުންޏެވެ. ވަކިން އެކަހެރިވެގެން "އަވަށު ބަންދެއްގައި" ތިބެން ޖެހެމުން އެންމެ ދަތިވީ ކާބޯތަކެތި ހޯދުމުގެ އިތުރުން އާމްދަނީއެއް ހޯދަން ކޮންމެ ވެސް މަސައްކަތެއް ކުރުން ކަމުގައި ކަމަށް އޭނާ ބުންޏެވެ.\n"ފަންގެބޮނޑި އުފައްދާފަ ދިނީމަ، އަވަށުން ގެނެސްދޭނެ ކާޑު، ލޮނު، މި ކަހަލަ އެއްޗެހި، ދެން މޫދުން ވެލާ މަސް، ވެލާ ބިސް ކަނީ،" އަބްދުﷲ އިބްރާހީމް ބުންޏެވެ.\nހަޔާތުގެ މުހިއްމު ސަފްހާތަކެއް، އުފާވެރި އަދި ހިތްދަތި\nއަބްދުﷲ އިބްރާހީމް ކިޔައިދިން ގޮތުން ނަމަ އޭނާގެ ހަޔާތުގައި އެންމެ ގިނަ އަދި އެންމެ ތަފާތު ތަޖުރިބާތައް ކުރަން ޖެހުނީ ބަރާސީލްގައި އެކަހެރިވެގެން އޭނާ އުޅުނު އެ ހަތް އަހަރު ދުވަހުގެ މުއްދަތުގައެވެ.\nހަތް އަންހެނުންނާއި ހަތަރު ފިރިހެނުން އެ ތަނުގައި އުޅެމުން ދިޔައިރު، އެއިން ތިން އަންހެނަކު ތިން ފިރިހެނުންނާ ކައިވެނި ކުރި ކަމުގައި އޭނާ ބުންޏެވެ. އޭގެ ތެރެއިން އެކަކަކީ އޭނާއެވެ. އަބްދުﷲ އިބްރާހީމްގެ ޒަވާޖީ ހަޔާތް ފެށިގެން ދިޔައީ ވެސް ބަރާސީލްގައި އެކުގައި ތިއްބައެވެ.\n"ބާރާސީލްގައި މީހަކާ އިނީ، އަންހެން ކުއްޖެއް ލިބުނީ، އަންހެން ކުއްޖެއް ވިހެއީ،" އަބްދުﷲ އިބްރާހީމް ބުންޏެވެ.\nބާރާސީލްގައި އުޅެމުން ދިޔައީ ފަންގެ އަޅައިގެންނެވެ. އެ ތަނުގައި އެކުގައި އުޅެމުން ދިއުމަށް ފަހު، ގާތް ގުޅުމެއް އުފެދި ކައިވެނި ކުރީ ކަމުގައި އަބްދުﷲ އިބްރާހީމް ބުންޏެވެ.\nބަރާސީލްގައި ތިބި ދުވަސްވަރު 11 މީހުންގެ ތެރެއިން ތިން މީހަކު ނިޔާވި ކަމަށް އަބްދުﷲ އިބްރާހީމް ބުންޏެވެ. އެއީ ދެ އަންހެނުންނާއި ފިރިހެނަކު ކަމަށް އޭނާ ބުންޏެވެ.\nހަތް އަހަރުގެ ދިގު މުއްދަތަކަށް ފަހު އަލުން މީހުން ދިރިއުޅޭ އަވަށަށް އައީ އެއީ ގައިން ގަޔަށް އަރާ ބައްޔެއް ނޫން ކަން ދެނެގަނެވި އެކަހެރިކޮށްގެން އެއްވެސް ބަޔަކު ބައިތިއްބައިގެން ނުވާނެ ކަން ރައީސް މައުމޫން އެންގެވުމުން ކަމަށް އޭނާ ބުންޏެވެ.\nއަބްދުﷲ އިބްރާހީމް މިހާރު ވެސް ހިނގާބިނގާވެ އުޅުމުގައި ދަތިތަކެއް ހުރެއެވެ. އެ ބަލީގެ އަސަރުތައް މިހާރު ވެސް ތަޒާކޮށް ފެނެއެވެ. އެހެންވިޔަސް އަބްދުﷲ އިބްރާހީމް އެންމެނާ ވެސް އެ ކުރިމަތިލަނީ ހިތްވަރުގަދަ ކަމާއި ހިނިތުންވުމަކާ އެކުގައެވެ.\nސެޕްޓެމްބަރު 21, 2021 12:15\nނަހުލާ ސްރިޕްޓް ރެޑީ ކޮށް ޔޫއްޕެާ ނިއުމާ ލައްވާ ފިލްމެއް ކުޅެން ފެނޭ


Jumhooree Party Ge Leader Kamah Gasim Kurimathi Lahvvaifi - Vaguthu\nޖުމްހޫރީ ޕާޓީގެ ލީޑަރުކަމަށް ގާސިމް ކުރިމަތިލައްވައިފި\nހުސްވެފައިވާ ޖުމްހޫރީ ޕާޓީގެ ލީޑަރު ކަމަށް އެ ޕާޓީގެ ބާނީ ގާސިމް އިބްރާހިމް ކުރިމަތިލައްވައިފިއެވެ.\nއެމަގާމަށް ކުރިމަތިލުމަށް ނިންމާ ގާސިމް މިއަދު ވަނީ އެކަމުގެ ސިޓީ ޖުމްހޫރީ ޕާޓީގެ އޮފީހަށް ހުށައަޅާފައެވެ. ގާސިމްގެ ސިޓީއާއި ހަވާލުވެ ވަޑައިގެންފައިވަނީ ޖުމްހޫރީ ޕާޓީގެ ރައީސް އަލީ ވަހީދެވެ.\nޖުމްހޫރީ ޕާޓީގެ ލީޑަރުގެ މަގާމަށް ކުރިމަތިލެއްވުމަށް ހުޅުވާލަން ފާސްކޮށްފައިވަނީ މިދިޔަ ހޯމަ ދުވަހުގެރޭ ބޭއްވި އެޕާޓީގެ ކައުންސިލް ބައްދަލުވުމުގައެވެ. ޖޭޕީގެ ލީޑަރު ކަމަށް ކުރިމަތިލުމުގެ ފުރުސަތު މި މަހުގެ 27 ވަނަ ދުވަހުގެ މެންދުރު3ޖެހުމާ ހަމަޔަށް އޮންނާނެއެވެ.\nޖުމްހޫރީ ޕާޓީގެ ޤައުމީ ކޮންފަރެންސް އިން އިންތިހާބު ކުރަންޖެހޭ ޕާޓީގެ ލީޑަރުގެ މަޤާމަށް އެއްވެސް ފަރާތަކުން ކުރިމަތިލައްވާފައި ނެތުމުގެ ސަބަބުން އެ ކޮންފަރެންސްގައި ޕާޓިގެ ލީޑަރު ކަމުގެ މަޤާމަށް ބޭފުޅަކު އިންތިހާބު ކޮށްފައެއް ނުވެއެވެ. އެ މަގާމު މިއަދާއި ހަމައަށް އޮތީ ހުސްކޮށެވެ.\nޖޭޕީގެ ގައުމީ ކޮންފަރެންސް ބޭއްވިއިރު ގާސިމް ހުންނެވީ ބޭސްފަރުވާއަކަށް ކަމަށް ވިދާޅުވެ ޖަރުމަނު ވިލާތުގައެވެ. ނަމަވެސް ރިޔާސީ އިންތިހާބަށްފަހު ގާސިމް އެނބުރި ރާއްޖެ ވަޑައިގެންފައިވާއިރު އެމަނިކުފާނުގެ މައްޗަށް ކްރިމިނަލް ކޯޓުން އިއްވި ޖަލު ހުކުމް ދާދިފަހުން ހައިކޯޓުން ވަނީ ބާތިލުކޮށްފައެވެ.\nއޮކްޓޯބަރ 24, 2018 22:30\nތިޔަކަމައް ކުރިމަތިލާނެ2ވަނަ މީހަކު ޖަޒީރާ ރާއްޖޭގަ އެބަހުރިބަ..ހަމަ އަހާލީ..


"Palestine Ge Baaru Huri Meehunnah l. Gamun 512 Goathi " - Vaguthu\nކޮވިޑް-19: ފައްސިވާ ދިވެހިންގެ އަދަދު އިތުރުވާން ފަށައިފި - 15 ގަޑިއިރު ކުރިން\n"ފަލަސްތީނުގެ ބާރު ހުރި މީހުންނަށް ލ. ގަމުން 512 ގޯތި"\n4 މަސް ކުރިން ( ފެބުރުއަރީ 10, 2020 )\nކެންދޫ ދާއިޜާގެ މެމްބަރ އަލީ ޙުސައިން\n"ފަލަސްތީނު"ގެ ބާރުހުރި މީހުންނަށް ހިލޭ ލ. ގަމުން ދީފައިވާ 512 ގޯތި އެބައޮތް ކަމަށް ކެންދޫ ދާއިރާގެ މެންބަރު އަލީ ހުސައިން ވިދާޅުވެއްޖެއެވެ.\nއަލީ ހުސައިން މިހެން ވިދާޅުވީ، މާލެއަށް ދިމާވެފައިވާ ތޮއްޖެހުމުގެ މައްސަލައަކީ ފަލަސްތީނުގެ ރައްޔިތުން އަތުން އެމީހުންގެ ބިންތައް އެހެން ބަޔަކު ފޭރިގަނެފައިވާ ފަދަ މައްސަަލައެއް ގޮތައް ރައްޔިތުންގެ މަޖިލީހުގެ ހެންވޭރު ދެކުނު ދާއިރާގެ އެމްޑީޕީ މެންބަރު އަދި އެމްޑީޕީގެ ޕާރަލަމެންޓަރީ ގްރޫޕުގެ ޑެޕިއުޓީ ލީޑަރު ޙުސައިން ޝަހީމް (އަނދުން ހުސޭން) ދެއްކެވި ވާހަކަތަކަތާއި ގުޅިގެން ކުރެއްވި ޓްވީޓެއްގައެވެ.\n"ތިޔަބުނާ “ފަލަސްތީނު”ގެ ބާރުހުރި މީހުންނަށް ހިލޭ ލ. ގަ.މުން ދީފައިވާ 4000 އަކަފޫޓުގެ 512 ގޯތި އެބަ އޮތް. ބާރުހުރި އެހެން މީހުންނަށް ފޮނަދޫ، ތުުލުސްދޫ، ހިންމަފުށި، ކާށިދޫ އަދި ހަނިމާދޫން ދޫކޮށްފައިވަނީ ކިތައްގޯތި؟" އަލީ ހުސައިން ވިދާޅުވިއެވެ.\nއަލީ ހުސައިން ވިދާޅުވީ، މާލޭގެވެސް ނިކަމެތި މީހުންނަށް އެއިންތާކުންވެސް ގޯތިލިބިފައި ނެތް ކަމަށެވެ.\nއަނދުން ހުސޭން އެގޮތަށް ވާހަކަދެއްކުމާއި ގުޅިގެން ގިނަބައެއްގެ ފާޑުކިޔުންތައް އޭނާއަށް ދަނީ އަމާޒުވަމުންނެވެ.\n"ރާއްޖެޓީވީ" ގެ ޕްރޮގްރާމެއްގައި ރޭ ވާހަކަފުޅު ދައްކަވަމުން އަނދުން ހުސޭން ވިދާޅުވީ "މިތަނަށް ދިމާވެފައި މިއޮތީ ފަލަސްތީނަށް ދިމާވެފައި އޮތްފަދަ ކަމެއް." ކަމަށާއި ނަމަވެސް މާލޭ ރައްޔިތުންނަކީ ކިޔަމަންތެރި ބަޔަކަށް ވާތީ ވެރިން ރަނގަޅު ގޮތެއް ހައްދަވައި ދެއްވާނެ ކަމުގެ އުއްމީދުގައި އަދިވެސް މަޑުން ތިބީ ކަމަށެވެ.\nއެނގިފައިވާ ގޮތުން ގަމުން ގޯތި ލިބިފައިވާ ބޭފުޅުންގެ ތެރޭގައި ޑިފެންސް މިނިސްޓާރު މާރިއާ ދީދީ އާއި ރީކޯ މޫސަ އާއި ރައީސް ނަޝީދު ހިމެނިވަޑައިގަންނަވައެވެ.\nމާލޭގެ ތޮއްޖެހުމަށް ހައްލު ގެންނަން ބޭނުން ނޫނީ ގެދޮރުގެ ވިޔަފާރި ކުރާ މީހުން - އަލީ ހުސައިން\nސިއްހީ ނިޒާމު ރަނގަޅުނުކޮށް އެހެން ކަމެއް މުހިއްމެއް ނުވާނެ: އަލީ\nފަރުމަހުގެ މަސްވެރިކަން ކުރާ މީހުންނަށް ސަރުކާރުގެ އެހީތެރިކަން ބޭނުންވޭ: އަލީ ހުސެއިން\nފެބުރުއަރީ 10, 2020 19:40\nމާލޭ މީހުންނަކީ ކަންނެއް ބައެއް. ކުލިން އުޅެވެނީ. ބަޑައް ޖެހުނީމަ ބިން ވިއްކާލަނީ.\nފެބުރުއަރީ 10, 2020 20:00\nތިހެން ކިޔޭނީ ފުރަތަމަ ތިމީހުން މާލެ އައިސް ހަމަ މާލޭ މީހުން ހެން ނޫޅެންޏާމުތާ. ވަރަށްވެސް ހަސީލަތް ނުބައިކަން ހާމަ ވެއްޖެ މާލެ އަންނަ ރާއްޖެތެރޭ މީހުން. ތިހެން ކިޔާ އިރު މާލޭ މީހުން ކަލޭމެންނަށް ތަންތަން ކުއްޔަށް ނުދެންޏާ އުޅޭނެ ހާލު ހިތައް އަރުވާ. އަނގަ އޮތަސް ފުނާފިގު\nފެބުރުއަރީ 10, 2020 21:44\nކުލިތޯ އެއީ ނޫނީ ފެލުންތޯ\nފެބުރުއަރީ 10, 2020 22:26\nބޮޑު އަގުގަ ގިނައިން ކާށި ފެލުވައިދޭން ދަނީ ނުން އަމިއްލަ ގެދޮރު ދޫކޮށް. ދެން ކޮން ވާހަކަ އެއް.\nއެއްކަލަ ޑޮންޑޮން މަތިގަނޑު\nފެބުރުއަރީ 11, 2020 01:49\nއަތުން ފައިން މަސައްކަތެއް.ކުރަން ނުކެރޭ ބަޔަކު ކުއްޔަށް ނުދީ ކައިބޮއި އުޅޭނީ ކިހިނެއް؟ އަނގަ އޮތީތީ އެއްޗެކޭ ކިޔަނީތާ. ކުއްޔަށްވެސް ދޭނެ ވިއްކަންވެސް ވިއްކާނެ. މަސައްކަތް ކޮށްގެން ދިރިއުޅޭކަށް ނުކެރޭނެ.\nފެބުރުއަރީ 10, 2020 20:40\nކޮންމެ ކަމެއްވިޔަސް އެތަނަށްދޯ އައިސްއުޅެންޖެހެނީ\nފެބުރުއަރީ 10, 2020 21:38\nމާލޭމީހުން ވަރަށް ކަންނެތްވާނެ!ބަޔަކު ދާއޮހޮރުވާ މަސަތްކޮށްގެން ހޯދާ ލާރިން ކުލިދިނީމާ ކައިގެން ބޮއިގެން އަރާމުގަ އުޅެނީ ނުވިތާކަށް ކައްކާކަށްވެސް ނޭގޭ އިއްޒަތްތެރިކަމުން ކަންނެތް ކަމުން އެހެންމިހުންލައްވާ ގުލާނު ކުރުވަނީ! އެކަމަކު ތެއްލިފަތް ބަނބުކެޔޮފޮތިކުދިގުޅަރިހާކުރު ނުލިބިގެންވަރެއްހުރެޔޭދޯ ރަންވެސް އެޅޭނީއެޅޭވަރު މިހުނަށޭ އަސަރެކޭކޮށްލާނީ\nފެބުރުއަރީ 10, 2020 22:36\nމާލެ ފިޔަވައި ރާއްޖެތެރޭ މީހުން ހިއްފަސޭހަ ކޮށް އުޅެލަން ނޫން ތަނެއް ނުފެނޭ. އެވެސް ބޮޑު އަގު ދީގެން.\nފެބުރުއަރީ 10, 2020 23:16\nހިއްފަސޭހަ ކޮއްލަން އުފަން ރަށައް. ކަލޭމެން ބބކ ހަދަން ވެސް ޓެެރަސް މައްޗައް އަރަން ޖެހޭނީ.\nފެބުރުއަރީ 11, 2020 10:16\nއެހެންވެ ދޯ ރަށް ދޫކޮށްފަ މާލެ އައިސް ޓެރަސް މަތީމަ ބާބަކިއު ހަދަނީ. އަދިވެސް އަނގަ ތަޅާ.\nފެބުރުއަރީ 10, 2020 19:54\nތިތިބީ ހުސް ސަރުކާރު ބޭފުޅުން ނޫންތަ.. އެއްވެސް މާލޭ ގޯތި ގެދޮރު ނެތް މީހުންނަށް ދިނިއްޔާ ކީތް..\nފެބުރުއަރީ 11, 2020 02:21\nއައްޔެއް ހުސޭނެއް ކިޔާނެ ކަމެއް ނެތް ކަލޭވެސް އަނގަ ނުބާނާ. އެއީ އަސްލު ރީނދޫ ގުންޑާއިންގެ ސިފަ އެފެންނަނީ. މާލެ ވިޔަސް ރާއްޖެތެރެ ވިޔަސް ތަފާތެއް ނުވާނެ. ކަލޭވެސް ތީ އޭގެ އެކަތި. ކޮންމެ ތާކު ހުއްޓަސް ކަލެއަކީ އަނިޔާވެރި ރީނދޫ ފިކުރުގެ ނުބައި މީހެއް.\nފެބުރުއަރީ 11, 2020 10:18\nކަލެއަށް ކިހިނެއް އިނގެނީ މަށަކީ ރީނދޫ ހުން ޖެހިފަ ހުރި މީހެއް ކަމެއް ނޫން ކަމެއް. ؟ އަހާލިނަމަ\nފެބުރުއަރީ 10, 2020 20:27\nމާލޭ ފަލަސްތީނުގެ މީހުންނަށް މުޅިގައުމު މިއޮތީ. ހުޅުމާލޭގަވެސް މާލޭ ފަލަސްތީނުގެ ބާރުހުރި މީހުންގެ ފްލެޓްތަކާއި ގޯތިތައް. މަތިން ފެށިގެން ބަލަން ފަށާބަލަ ކޮންބައެއްގެތޯ ގޯތިތައް ގިނައީ. އަދި ރާއްޖެއިންބޭރު ގައުމުތަކުގަވެސް ގިނައީ މާލޭފަލަސްތީނުގެ ވެރިންގެ ގެތައް. މަޖްލިހާއި ވަޒީރުންގެ ފެންވަރުން ބަލަން ފަށާބަލަ. ގައުމުގެ ހުރިހާ މުއްސަނދިކަމެއް އެމީހުންނަށް.\nފެބުރުއަރީ 10, 2020 20:28\nއެނގިފައިވާ ގޮތުން ގަމުން ގޯތި ލިބިފައިވާ ބޭފުޅުންގެ ތެރޭގައި ޑިފެންސް މިނިސްޓާރު މާރިއާ ދީދީ އާއި ރީކޯ މޫސަ އާއި ރައީސް ނަޝީދު ޢަބްދުﷲ ޝާހިދު ހިމެނިވަޑައިގަންނަވައެވެ.\nފެބުރުއަރީ 11, 2020 01:55\nތިމީހުނަކާހުރެ އެހެން ބަޔަކަށް އެއްވެސް އެއްޗެއް ލިބޭކަށް ނެތޭ. ހުރިހާ ތަނަކަށް އުނދުޅި ބާނާ ތަނެއްގަ ފޫނާއްޓެއް އޮތަސް ބައްކޮށްގެން މިތިބެނީ. މިދެން ބޮޑު އުނދަގުލެއްނު.\nފެބުރުއަރީ 10, 2020 20:35\nރައްޔިތުންވި ސްނާފިކުރުކުރުމަށް ވަރަށް އާދޭހާއެކުދަންނަވަން.\nމިދައްކާވާހަކަތަކުފަހަތުގަ އޮތްއެޖެންޑާގެ ބޭނުމަކީ ދެކޮޅުވެރިކަމާ ފިތުނަފަ ސާދަ އުފައްދާ ބައިބައިވުން އުފެއްދުން.\nފުރަމާލޭގަ އާއި ރާއްޖެތެރޭގަ ދިރިއުޅެނީ ވެ ސްހަމަ ދިވެހިރައްޔިތުން. ރާއްޖެތެރޭގަވެ ސް ތަނަވަ ސްކަމުގަ އުޅޭރައްޔިތުން އުޅެނީހަމަތަނަވަ ސްކަމުގަ ހަމައެފަދައިން މާލޭގެ ރައްޔިތުންވެ ސް ދިރިއުޅެނީ ... ﷲ ނިއުމަތް ތައްމިންވަރުކުރައްވަނީ އެކިމީހުންނައް އެކިމިންވަރަށް. ނިއުމަތްތައް މިންވަރުކުރައްވާފަވާ މީހުންނައް އެކަން މިންވަރުކުރައްވާފަ އެވަނީ އީމާންކަން އިތުރުކޮށް ނިކަމެތިންނައް ދީލަތިވުމައްކަން އޮޅުވާލާ ޒިންމާއިން ބަރީއަވުމަކީ ބޮޑުހަލާކެއް. އެއީ މޮޅުކަމާ ބޮޑާކަންދެއްކުމައް މިންވަރުކުރެއްވިނިއުމަތް ތަކެއްކަމުގާ ދެކިފިތުނައަށް މަގުކޮށުމުގެ ނުބައިނަތީޖާ ދެދުނިޔޭގަވެ ސް ދެކެންޖެހޭނީ ވަރަށް ހިތިކޮށްކަމާމެދަކު ޝައްކެއްވެ ސްނެތް.\nފެބުރުއަރީ 10, 2020 20:36\nމިއީ ދިވެހިންގެ ރާއްޖެ،ވަކިބައެއްގެ ރަށެއް ވަކިބައެއްގެ ބިމެއް ނޯންނާނެ! ޢެންމެން ހަމަހަމަ! ކޮންމެ ތާކުން ވެސް ބިމެއް ކޮންމެ މީހަކަށްވެސް ލިބެންވީ! ޙުރިހާ ވެސް މައްސަލަޢަކީ ހުސައިން މެންކަހަލަ މީހުންގެ ސަބަބުން މާލެ އަށް ތޮއްޖެއްސުވުން! ނުވިތާކަށް ބިދޭސީންވެސް ! ކެރެންޏާ ތޮއްޖެއްސުވި މީހުނަށް އަދަބު ދީބަލަ ލަޓޯފަޓޯ ވާހަކަ ނުދައްކާ!\nފެބުރުއަރީ 10, 2020 20:39\nފެބުރުއަރީ 10, 2020 20:41\nމި ރާއްޖެތެރޭ މުނާފިގުންތައް މިގައުމު ފިތުނައިގެތެރޭގަ ފަސާދަކޮށް ނިންމައިފި! މިމީހުންނަކީ ހުރިހާގޮތަކުންވެސް ހައްދުފަހަނައަޅާފައިވާ ބައެއް!\nފެބުރުއަރީ 10, 2020 21:26\nހިނގާ ތަންކޮޅެއް ތިލަ ކޮށްލަމާ،،، އައްޑޫ ސިޓީ ކައުންސިލް ހުންނަ މަގުގެ މެދެއްހާ ހިސާބުގައި އަނދުން ހުސެން ގެ ބޮޑު ގެއެއް އެބަހުރި!!! އެބޮޑު ބިން އަނދުން ހުސެންއަށް ލިބުނީ އޭނާ އައްޑޫ މީހަކަށް ވީމަތޯ؟؟ ނޫނީ މާލޭގެ ބޮޑަކަށް ވީމަތޯ؟؟ އަދިވެސް،، އަނގަ ހުޅުވާތި!!!!\nފެބުރުއަރީ 10, 2020 22:28\nބަލަގަ އަނގަ ފުޅަ ކުރިޔަސް މާލެ ވާނީ ހަމަ މާލޭ މީހުންގެ ތަނަކަށް. އަމިއްލަ ރަށް ތަރައްގީ ކޮށްގެން ރީތި ކޮށްގެން އަރާމުގަ އޮވެބަލަ އޮތް ތާކު އެއިރަކުން ތިލަ ތިލާއިގެ ވާހަކަތައް ދައްކާކަށެއް ނުޖެހޭނެ ނުން ދޯ\nފެބުރުއަރީ 11, 2020 02:05\nމާލެ ތަރައްގީ ކުރަން މާލޭ މީހަކު އިނގިލިކުރިވެސް ހިއްލާލާފަ ނުހުންނާނެ. މާލޭ މީގަކު ކޮށްފަ ހުރި މަސައްކަތެއް، އިމާރާތެއް ވިޔަސް ނުހުންނާނެ. ހުރިހާ ތަނެއް ހަދާފަހުރީ ރާއްޖެތެރޭ މީހުން. މާލެ ހެދިގެން އުޅޭ މީހުންގެ އަތުން ގޯތިތަކުގެ ރަޖިސްޓްރީ ނަގާ މާލޭން ބާލަންވެސް ޖެހޭ.\nފެބުރުއަރީ 11, 2020 08:42\nކަލޭމެން ބުރަ މަސައްކަތް ކުރީމަ މާލޭ މީހުން ބުރަ މަސައްކަތް ނުކުރާނީތަ. ހަމަ ބުރަ މަސައްކަތުން ހޯދާ ލާރި ކޮޅުން ގޭގޭ ވެސް ހަދާފަ ހުރީ ކަލޭމެން ވެސް ބުރަ މަސައްކަތް ކުރަންޏާ ކީއްވެތަ އަމިއްލަ ގެދޮރު ނުހަދާ ވަޒަން ތަރައްގީ ނުކޮށް ބަހައްޓާފަ މާލެ ތި އަންނަނީ؟.. ތެދު ހަގީގަތަކީ ވެސް ކުށް ކުރުން މިހާރު ގިނައީވެސް ރާއްޖެތެރޭގަ ބޮޑެތި މުޖުރިމުން ފިލާ ތިބެނީވެސް ރަށްފުށުގަ ވައްކަމާ މީހުން މެރުމާ މާރާމާރީ ވެސް ގިނައީ ރާއްޖެތެރޭގަ ކީއްވެތަ ކަންކަން މިހެން ހުންނައިރު މާލެ އަންނަނީ ކަންކަން އިސްލާހު ނުކޮށް.. ؟ ހަސީލަތް ނުބައި މީހުންނާ މުނާފިގުން ވެސް ގިނައީ ރަށްފުށް ތަކުގަ. ޒުވާބެއް ކުރަނޏާ ކަނޑިކި ކަކުލަށް ވުރެން މައްޗައް ހިއްލާފަ މީހުންނާ ދިމާލަށް އައުގުރާނަ ގޮވަން ދަންނަނީ ވެސް ރާއްޖެތެރޭ މީހުން. މިއޮތީ ހުސް ވާހަކަ ތިހެން މާލޭގެ ވާހަކަ ދައްކާ އިރު ތިމާމެންގެ ކަންތައްތައް ހުންނަގޮތް ބަލާފަ ކިޔާ އެއްޗެއް ކިޔާ އަދި މި ނިމުނީކީ އެއް ނޫން މިހެން ކިޔަންޏާ ކިޔަންވީ ހުސް ކަންކަން.\nފެބުރުއަރީ 11, 2020 02:00\n1. ހަތަރުކަށިމަތި ހޮއްކޮ\n2. އަކުރު ނުދަންނަ ބޮންދު\n3. ސަރަނގު ހަންގަނޑު\n4. ފަލސްޠީނު އަނދުން\nމީ ރާއްޖެތެރޭ މީހުންތަ؟\nފެބުރުއަރީ 11, 2020 10:35\nއާނ ބޮލުގަ އުކުނު އަޅަނީ ވެސް ރާއްޖެތެރޭގަ މީހުން.\nފެބުރުއަރީ 10, 2020 20:43\nމީވެސް ވަރަށް ނޫސްތަކަށް އަރާހިއްވާމީހެއް\nފެބުރުއަރީ 10, 2020 20:44\nރާއްޖެތެރޭ އެންމެން މާލެއިން ބާލާ މާލެ ސާފުތާހިރު ތަނަކަށް ހަދަންއެބަޖެހޭ!\nފެބުރުއަރީ 10, 2020 22:44\nއަސްލުވެސް މިމީހުން ތިބޭ ތަނަކު ވެއްޖެއްޔާ ނުތާހިރު ކަމުން ގޮސް އެހާ ނުތާހިރު ރަށް ފުށުގަ އުޅޭ ގޮތައް މިތަނަށް ވެސް އައިސް އުޅެނީ އަނގަ ވެސް އެހާ ނުތާހިރު މާލެ އަންނަނީ ހުރިހާ ކަމެއް ބޭނުން ވާތީ މާލެ ނޫން ތަނެއް ވެސް ނުފެނޭ އެކަމަކު މުނާފިގު އަނގަ އޮވޭ މިމީހުން ހީކުރަނީ މީ ކަމަށް އުޅޭ އިންސާނުންނަކީ ހަމަ އެކަނި އަހަރެމެންގެ ވެސް ހައްގު އޮވޭ.! މިމީހުން އުޅޭ ނުބައި ނުލަފާ ސުންޕާ ގޮތައް ނުތާހިރު ވާހަކަށް އަހަރެމެން ބޭނުމެއް ނޫން. ސަރުކާރުން މިހުރިހާ އެންމެންނަށް އެމީހުންގެ ރަށުގަ އުޅެވޭ ގޮތް ހަދައިދީފަ އަހަރެމެންނަށް މިނިވަންކަން މަތީ އުޅެވޭނެ ގޮތެއް ހަދައިދީބަލަ ޕްލީޒް. ! ވަރަށް އާދޭހާ އެކު މި ބުނަނީ.\nފެބުރުއަރީ 11, 2020 01:45\nއާ އެހެންވެދޯ ރާއްޖެތެ ރޭ މީހުންނަށް މާލޭ ބޭފުޅުން ނިދަން އަސްގެނި ދެނީ އެކަމަކު މާލޭ މީހަކު ރާއްޖެތެ ރޭގެ ރަށަކަށް ދެވިއްޖެނަމަ އޭސީ ކޮޓަ ރީގަ ނޫނީ ނުނިދޭ ބަލަ ރާއްޖެތެ ރޭ މީހުންނާ މެދު މާލޭ މީހުން ކަންތަށްކު ރާ ގޮތް ހަދާންނެތިގެން ނޫޅެމޭ\nއެކަމަކު ބުނަން ކަލޭތިބުނާ ގޮތަށް ކަންތަށް ވެއްޖިއްޔާ ކާބޮއިހަދަން ކަލޭމެންވެސް ޖެހޭނީ މަހައްދާން އެދުވަހަކުން މަހެއްބާނާކަށްވެސް ނޭގޭނެ ހަމަޖެހޭނީބަޑަށް.\nފެބުރުއަރީ 11, 2020 08:22\nކޮސް ނުގޮވާ ކަލޯ.. ލޮލް ކަލޭމެން ބަލަން ޖެހޭތަ އޭގެ ފަހުން ވާހާ ކަމެއް 'XD\nފެބުރުއަރީ 11, 2020 00:56\nލޯނު ދަކާނީ ދެން ކިހިނަކުން؟\nފެބުރުއަރީ 11, 2020 10:23\nކަލޭމެން ތި އަނގަ ތެޅުމުގެ ކުރިން ވިސްނާލަބަލަ މާލޭ މީހުންނަކީ ވެސް މާތް ކަލާނގެ އެހެން މީހުންނޭ ތަފާތު ކުރުމެއް ނެތި ހެއްދެވި އިނސާނުން. ! ރިޒްގު ދެއްވަނީ އެކަލާނގެ . ރާއްޖެ ތެރޭ މީހުންނެއް ނޫން.! އެހެންވީމަ މާލެ މީހުން ގޭގޭ ހަދާފަ ބުރިބުރިއަށް ނަގާފަ ކުއްޔަށް ހިފަން އަންނަ މީހުންނަށް ކުއްޔަށް ދެވޭނީ ދޯ. ވަރަށް ވެސް ނާތަހުޒީބު ތި އަނގަ ތަޅާ އިރު.\nފެބުރުއަރީ 10, 2020 20:47\nއަނދުންގޭ ތިބުނާ ސޮރުގެ ގޯއްޗެއް އައްޑޫގަވެސް އޮވޭ.\nބުއްޅަބޭ އާއްމުކޮށް އައްޑުއަށް އައިސް އުޅޭނީވެސް އެގޭގައި.\nފެބުރުއަރީ 10, 2020 20:48\nރާއްޖެތެރޭމީހުން 5ކުޅަނދު މަދޭކިޔަނީ ހަމަ ކިޔަންވެގެން 😂\nފެބުރުއަރީ 11, 2020 02:17\nތިބުނީ ތެދެއް. މާލޭ ގުންޑާއިން ސައިޒު ކޮށްލުމަކީ އެއްވެސް ކަމެއް ނޫން. އެކަމަކު އެންމެން އެކަތިގަނޑަކަށް ވާން ޖެހޭ. އެހެން ނުވަނީ ކުޅަނދު މަދުވީމަ.\nފެބުރުއަރީ 10, 2020 20:55\nރާއްޖެތެރޭ ކަޗޯރުންތައް މިއުޅެނީ މާލޭމީހުންގެ ފޮލެޓްތައް ކައްވާލަންވެގެން! ހުރި ލަދުކުޑަކަން ނިކަންބަލާބަލަ!\nފެބުރުއަރީ 10, 2020 21:08\nޅ މާފިލާފުށިން ފަލަސްތީނު މީހުންނަށް ދިނީ ކިތައް ގޯތި ބަދަލުގޮތުގަ މިހާރު ކިތައްގޯތިދީފިތޯ ބަލާދޭނީ ކާކު\nފެބުރުއަރީ 11, 2020 07:04\nޅ.މާފިލާފުށިން މާލޭގެ ބޮޑެތި ގެތައްހުރި މީހުން 5000 އަކަފޫޓުގެ ބިންތައް ނަގައިގެން އުޅުނީ. އެމްއެންޑީއެފަށް އެރަށް ދިނުމާއި ގުޅިގެން އޭގެ ބަދަލުގައިވެސް ތިބުނާ ފަލިސްޠީނު މާލޭ މީހުންނަށް ހުޅުމާލެއިންނާއި މާލެ އަތޮޅުގެ ރަށްތަކުން ފްލެޓާއި ގޯއްޗާއި ނުވިތާކަށް ބަދަލުވެސް ދީފައިވަނީ. މިހާރުވެސް ޅ.އަތޮޅުގެ ރަށްތަކުގައި މާލޭ މީހުންގެ ކިތައް ގޯތި އޮތްތޯ ބަލާބަލަ.\nމާލޭއިން ތިބުނާ މީހުންނަށް ލިބިފައި ހުރި ބިންތަކުގައި ކޮތަރުކޮށި ހަދާފައި ބޮޑު އަގުގައި ކުއްޔަށްދީފައި ލިބޭ ލާރިގަނޑުން ސިންގަޕޫރާއި މެލޭޝިޔާ އިންޑިޔާ ލަންކާ ތަންތަނުންނާއި ހިތްފަސޭހަ ތިބުނާ ރާއްޖެތެރޭ މީހުން އުޅޭ ރަށްތަކުން ނިކަމެތި ހާލުގައި ޖެހިފައިތިބޭ މީހުންގެ ބޮލަށް އެރިގެން ކުޑަކުޑަ އަގަކަށް ބިންތަކާއި އެއްޗެހި ގަންނަނީ.\nފެބުރުއަރީ 10, 2020 21:18\nފެބުރުއަރީ 10, 2020 21:23\n"ރާއްޖެތެރެ ރާއްޖެތެރެކަ ންމަތީ އަބަދައް، މާލެ ބުރިޖު ން ކު ނިގޮ ނޑަޖާއި ގުޅުވާލު ން ކުރިއައް"\nފެބުރުއަރީ 10, 2020 21:33\nރާއްޖެތެރޭ މީހުންކިބައިން މާލޭ މީހުން ސަލާމަތްކޮއްދެއްވާންދޭ\nފެބުރުއަރީ 10, 2020 21:42\nސަތެެކަ ޕަސަންޓު މާލެ ބަޔަކު ދައްކާލަބަލަ. މަންމަ ނޫނީ ބައްޕަ ނޫނީ ކކާފަ ނޫނީ މާމަ ވަނީ މާލެ ނޫން ކޮންމެސް ރަށެއްގެ މީހަކަށް. މާލެ މިއަންނަނީ މިތާ ވެރިކަންކޮށްފަ ހުރިހާ ރިސޯސެއްމިތާހުރީމަ، ރ.ފައިނުގަވެރިކަންކުރާނަމަ އެންމެންދާނީ އެރަށްށް. މަ އިންނާނީ ވެސް ފައިނު މީހަކާ. މާލެމީހަކާ ނީނީމުސް.\nފެބުރުއަރީ 11, 2020 23:58\nމާ ރާއްޖެތެރޭ ވާން ނޫޅެބަލަ. ތިމާ ގެ މައިން ބަފައިން ކުރެން މީހަކު ކަލޭ ވިހެއި ދުވަހު ސެޓްފިކެޓުގަ ރާއްޖެތެރޭ ރަށެއްގެ ނަން ޖަހާފަ އޮތަސް ކަލޭ އުފަން ވެ އުޅެ ބޮޑުވެ އަތް ފަތް މައްޗައް ހިއްލޭ ތަން ވާނީ ކަލޭގެ އަމިއްލަ ރަށަށް. ނާތަހުޒީބު\nފެބުރުއަރީ 10, 2020 21:47\nމާލެ މީހުންނަކީ މަތިން ފައިބާފަ ތިބި މާ މާތް ބައެއް ނޫން. ރާއްޖެތެރެއެއް މާލެެއެއް ކިޔާނެ ކަމެއްނެތް. މާލެ މީހުން މާލެ ފިޔަވާ އެހެން އެއްވެސް ރަށަކަށް ނޮހޮރޮއްޕާން ނުކޮށް އުޅެބަލަ ނިކަން. އަހަރެމެން އުޅެފާނަން މާލެ އަށް ނާރާވެސް. އޭރުން ހުރިހާ ރިސޯޓަކާއި، ސިނާއީ ރަށްރަށާއި މިހުރިހައި ރަށެއް ހުންނާނީ މާލެ ފިޔަވައި އަހަރެމެން ރަށްރަށު މީހުނަށް. ކަލޭމެން މާލެ މީހުނަށް ކެރެންޏާ ނިކަން އެހެން ހަދާބަލަ. މި މީހުންގެ ކަންނެތްކަން ހުރިވަރަކީ ރާއްޖެތެރެ މީހުން އަނބިދަރިން އުކާލާފަ މިތަނަށް އައިސް ކުރާ ބުރަ މަސައްކަތުގެ ފޮނިމީރުކަން ކާލާފަ ނުވިތަނަކަށް ގެންގުޅޭ ބުޅާގަނޑަކަށް ހިތާހިތުންވެސް ރާއްޖެތެރެމީހުނަށް ނުހިތާކަން. ދެންއޮތީ ތި އަނދުން ނޮހޮރޮއްޕާން ޙުސޭނުގެ ވާހަކަ. މިކަލޭގެ މާލެ މީހުނަށް ތަންކޮޅެކޭ ކިޔާފާ ވާހަކަ ދައްކާކަށް މާރީއްޗެއްނޫން. ހެންވޭރުގެ ނިކަމެތި ރައްޔިތުން ބޯހިޔާކޮށްލާނެގޮތެއް ނެތިގެން އުޅެނިކޮށް ހެންވޭރުން ބޮޑު ފަޅިވަރެއްނަގައިގެން އަނދުންކޮށި އަޅައިގެން މިކަލޭގެ ކޮއްކޮމެނަށް ވެސް އިންނަން ލިބުނީވެސް އައްޑު ހިސާބު މީހުންވިއްޔާ. ހުރި ޚަޞީލަތްނުބައިކަމާ އަނދުން ހުސޭނާ...\nފެބުރުއަރީ 10, 2020 22:04\nމާލޭ މީހުން ބޮޑައި ވަނީތަ. ބަލަގަ މާލެ މާލެއަކަށް ހަދައި ދިނީ ރާއްޖެތެރޭގެ މީހުންނެއް ނޫންތަ. މާލޭގެ މަގުތައް ރަގަޅު ފެންވަރަކަށް ހެދުމުގައި ރާއްޖެތެރޭގެ ރަށްރަށުގެ ގޮނޑު ދޮށުން ވެއްޔާ އަކިރި ނަގައިގެން އެތަކެތި އަހަރެމެން ރާއްޖެ ތެރޭގެ މީހުންގެ ކޮނޑު މަތީ އުފުލި ހަންދާންވެސް ނެތީތަ. ބަލަގަ ތިޔަބައި މީހުން ކައިބޮއި އުޅުމާއި ދެ އިރު ދެ ދަޅައަށް ކިހިލި ފަތްދޮށަށް ޖަހާ ހާ ސެންޓާ މޫނުގައި ހާކާހާ ޕުޓީ ކޮޅާއި ރެސްޓޯރެންޓުން ކާން ބޭނުންކުރާ ކާ އެތިކޮޅު ވެސް ތިޔަ ހޯއްދަވަނީ ރާއްޖެތެރޭގެ މީހުން ބުރަ މަސައްކަތުން ހޯދާ ދައްކާ ކުލިންނޭ!!\nއަދި މިވަރުން ނިމުނީކީ ނޫން އަދިވެސް..................\nފެބުރުއަރީ 11, 2020 01:24\nފެބުރުއަރީ 10, 2020 22:05\nއައްޑޫ ހިތަދޫގައި އަދުން ޙުސެއިނުގެ 5000އަކަފޫޓުގެ ބިމެއް އެބައޮތް.\nފެބުރުއަރީ 10, 2020 22:14\nމީ ކެނެރީގެ ނަޝީދު ބުނެގެން ކުރާކަމެއް ބޭނުމަކީ އިބޫގެ ވެރިކަން ސްމޫތުކޮއް ހިގައިދާނެތީ ހާޖާނު ގައުމުގަ ހެދުމެވެ.\nފެބުރުއަރީ 10, 2020 22:16\nޢަސާސީ ހިދުމަތްކަމަށްވާ ވަޒީފާއި ބޭސްފަރުވާ އާއި ތައުލީމާއި އާއްދަނީން ރާއްޖެތެރޭ މީހުން މަހުރޫމުކޮށް ރާއްޖެތެރެ އެ އޮތީ ފޮހެލާފަ. ޢެވަރުން ނުފުދިގެން އަނެއްކާ ރާއްޖެތެރޭ މީހުންނޭ ކިޔައި އެގޮވަނީ އެމީހުން ދިރިތިބީމަ ތޯޗެއް.\nފެބުރުއަރީ 10, 2020 22:17\nލ.ގަމު މުކުރިމަގު ކިޔާއަވަށުގައި މާލޭ ގެދޮރުހުރި ހަންނާން ކިޔާމީހެއްގެ3ގޯތި އެބައޮތް އެމްޑީޕީ އަށް ވެރިކަން ލިބޭކޮންމެ ފަހަކު އެމްޑީޕީގެ މުސްތޮފާލުތުފީ ގޭގެ މަސައްކަތް ހަބޭހުގައި ކުރިޔަށް ހަމަވެރިކަން ނިމުމާއެކު މަސައްކަތް ވެސްހުއްޓޭ މިގެއަކީ ވެސް ލ.ގަމު މުކުރިމަގު އަވަށުގައި ހުރިގެއެއް މުސްތޮފާލުތުފީގެ އެކަމަކުއެހެން މީހެއްގެ ނަމުގައި މިވެރިކަން ފެށުމާއެކު ރޮކެޓް އިސްޕީޓްގައި މަސައްކަތް މިހާރު ވަރަށް ހަލުއިކަމާއެކު ކުރިޔަށް އެބަދޭ ގަބޫލް ނުކުރެވޭނަމަ ބަލަން އާދޭ މިއީ ދޮގެއްތޯ އަހަރެންމީ ލ.ގަމު މުކުރިމަގުމީހެއް،\nފެބުރުއަރީ 10, 2020 22:31\nއޯކޭ. ދިސް އިސް ކޮންފިއުސިންގ\nބޮންދު މީހާ 'xD\nފެބުރުއަރީ 10, 2020 22:33\nހުރިހާވެސް މައްސަލަ ބޮޑު ހުންނަނީ ރާއްޖެތެރޭ މީހުން ބޮޑު ވާހަކަ ދައްކަނީ އަނގަ ތަޅަނީ...\nފެބުރުއަރީ 10, 2020 22:51\nއަނދުންސޭޓޭ. 100 އަހަރު އަތޮޅުތަކުގެ 315000 ރައްޔިތުން އަޅުވެތިކޮށްފިންތޯ؟ އަތޮޅުތަކަށް އަދިވެސް ސާފު ބޯފެނާއި ނަރުދަމާ ނުލިބޭ. ދަތުރުފަތުރުކުރުން އޮތީ ވިސާނަގައިގެން މާލެއަށް އާދެވޭހެން. ނަސްލީތަފާތުކުރުން އޮތީ ހަމައެއް ލަމައެއްނެތި. މިއަދު އަތޮޅުތަކުގެ ރައްޔިތުންނަށް މަޖީލީހުގެ %95 ލިބިފައޮތީމާ ގަންނާކުރައްވާ ބިރުން އަތޮޅުތަކުގެ ރައްޔިތުންނަށް ލަމަރުކަޒީގެ ނަމުގައި އަދިވެސް ތިޔަދައްކަނީ ފޮނިހުވަފެން. އަނދުންސޭޓޭ... އަތޮޅުތަކުގެ ރައްޔިތުންގެ އަތުގައޮތީ މާލެއަށް ނުލިބޭވަރަށް މަޖިލީހުގެ ގޮނޑިލިބިފަ. ތިޔަހެން ނަސްލީވީމާ މިނިޒާމު މުޅިން ހަރާބުވެދާނެ.\nފެބުރުއަރީ 10, 2020 23:46\nމާލެ އައިސް މިތާ ލިބޭހާލާރި ދީގެން ތިބެނީ ހުރިހާ ހިދުމަތެއް މިތަނައް ބޮނޑިކޮއްފަ އޮތީމަ އެކަން ކަން ފުއްދަން. ނުލަފާކަމުން ނުކެރޭ މާލެހެން އެހެން ރަށެއްގަ ހަމަ މި ހިދުމަތްތައް ދޭކައް.\nފެބުރުއަރީ 10, 2020 23:55\nމީސްތަކުންނޭ އަމިއްލައަށް ފާފަވެރި ނުވެބަލަ...އަހަރުމެންނަކީ އެއްބައެކޭ.... މިފަދަ ކަންކަމުން އަހަރުމެން ދާޙިލީ ހަގުރާމައަކަށް ވަންނާކަށް ނުޖެހޭ....ސަރުކާރުން ވިސްނުންތެރިކަމާއެކު ހައްލެއްހޯދަވާދެއްވާ.....އަސްލު ކުލި ބޮޑުވެގެންދަނީ ބެންކުތަކުން 100 ޕަސަންޓަށްވުރެ ބޮޑުކޮށް ލޯނުތަށް ދޭތީ...އަދި އެހާތާށިބޮޑު\nފެބުރުއަރީ 11, 2020 00:15\nއުޅޭނެ ހާލު ވިސްނާލަބަލަ އިޒުރޭލު މީހުން ކަލޭމެނަށް ކުލި ނުދޭނަމަ.ކުލި ނުދީގެން ނުކައި ނުބޮއި ތިބެނީ ތިޔަ ފަލަސްތީނު މީހުން.އިޒުރޭލު މީހުން ފެލައިގެން ހޯދާ ކުލިން މާލެ ޕީޕަލްގެ ދަރިން އަގުބޮޑު ސްކޫލު ތަކުގަ ކިޔަވާފަ ދެން ތިބެނީ ގޭގަ ވަޒީފާއަކަށް ނުގޮސް.ދެން މިވެރިން އިޒުރޭލު ސިޓީތަކަށް ދިޔާމަވީ ހިލޭ އެކޮމޮޑޭޝަން ދޭން.ޕަަލަސްޓައިން ޑިވެލޮޕް ކުރަނީ އިޒުރޭލުގެ ރިސޯޓުތަކުން ލިބޭ ޓެކުސް ފައިސާއިން.މާލޭ ޕީޕަލް ގެ ހަދަނީ ބޭންކް އޮފް މޯލްޑިވްސްއިން.\nފެބުރުއަރީ 11, 2020 00:36\nދެން މާލޭ މީހުން މާލއެިންވެސް ބޭރު ކޮއްލާނީ.. ފުއްޕަންޔާ\nފެބުރުއަރީ 11, 2020 00:48\nރައީސް ނަޝީދަކީ ހަތަރުކަށިމަތި މާލޭ މީހެއް ނޫން. މާމައަކީ ފުވައްމުލަކު މީހެއް.\nމިހާރުވެސް ހުރިހާ މީހު ން ދިރިއުޅޭ ރަށެއްގަ އޭލެވެލް އާއި ހަމަޔަށް ކިޔެވޭގޮތް ހަދާބަލަ. ކުދިން މަދުވިޔަސް. ޢެއްކުއްޖަކު ހުއްޓަސް ކިޔަވަ ން އަ ން ނނނނނނ. ން ނަ ބަދަލް ބަލާލަ ން. ޙުރިހާ ކަމެއް މާލޭގަ ވީމަ ރަށް ފުށުގަ ރީތިކޮއް ގެއަޅާ ތަ ން ފަޅުކޮއް މާލޭ މީހު ނަށް ބޮޑުކުލި ދީ އަ ން ނަ ން ޖެހެ ނީ މިތާ ގަ ނަތެޅެ ން. ކާކު ބޭާ ނު ން ވާ ނީ މާލެ އައިސް ހު ން ނނނ. ނަ ން\nފެބުރުއަރީ 11, 2020 10:27\nރީނދޫ ޕާޓީއަށް ވޯޓު ދީފަ ދެން އެމީހުން ކޮށްދޭނެ ބަލަން ހުރޭ 100 އަހަރު ނަގާނެ.\nފެބުރުއަރީ 11, 2020 00:50\nމާލޭ މީހުންނަކީ ކަންނެއް ބައެކޭ މިތަނުގަ ގިނަބަޔަކު ކިޔާއިރު ރާއްޖެތެރޭގަ ބޮޑުގޯތި އޮވެ ދަނޑުވެރިކަންކުރާނެ ބިން ހިލޭ ލިބިފަ އޮތްއިރުވެސް މަސައްކަތެއް ނުކޮށް އުޅެން މާލެ އަންނަނީ.ޜަށުގަ ބޮޑުގޯތި ހިލޭދަނޑުހައްދާނެ ބިންލިބުނީމަވެސް އެބިންތައް ބަންގާޅިންނަށް މަހުކުއްޔައް އަހަރު ކުއްޔަށް ދީގެން ތިބެނީ އެއްވެސް މަސއްކަތއެް ނުކޮށް.އެންމެ ދިނަ ދަނޑުވެރިން ތިބި ތޮއްޑޫގަވެސް ދަނޑުތައް ބަންގާޅިންނަށް ކުއްޔައްދީފަވަނީ.ގައުމުގަ ދަނޑުހައްދައިގެން ލިބޭނަފާގެ ބޮޑުބައެްވެސް ގެންދަނީބަންގާލީން އެމިހުން ގައުމަށް.މާލޭގަ މިހަކު މުރާލިވާނީ ކިހިނެއްތޯ.މާލޭގަ މުރާލި ކިތައް އަނހެނުންތޯ ކިއްލިހަދާލޭނެ ތަންކޯޅެއްނެތި ހަމަނޭވާނުލެވި ފިކުރު ބޯޑުވެފަތިބީ\nފެބުރުއަރީ 11, 2020 00:59\nއަލީ އެބުނީ ތެދެއް.މާލޭގަ ގެދޮރު ނުލިބި 10 * 10 ގޮޅުއެްގަ އުމުރގެ ބޮޑުބައެް މިދިޔަ 40 އަހަރު ހޭދަކުރންޖެހިފަ ތިބީ މާލޭގެ އާއްމު ރައްޔިތުންނަށް.މާލެގެ ރައްޔިތުން މިހާތަނަށް މަޖިލީހުގަ ތަމްސީލު ކުރީ ގަނޑުވަރުތެރޭ ބޭފުޅުންގެ އާއިލާތަކަށް ނިސްބަތްވާ ނުވަތަ މާލޭ މަތިފަންތިގެ އާއިލާތަކުގެ ބޭފުޅުން.އެހުރިހާބޭފުޅުން އެއީ މޭޖަރެއްކަމަށް ވިއަސް މުނިސިޕަލިޓިގެ ރައީސްކަން ކުރެއވި ބޭފުލަކަސް ވިއަފާރި ވެރިއަކަސް ރާއްޖޭގެ އަތޯޅުވެރިކަން ކުރާ ރަށަކުން ނުވަތަ އެއާޕޯޓެއް ކައިޜިގަވާ ކޮންމެރަށަކުން ގޯއްޗެްނޫން ބޮޑެތި ކޯށިވަރުގެ ބިންވަނީ ހިލޭ ހޯދާފަ.ވީމާ އާއްމު ނިކަމެތި ރައްޔިތުންގެ ވާހަކަ ދައކާނެ ބަޔަކު މަޖިލިހުގައެް ނެތް.އަދި އެފަދަ ރައްޔިތުން ގެ ހައްގުގަ ބަސްބުނާނެ ބަޔަކުނެތް.މިމައްސަލަ ހައްލުވާނި ބިންމިލްކުކުރުމާ ގޮދޮރުވެރި ކުރުމާބެހޭ ގައުމީސިޔާސަތެއް އެކަށައަޅާ ބިންވެރިކުރުމާބެހޭ ގާނުނޭއް ފާސްކޮށްގެން\nފެބުރުއަރީ 11, 2020 10:31\nތިކަން ކަން ގަބޫލު ކުރާނެ މީހަކު ވެސް ނުހުންނާތީއޭ ދެރައީ. ރާއްޖެތެރޭ މީހުން މާލެ އަންނަ އިރު އެމީހުންގެ ގޯތި އޮވޭ. އެކަމަކު މާލޭގެ ގޯތި ނުލިބޭ މާލޭ މީހުން އެބައުޅޭ. އެކަމަކު ކޮންމެ ތަނެއްގަ ނުބައި ހަދަން އުޅެނީ ބޮޑުން. ނިކަމެތިންގެ ވާހަކަ ދައްކާނެ ބަޔަކު ނުވޭ\nފެބުރުއަރީ 11, 2020 01:06\nއެއީ ތެދެއް. މާރިޔާ، ރީކޯ މޫސަ، އަދުން ހުސޭނު، ކެނެރީ އާއިލާ ރާއްޖޭގެ އެތައް ރަށަކުން ގޯތި އަދި އެތައް ރިސޯޓު ހޯދާފަވެ. މާލޭގަ ވެސް. ސްޕްރީމް ކޯޓުގެ މޑޕ އެއްމުގޫ ކަމުގައިވާ ސުއޫދު މެންވެސް މާލޭގަ އަދި އައްޑޫގަ ގޯތި އެބަހުރި. ހާއްސަކޮށް ރީނދޫ ހުން އެބަ މައިތިރި ކުރަންޖެހެ\nފެބުރުއަރީ 11, 2020 10:09\nކެނެރީ ޢާއިލާ ވާހަކަ ނުދައްކާ . އެމިހުން ނޫޅޭނެ އަނދުން ހުސޭނު އުޅޭ ހެނެއް. އަންނިގެ މަންމަ އަކީ ވެސް އއ މާޅޮހު ބޭކަލެއް\nފެބުރުއަރީ 11, 2020 01:14\nމާލެއެ ރާއްޖެތެރެއެއް ކިޔާނެކަމެއް ނެތް.ރައްފުށުމީހުން ނުވަތަ ރޫރަލް އޭރިއާތަކުން ސިޓީތަކަށް ނުވަތަ އާބަން އޭރިއާތަކަށް މީހުން ހިޖުރަ ކުރުމަކީ ދުނިޔޭގެ ހުރިހާގައުމަުތަކަކަށް ދިމާވެފަވާ މައްސައެއް.އެއީ ޗައިނާކަމަށް ވިއަސް އިންޑިއާކަމަށްވިއަސް މިކަން ވަނީ ގައުމުތަކުގެ ސީޓީކައުންސިލްތަކަށް ދިމާވެފަވާ ބޮޑު މައްސަލައަކަށް.ދުނިޔޭގަ ފިއުޗަރިސްޓިކް ސިޓީތައް އުފެދޭއިރު އިންސާނުންގެ ތަބީއަތައްވީތީ ކޮންމެބަޔަކުވެސް ބޭނުންވަނީ ރައްފުށް ދޫކޮށް ސިޓީތަކުގަ އުޅެން.ރާއްޖޭގަ ކިރިޔާވެސް ހިދުމަތެއް އަދި ތަރައްގީއެއް އޮތީ މާލޭގަ ޖަމާވެފަ.ހޢ.އަތޮޅުން ފަޅެއް ނުވަތ ބޮޑުރަށެއް ހިއްކާ ބެެންކޮކްގެ ޗެންމާއީފަދަ ގްލޯބަލް ރިތަޔަމަންޓް ސިޓީއެއްހަދާ އެފަދަ ތަންތަން އާބަން ސެންޓަރުތަކެއްގޮތަށް ތަރައްގީކޮށް އާމްދަނީލިބޭނެ އެންޓަޕްރީނިއަލް ފުރުސަތުތައް ގާއިންކުރީމަ މީހުން އެތަންތަނަށް ދާނެ\nފެބުރުއަރީ 11, 2020 01:21\nފާޑު ފާޑު ވާހަކަ ނުދައްކާ އިނގޭ.\nނަން ވާނީ ކަން\nފެބުރުއަރީ 11, 2020 01:27\nހުރިހާ ވެސް މައްސަލައަކީ ހަސަދަ ލައިގަތުން. މާލެގަ ހުންނަ ކަހަލަ ކަންކަން ރަށްފުށުން ލިބެން ނުުހުންނާތީ ހަމަ ކަނޑިކި ކަކުލުން މަތީގަ ދެން ޒުވާބު.\nފެބުރުއަރީ 11, 2020 06:57\nއަނދުން ހުސެން މޮޔަވެއްޖެ. މަޖިލީސް މެނަބަރުކަމަށް ތިމާ ހޮވުނު ގޮތް އޮޅިއްޖެ. މަޖުލީހަށް ހޮވީކީ މާލެއާއި ރާއްޖޭގެ އެހެން ރަށްރަށާއި ހަތަރުމަތިފުށް މާލޭ މީހުންނާ ރަށްފުށުން އައިސް ތިބި މާލޭގައި އުޅޭ މީހުންނާ ޖައްސުވާކަށް ނޫނންކަން ހަނދާން ކުރަން ޖެހޭ. އަދި އެންމެ ބޮޑަށް ހަނދާންކުރަންވީ ތިބުނާ މަށް މާލޭ މީހުނަށް ވުރެ އެމް. ޑީ ޕީ އަށް ވެސް އަދި އަދުން ހުސޭނަށްވެސް ފައިދާ ހުރި ގޮތުގައި ކަންކަން ކޮށްދީ ތި ބޭފުޅުން މަޖުލީހަށް ހޮވުމުގައި ރަށްފުށުން އައިސް މާލޭގައި ވަޒަންވެރިވެފައިވާ މީހުންގެ ހިއްސާއެއް ވަކި ކުޑަނުވާނެކަން.\nފެބުރުއަރީ 11, 2020 07:27\nވެލާނާގޭ އިބަރާހިމް ނާސިރު ދުވަސްވަރު ސަރުކާރު މުއައްޒިފުންނަށް ދައުލަތުން ދޭނެ މުސާރަ ނުލިބިގެން ގދ. ހަވަރު ތިނަދޫ ހިރިހިމާދި ކަލޭފާނު އަތުން7ލައްކަ ރުފިޔާގެ ލޯނެއް ނެގި ހުޅުލޭ އެއާޕޯޓް ހެދުމަށާއި ޝިޕިން ލައިންއަށް ބޮޑެތި ހަރަދުތަކެއް ބަޖެޓުން ކުރަންޖެހުމުން ތިބުނާ މާލޭމީހުން ދިރި ދުނިޔޭގައި ބޭތިއްބުމަށް (ކާނެ އެތިކޮޅު ހޯދުމަށް) ވެލާނާގޭ އިބުރާހިމު ވަނީ ރާއްޖެތެރޭ ހަވަރު ތިނަދުއަށްއަރާ މުޅި ރަށުން މީހުންބާލާ ރަށުގަ ހުރި ހުރިހާ މުދަލެއްް ސަރުކާރަށް ނަގާފައެވެ. އޭރު އަދި ކުރިން ނެގި7ލައްކަ ރުފިޔާގެ ލޯނު ވަނީ ނުދައްކައެވެ. މިހާރުވެސް ތިބުނާ މާލޭ މިހާވެގެން އުޅޭ އަދުނޭމެންގެ އާއިލާ ކަހަލަ ބައެއް އާއިލާތަށް މުއްސަދިވީ ރާއްޖެތެރޭ މީހާ ފޭރިގަނެގެން ހޯދި ފައިސާއިންކަން ހަދާން ބަހައްޓާށެވެ\nފެބުރުއަރީ 11, 2020 07:58\nފެބުރުއަރީ 11, 2020 07:59\nރައީސް ނަޝީދުގެ ވެސް ގޯތި އެބައޮތް، މާތްރަސްކަލާކޮ\nފެބުރުއަރީ 11, 2020 08:14\nވަގުތު މީހުން ނިކަން އިންވެސްޓިގޭޓް ކޮއްލަބަލަ މާލެ ކައިރި ރަށްތަކުގެ ބީޗް ފުރަންޓް ބިންތައް ރޮޒައިނާ ބައްޕަ ގަންނަމުން ދާ ވަރު.5ލައްކަ ރުފިޔާ ވަރުގެ މަދު އަދަދަކަށް އެ ގަންނަމުން ދަނީ\nފެބުރުއަރީ 11, 2020 09:28\nލޮބުވެތި ރައްޔިތުން މި ނުބައި ސިޔާސީ ވެރިން އަޅުގަޑުމެންގެ ތެރޭ އުފަން ކުރަން މިއުޅޭ ފިތުނަ އާއި ދުރުގެގަންނަން މަސައްކަތް ކުރައްވާ ގިނަ އާއިލާ ތަކަކީ މާލެ އަދި އަތޮޅު ތަކުގެ ބޭފުޅުން ގުޅިގެން އުފެދިފައިވާ ބަދަހި އާއިލާ ތަކެއް އަޅުގަޑުމެންގެ އެއްބަޑު އެއްބަފާކަން ނަގާލުމަށް ރޭވުންތެރިކަމާއި އެކު ފަތުރަމުން މިދާ ފިތުނަ އަށް ނޫނެކޭ ބުނަމާތޯ


ރިޒްވީގެ އެމްޑީކަމުގެ ދަށުން ގައުމީ އެއާލައިން އެތައް މިލިއަނަކުން ގެއްލުން، ދަރަނި އިންތިހާއަށް! | | Sangu News\nރިޒްވީގެ އެމްޑީކަމުގެ ދަށުން ގައުމީ އެއާލައިން އެތައް މިލިއަނަކުން ގެއްލުން، ދަރަނި އިންތިހާއަށް!\n30 އޮކްޓޯބަރ 2019 - 09:57\nކ-ވ- އައިލެންޑް އޭވިއޭޝަންގެ އެމްޑީ، ޑީއެމްޑީ. ފޮޓޯ: ސޯޝަލް މީޑިއާ\nފައިދާގައި ހިންގަމުން އަންނަ ގައުމީ އެއާރލައިން އައިލެންޑް އޭވިއޭޝަންގެ މެނޭޖިންގ ޑިރެކްޓަރ މުހައްމަދު ރިޒްވީ އެކުންފުނި ހިންގަން ހަވާލުވެވަޑައިގެންނެވިފަހުން އެކުންފުނި އެތައް މިލިއަން ރުފިޔާއިން ގެއްލުންވާން ފަށައިފިއެވެ. ޕްރައިވެޓައިޒޭޝަން އެންޑް ކޯޕަރޭޝަން ބޯޑް (ޕީސީބީ) އިން ސްޓޭޓް އޯންޑް އެންޓަރޕްރައިޒް (އެސްއޯއީ) ތަކުގެ މާލީ ހާލަތު ދިރާސާކޮށް ނެރެފައިވާ މިއަހަރުގެ ދެވަނަ ކުއާޓާ ރިވިއު ރިޕޯޓް ދައްކާގޮތުން މި އަހަރުގެ ދެވަނަ ކުއާޓަރުގައި އައިލެންޑް އޭވިއޭޝަންއަށް ވަނީ 10.75 މިލިއަން ރުފިޔާގެ ގެއްލުމަކާ ކުރިމަތިވެފައެވެ.\n10.75 މިލިއަން ރުފިޔާގެ ގެއްލުމެއް ދެވަނަ ކުއާޓަރގައި ވެފައިވާއިރު، މިދިޔަ އަހަރުގެ ދެ ވަނަ ކުއާޓަރުގައި އައިލެންޑް އޭވިއޭޝަނުން ވަނީ 68.05 މިލިއަން ރުފިޔާގެ ފައިދާއެއް ހޯދާފައެވެ.\nޕީބީސީގެ ރިޕޯޓްގައި ފާހަގަކޮށްފައިވާގޮތުގައި ސާފު ފައިދާގެ ގޮތުގައި 68.05 މިލިއަން ރުފިޔާ ލިބިފައިވާ ކުންފުންޏަކަށް 10.7 މިލިއަން ރުފިޔާގެ ގެއްލުމެއް ވުމަކީ ގަބޫލު ނުކުރެވޭ ވަރުގެ ގެއްލުމެއްކަމަށެވެ. އަދި މިއީ ކުންފުނި މިސް މެނޭޖް ކުރުން ދޭހަކޮށްދޭ ކަމެއްކަމަށްވެސް ރިޕޯޓްގައިވެއެވެ.\nމީގެއިތުރުން ދެވަނަ ކުއާޓަރުގެ ވިޔަފާރި ދަށްވެ އެތައް މިލިއަނުން ގެއްލުންވެފައިވާއިރު، އައިއޭއެސްގެ ދަރަނި ވަނީ 73 މިލިއަން ރުފިޔާ އިތުރުވެފައެވެ. މިކަމުގެ ސަބަބުން ކުންފުނީގެ ކުރު މުއްދަތުގެ ދަރަނިތައް ދެއްކުމުގެ ގާބިލްކަން ނެތިގެން ދިޔުމުގެ ބިރު އުފެދިފައިވާކަންވެސް ރިޕޯޓްގައި ފާހަގަކުރައްވާފައިވެއެވެ.\nރިޕޯޓްގައި ބުނާގޮތުން ކުންފުނީގެ އާމްދަނީ ދަަށަށް ދިޔަ ނަމަވެސް ހަރަދުތައް ނުހިފެހެއްޓި ދިޔައީ މައްޗަށެވެ. ފުރަތަމަ ކުއާޓަރުގައި މުވައްޒަފުންގެ މުސާރައާއި އިނާޔަތް 91.6 މިލިއަނުގައި ހުރިއިރު، ދެވަނަ ކުއަޓަރުގައި އެ އަދަދު ވަނީ 100.3 މިލިއަން ރުފިއާއަށް ކުރިއަށް ޖެހިފައެވެ. އެއީ 8.6 މިލިއަން ރުފިޔާގެ އިތުރުކުރުމެކެވެ.\nމިކަމާއިގުޅިގެން އާއްމުންދަނީ ސޯޝަލް މީޑިއާގައި އައިއޭސްގެ ވެރިންނާމެދު ހިތްހަމަ ނުޖެހުން ފާޅުކުރަމުންނެވެ.\nކުންފުނީގެ ހަރަދުތައް ބޮޑުވެ އައިލެންޑް އޭވިއޭޝަން އެތައް މިލިއަނަކުން ދެވަނަ ކުއާޓަރގައި ގެއްލުންވިއިރު، ރިޒްވީގެ މެނޭޖިންގ ޑައިރެކްޓަރކަމުގެ ދަށުން ހިންގަމުން އަންނައިރު ރިޒްވީވެސް ހިމެނޭގޮތުން ކުންފުނީގެ ވެރިންގެ މުސާރަ ބޮޑުކުރިކަމުގެ އަޑުތައް ފެތުރުނެވެ. އެގޮތުން އެމްޑީގެ މުސާރައަށް އެއްލައްކަ ރުފިޔާ އާއި ޑީއެމްޑީގެ މުސާރަ 86،000 ރުފިޔާ އަށް ބޮޑު ކުރި ކަމަށް އަޑު ފެތުރުނެވެ.އަދި އެއާއި ވިދިގެން މުވައްޒަފުންގެ މުސާރަވެސް ބޮޑުކުރިކަމުގެ އަޑުތައް ފެތުރުނެވެ. އެކަމާއި ގުޅިގެން ރިޒްވީއާއި ކުންފުނީގެ ވެރިން ރައްޔިތުންގެ މަޖިލީހަށްވެސް ހާޒިރުކުރެވުނެވެ. ނަމަވެސް ރިޒްވީއާއި ކުންފުނީގެ ވެރިން އެކަން ދޮގުކުރައްވައެވެ.\nއޮކްޓޯބަރ 30, 2019\nދެންވެސް ބާރަށް އަތް ޖަހާ! ގައުމު ދަރަނި ވެރި ވެއްޖެ!!


އެޗުއާރުއެޗުގެ މެނޭޖަރު ކަމުން ޖަމީލް ވަކިކޮށްފި - AO News\nއެޗުއާރުއެޗުގެ މެނޭޖަރު ކަމުން ޖަމީލް ވަކިކޮށްފި\tޖުލާ 16, 2017 | ޟަމްރަތު އަޙުމަދު\tHomeއެޗުއާރުއެޗުގެ މެނޭޖަރު ކަމުން ޖަމީލް ވަކިކޮށްފި އެޗުއާރުއެޗުގެ ކުރީގެ މެނޭޖަރ އަބްދުﷲ ޖަމީލް (ކަނާތް ފަރާތުގައި) ބައްދަލުވުމެއްގައި ހިތަދޫ ރީޖަނަލް ހޮސްޕިޓަލް (އެޗުއާރުއެޗު) ގެ މޭނޭޖަރަކަށް ހުންނެވި ސ. ހިތަދޫ، ރިޔާޒު، އަބްދުﷲ ޖަމީލް އެމަގާމުން މިއަދު ވަކިކުރައްވައި އެކަން އޭނާއަށް އަންގަވައިފިއެވެ.\nޖަމީލް ވިދާޅުވީ ވަޒީފާއިން ވަކިކުރެއްވި ކަމުގެ ސިޓީ ލިބިވަޑައިގެންނެވީ މިއަދު މެންދުރުފަހު 2:30 އެހައިކަންހާއިރު ކަމަށެވެ. ވަޒީފާއިން ވަކިކުރެއްވި އެއްވެސް ސަބަބެއް އެސިޓީގައި ވިދާޅުވެފައެއް ނުވެއެވެ.\n“އަޅުގަނޑުހުރީ ރައީސުލް ޖުމްހޫރިއްޔާ އައްޔަން ކުރައްވާފައިވާ މަގާމެއްގައި. އެހެންވީމާ ގާނޫނު އަސާސީން ރައީސަށް ލިބިވަޑައިގެންފައިވާ ބާރުގެ ދަށުން ވަކިވެސް ކުރެވޭނެ. ވަކިކުރި ސަބަބެއްނެތް ސިޓީއަކު. އިތުރަށްއޮތީ އަޅުގަނޑު ކޮށްދިން ޚިދުމަތަށް ޝުކުރުއަދާ ކުރައްވާ ކަމަށް،” ޖަމީލް ވިދާޅުވިއެވެ.\nއެޗުއާރުއެޗުގެ މެނޭޖަރުކަމަމަށް ޖަމީލް އައްޔަން ކުރައްވާފައިވަނީ 2015 ވަނަ އަހަރުއެވެ. ޖަމީލް އެމަގާމަށް ވަޑައިގެންނެވުމުގެ ކުރިން މަސައްކަތް ކުރެއްވީ ތައުލީމީ ދާއިރާގައެވެ.\nVN:F [1.9.22_1171]please wait...Rating: 10.0/10 (1 vote cast)VN:F [1.9.22_1171]Rating:0(from0votes)އެޗުއާރުއެޗުގެ މެނޭޖަރު ކަމުން ޖަމީލް ވަކިކޮށްފި, 10.0 out of 10 based on 1 rating Share this:FacebookTwitterViberGooglePrintMoreEmailPocketPinterestRedditLinkedInTumblr\nޕޯސްޓު ކޮށްފައިވަނީ ރާއްޖެ, އައްޑޫ, ސިޔާސީ, ޚަބަރު\tPost navigation\nPREVIOUS POST Previous post: އައްޑޫ ވިޔަފާރިވެރިންނަށް ޚާއްސަ ފޯރަމެއް ބާއްވައިފިNEXT POST Next post: މިނިވަންކަޕް 2017- މިއަދުގެ ފުރަތަމަ މެޗު މަރަދޫ އެފްސީ އިން ކާމިޔާބުކޮށްފި


SunOnline: Kangana ge Office thalhaalumun Badhalu Hoadhan Court ah\nކަންގަނާގެ އޮފީސް ތަޅާލުމުން ބަދަލު ހޯދަން ކޯޓަށް\nކަންގަނާ އިއްޔެ މުމްބާއީ އަށް ދިޔައީ ފުލުހުންގެ ހިމާޔަތުގައި--\nމުމްބާއީގައި ހުންނަ އެކްޓަރު ކަންގަނާ ރަނައުތުގެ އޮފީސް ބީއެމްސީ ޓީމުން ތަޅާލިއިރު އެ ތަނަށް ލިބުނު ގެއްލުމުގެ ބަދަލު ހޯދަން ބޮމްބޭ ހައި ކޯޓަށް އޭނާ ހުށަހަޅައިފި އެވެ.\nކަންގަނާ ބުނީ އެތަނަށް ލިބުނު ގެއްލުމުގެ ބަދަލުގެ ގޮތުގައި ދެ ކުރޯޑު ރުޕީސް ހޯދަން މިހާރު ކޯޓަށް ހުށައަޅާފައިވާނެ ކަމަށާއި އޮފީސް އިމާރާތުގައި ގަވައިދާ ހިލާފަށް އެއްވެސް ބައެއް އިމާރާތްކޮށްފައި ނުވާނެ ކަމަށެވެ. ބީއެމްސީ އިން ބުނީ އެ އޮފީސް ތަޅާލީ އެތަނުގައި ގަވައިދާ ހިލާފަށް އެ އިމާރާތްކޮށްފައިވާނެ ކަމަށް ބުނެ އެވެ.\nނަމަވެސް ކަންގަނާ ބުނީ އޭނާގެ އޮފީސް ތަޅާލީ ބޮލީވުޑުގެ ތަރި ސުޝާންތު ސިންހް ރާޖްޕުތަށް އިންސާފު ހޯދައިދިނުމުގައި އިންޑިއާގެ މަހަރާޝްތުރާ ސަރުކާރުންނާއި މުމްބާއި ފުލުހުން އިހުމާލުވެފައިވާ ކަމަށް ބުނެ ބޮލީވުޑްގެ ތަރިންގެ މުޑުދާރު ސިއްރުތައް ފަޅާއަރުވާލުމުން އޭގެ ބަދަލުހިފުމުގެ ގޮތުން ކުރި ކަމެއް ކަމަށެވެ. އަދި އެއީ، އޭނާ ފާޑުކީ ބޮލީވޫޑުގެ މަޝްހޫރު އަދި ނުފޫޒުގަދަ ފަރާތްތައް އަޑީގައި ތިބެގެން ކުރި ކަމެއް ކަމަށް ވެސް އޭނާ ތުހުމަތު ކުރެ އެވެ.\nކަންގަނާ ބުނީ އޮފީސް ހެދުމަށްފަހު ކޮވިޑްގެ ސަބަބުން ލޮކްޑައުންވުމާއެކު އޮފީސް އެއްވެސް ގޮތަކަށް ބޭނުންނުކޮށް ހުއްޓާ އެތަން ތަޅާލުމުން މި ހާލަތުގައި އަލުން އެތަން އިމާރާތް ކުރަން ނުކުޅެދިފައިވާ ކަމަށެވެ. އެހެންކަމުން އޭގެ ބަދަލު ހޯދަން ކޯޓަށް ދާން ނިންމީ ކަމަށް ކަންގަނާ ބުންޏެވެ.\nއެކަމާ ގުޅިގެން ކަންގަނާ ވަނީ އެ އަމަލަކީ މަހާރަޝްތުރާ ސްޓޭޓްގެ ޗީފް މިނިސްޓަރު އުދަވް ތާކްރޭ އަޑީގައި ހުރެގެން ހިންގި ޖަރީމާއެއްކަމަށް ސިފަކޮށްފަ އެވެ. އޭނާ ބުނީ އޮފީސް ތަޅާލި ހާދިސާ އަށް ފިލްމެއް ވެސް ހަދާނެ ކަމަށެވެ.\nއޭނާގެ އޮފީސް ތަޅާލާ ވީޑިއޯތަކެއް މީގެ ކުރިން ވަނީ ޓްވިޓާގައި ހިއްސާކޮށްފަ އެވެ. އެ ވީޑިއޯ ހިއްސާކުރަމުން ކަންގަނާ ބުނީ ޑިމޮކްރަސީ އެއްކޮށް މަރުވެއްޖެ ކަމަށެވެ.


އައިއޯޖީގައި ދިވެހި ދިދަ އުފުލާނީ ޒަބީރު – Haftha\nއައިއޯޖީގައި ދިވެހި ދިދަ އުފުލާނީ ޒަބީރު\nދިހަވަނަ އިންޑިއަން އޯޝަން އައިލެންޑް ގޭމްސް (އައިއޯއައިޖީ) ހުޅުވުމުގެ ރަސްމިއްޔާތުގައި ދިވެހި ދިދަ އުފުލުމުގެ ޝަރަފު ބާސްކެޓް ކުޅުންތެރިޔާ އަހުމަދު ޒަބީރުއަށް ދީފި އެވެ.\nއެމްއޯސީން ބުނީ، ދިދަ އުފުލާ އެތުލީޓު ހޮވީ އެމްއޯސީގެ ބޯޑުން ކަމަށެވެ.\nއައިއޯއައިޖީގެ ރާއްޖޭގެ ދިދަ އުފުލުމަށް ޒަބީރު ހަމަޖައްސައި، އޭނާއާ ދިވެހި ގައުމީ ދިދަ ހަވާލްކޮށްދެއްވީ، ރައީސް އޮފީހުގައި ބޭއްވި ރަސްމިއްޔާތެއްގައި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އެވެ.\nޓީރެކްސް ބާސްކެޓްބޯޅަ ކުލަބުގެ ޒަބީރަކީ، ދިވެހި ބާސްކެޓްގައި މިހާރު އެންމެ ތަޖުރިބާ ހުރި ކުޅުންތެރިޔާ އެވެ. އޭނާ ވަނީ ގައުމީ ބާސްކެޓްބޯޅަ ލީގްގެ މޮޅު ކުޅުންތެރިންގެ ތެރޭގައި ޖެހިޖެހިގެން ހަ އަހަރު ހިމެނިފަ އެވެ.\nރާއްޖޭގައި ބޭއްވި ފަސް ވަނަ ސަބާ ޗެމްޕިއަންޝިޕްގައި، ރާއްޖެއަށް ބްރޯންޒް މެޑަލް ހޯދައިދިނުމުގައި ޒަބީރު ވަނީ މޮޅު ކުޅުމެއް ދައްކާފަ އެވެ.\nއައިއޯއައިޖީގެ ހުޅުވުމުގެ ރަސްމިއްޔާތުގައި 2015 ވަނަ އަހަރު ދިވެހި ދިދަ އުފުލީ ރާއްޖޭގެ އެންމެ ބާރު ދުވުންތެރިޔާ ހަސަން ސާއިދުއެވެ. މިމަހު 18 އިން 28 އަށް މޮރިޝަސްގައި ބާއްވާ މިގޭމްސްގައި ބައިވެރިވާ ދިވެހި ކޮންޓިންޖެންޓު ފުރުމަށް ހަމަޖެހިފައިވަނީ އަންނަ ބުދަ ދުވަހު ހެނދުނެވެ.\nމި ފަހަރުގެ ގޭމްސްގައި ރާއްޖޭން ދިހަ ކުޅިވަރަކުން ވާދަކުރާނެ އެވެ. އެއީ އެތުލެޓިކްސް، ބެޑްމިންޓަން، ބީޗް ވޮލީބޯޅަ، ފުޓްބޯޅަ، ބާސްކެޓްބޯޅަ، ޓެނިސް، ސްވިމިން، ޓޭބަލް ޓެނިސް، ވޮލީބޯޅަ އަދި ކައިޓް ސާފިން އެވެ.


School guide: Chutty gai kuraanee kon kameh? | Mihaaru\nސްކޫލް ގައިޑް: ޗުއްޓީގައި ކުރާނީ ކޮން ކަމެއް؟\nމާލެ: ނޮވެމްބަރު 22، 2018: އިސްކަންދަރު ސުކޫލުގެ ދަރިވަރުންތަކެއް ރިޕޯޓް ފޮތާއިއެކު ، ސްކޫލުތައް ދެން ހުޅުވޭނީ އަންނަ ޖެނުއަރީ 14 ވަނަ ދުވަހު.--- ފޮޓޯ: ނިޝާން އަލީ/މިހާރު\n04 ޑިސެމްބަރ 2018\nކިޔެވުމުގައި ބުރަ ވަގުތުތަކެއް ހޭދަކޮށްފައިވާ ދަރިވަރުންނަށާއި ކުދިންގެ ޒިންމާތަކުގައި އަވަދި ނެތި ބުރަކޮށް އުޅުނު ބެލެނިވެރިންނަށް ކުރިއަށް އޮތީ ދޮޅު މަހެއްހާ ދުވަހުގެ ޗުއްޓީއެކެވެ. ދަރިވަރުން ވެސް އަރާމުކުރުން މުހިންމެވެ. އެއީ ކިޔެވުމުގެ ޓެންޝަނުން ދުރުވެ، އާ އަހަރަށް ތައްޔާރުވުމަށެވެ. މިއީ އާއިލީ ގުޅުމާއި ލޯބި، ބޮޑުކޮށް، ދަމަހައްޓަން ލިބޭ ފުރުސަތެކެވެ. އެކަން ކުރަން ރަނގަޅު ގޮތުގައި ޗުއްޓީ ހޭދަކުރަން ރާވާލަން ޖެހެ އެވެ.\nއެންމެ ގިނަ ދަރިވަރުން އުޅޭ މާލެއަށް ސުކޫލު ބަންދުގައި ބޮޑު ލުޔެއް ލިބެ އެވެ. އުފާވެރި ޗުއްޓީއެއް ހޭދަކުރަން ރާއްޖެއިން ބޭރަށާއި އެހެން ރަށްތަކަށް އާއިލާތަކުން ދަތުރުކުރެ އެވެ. ތިމާގެ މީހުންނާ ބައްދަލުކުރާށާއި އެހެން ކަންކަމަށެވެ.\nމޯލްޑިވްސް ނޭޝަނަލް ޔުނިވާސިޓީ (އެމްއެންޔޫ)ގެ ފެކަލްޓީ އޮފް އާޓްސްގެ ޑީން، އާސިމް އަބްދުލް ސައްތާރު ވިދާޅުވާ ގޮތުގައި އާއްމުކޮށް އުޅޭ މާހައުލު ނޫން އެހެން ތަނަކަށް ދިއުމަކީ، ސިކުނޑީގެ ވަރުބަލިކަން ފިލުވަން، ވަރަށް މުހިންމު ކަމެކެވެ.\n"އެކި ބެލެނިވެރިންނަށް އެފޯޑް ކުރެވޭނީ އެކި ވަރަށް. ނަމަވެސް ދާން ނިންމާ ތަނަކީ ކުދިންގެ އުމުރާ ގުޅޭ ތަނަކަށް ވުން ވަރަށް މުހިންމު،" ކުރިން ސްކޫލްތަކުގެ ޕްރިންސިޕަލްކަން ވެސް ކުރައްވާފައިވާ އާސިމް ވިދާޅުވި އެވެ.\n"އެތަނަކީ ކުދިންނަށް އާ އެއްޗެއް ދަސްވާނެ ތަނަކަށް ވުން ވެސް މުހިންމު."\nޗުއްޓީއަށް ދާ ޚިޔާރުކުރާ ތަނުން ކުދިންނަށް އާ ކަންކަން ދަސްވެ، އިލްމީ ނަޒަރަކުން ވިސްނުމުގެ ފުރުސަތު ފަހިވުން ރަނގަޅުވާނެ ކަމަށް، ތައުލީމީ ދާއިރާގެ ތަޖުރިބާކާރުން ގަބޫލުކުރަނީ ސަބަބުތަކެއް ހުރެގެންނެވެ. ތަހުޒީބީ މުޖުތަމައުއަކަށް ކުދިން ހޭލުންތެރިކުރުވަން ޖެހެ އެވެ. އެހެން މާހައުލަތުގެ ދިރިއުޅުމުގެ އާދަތަކަށް އަހުލުވެރިކުރުވަން ޖެހެ އެވެ.\n"ސައިޓް ސީނަކަށް ދާއިރު ވެސް ނޫނީ ރަށަކަށް ދާއިރު ވެސް އެތަނަކުން ފެންނަ ކަންކަމަކީ އެ ކުދިންނަށް އިލްމީ ގޮތަކަށް ވިސްނަން ފުރުސަތު ލިބޭނެ ކަންކަމަށް ވާން ޖެހޭ،" އާސިމް ވިދާޅުވި އެވެ.\n"މިސާލަކަށް ރަށެއްގެ ކުނީގެ މައްސަލަ. ކުނި ނައްތާނުލެވެނީ ކީއްވެ ކަމާ، އެކަމަށް އޮތް ހައްލަކީ ކޮބާކަން ދެނެގަތުމަށް ކުދިންނަށް ވިސްނަން ފުރުސަތު އޮންނާނެ."\nޗުއްޓީއަކީ ހަމައެކަނި ކުޅިވަރާއި މަޖަލުގައި ވަގުތު ހޭދަކުރުމެއް ނޫނެވެ. އެގޮތަށް ވަގުތު ހޭދަކުރާ ނަމަ އަލުން ކިޔަވަން ފަށާއިރު އުނދަގޫތަކާ ކުރިމަތިވެ އެވެ. އެހެންކަމުން ވަކި ޝެޑިއުލްއަކުން ކިޔެވުމުގެ ކަންކަން ވެސް ޗިއްޓީީގައި ކުރިއަށް ގެންދަން ޖެހެ އެވެ.\nއިމާދުއްދީން ސްކޫލުގެ ޕްރިންސިޕަލް އަހުމަދު މުޖާހިދުގެ ނަޒަރުގައި ޗުއްޓީ ތެރޭގައި ވެސް ދަރިވަރުން ހަނދާން ބަހައްޓަން ޖެހޭ އެއް ކަމަކީ ކޮންމެވެސް ވަގުތުކޮޅެއް ފޮތް ކިޔަން ހުސްކުރަން ޖެހޭ ކަމެވެ. އަދި ސުކޫލުން ދަސްކޮށްދިން ރީތި އާދަތަކުން ދުރުނުވެ އުޅެން ވެސް ވިސްނަން ޖެހޭނެ ކަމަށް އޭނާ ވިދާޅުވި އެވެ.\n"ވަގުތުތައް ބޭކާރު ނުކޮށް އުފާވެރިކަމާ އެކު، އާއިލާއާ އެއްކޮށް ހިތްހަމަޖައްސާލަން ވާނެ. ޝެޑިއުލެއްގެ ތެރެއިން އެކަން ކުރެވޭނެ،" މުޖާހިދު ވިދާޅުވި އެވެ.\nސްކޫލު ދުވަސްތަކުގައި ދަރިވަރުން އުޅެނީ ވަރަށް ބުރަކޮށެވެ. އެހެންކަމުން ޗުއްޓީގައި، ރަނގަޅަށް ނިދަން ސަމާލުކަން ދޭން ޖެހެ އެވެ. ގަޑިން ގަޑިއަށް ކެއުން ވެސް އެހާމެ މުހިންމެވެ. ވަގުތުން ވަގުތަށް ނަމާދުކުރަން އިސްކަން ދޭން ޖެހެ އެވެ.\nމުނިފޫހިފިލުވަން ޓެބްލެޓްތަކާއި ފޯނުތަކާއި ޓީވީ ގޭމްތަކުގެ ބަދަލުގައި ކުޅިވަރުތަކެއްގައި ބައިވެރިވުން ރަނގަޅު ކަމަށް، ތައުލީމީ ތަޖުރިބާކާރުން ލަފާދެ އެވެ. ޗުއްޓީ ތެރޭގައި އެކި ވައްތަރުގެ ކެއުންތައް ކެވޭލެއް ގިނަވެދާނެ އެވެ. އެހެންކަމުން ހަރަކާތްތެރި ކުޅިވަރުތަކުގައި ކުދިން ބައިވެރިކުރުން، ސިއްހީ ގޮތުން މުހިންމެވެ.\nތަޖުރިބާކާރު ޓީޗަރެއް ކަމަށްވާ މަރިޔަމް ޝުޒުރާ ވިދާޅުވި ގޮތުގައި ފެށޭ އަހަރަށް ރަނގަޅަށް ތައްޔާރުވާން މި ޗުއްޓީގައި "މެންޓަލް ބްރޭކެއް" ނެގުން ދަރިވަރުންނަށް މޮޅުއިތުރެވެ. އެއީ ކިޔަވަން މަޖުބޫރު ނުކުރުވައި ޗުއްޓީ އަށް ފުރުސަތު ދިނުމެވެ.\nމަޖުބޫރުކުރުވައިގެން ކިޔަވަން ބޭތިއްބުމާއި ކުދިންނަށް ވިސްނައިދީގެން، ކޮންމެވެސް ވަރަކަށް ފޮތްތައް ބަލައިލުމަކީ މުޅިން ތަފާތު ދެ ކަމެކެވެ.\nއުފާވެރި އަދި ބާއްޖަވެރި ޗުއްޓީއަކަށް އެދެމެވެ.\nސްކޫލް ސްކޫލް ގައިޑް 2019\nއަމާ ބުނީތީ ފަރަށް ދާނީ\nމަގެ ސެޑިއުލް: އީޓް، ސްލީޕް، ރިޕީޓް


SunOnline: India aai Lanka ah Inthihaabu ge Ahareh\nއިންޑިއާޔާއި ލަންކާއަށް އިންތިހާބުގެ އަހަރެއް\nރުގިއްޔާ މުހައްމަދު މޫސާ 30 Dec 2019, 16:23\nއިންޑިއާގެ އާންމު އިންތިހާބުގައި ބަޔަކު ވޯޓްލާން ނުކުމެ --\nމިއަހަރު ތެރޭ ސްރީލަންކާ އާއި އިންޑިއާގައި ވަނީ ގައުމުގެ ވެރިން އައްޔަން ކުރުމުގެ ގޮތުން އިންތިހާބުތައް ބާއްވާފަ އެވެ. އެގޮތުން އިންޑިއާގެ އާއްމު އިންތިހާބު 11 އޭޕްރިލް އިން 19މެއި އަށް ކުރިއަށްގެންދިޔަ އިރު 16 ނޮވެމްބަރުގައި ލަންކާގެ ރިޔާސީ އިންތިހާބު ވަނީ ބާއްވާފަ އެވެ.\nއިންޑިއާ އިންތިހާބު: ޑިމޮކްރަސީގެ އެންމެ ބޮޑު ހަރަކާތް\nދުނިޔޭގެ ދެވަނައަށް އެންމެ އާބާދީ ބޮޑު ގައުމުކަމަށްވާ އިންޑިއާގެ ޕާލިމެންޓުގެ ތިރީގެއަށް މެމްބަރުން ހޮވުމަށް ބޭއްވި އާއްމު އިންތިހާބުގައި ވޯޓުލުމަށް 900 މީހުން ރެޖިސްޓާ ކުރި އެވެ. އަދި އޭގެ ތެރެއިން 67 ޕަސެންޓު މީހުން ވޯޓުގައި ބައިވެރިވި އެވެ.\nއިންޑިއާގެ އާންމު އިންތިހާބު ކުރުކޮށް --\nއެ އިންތިހާބުގެ ވޯޓު ގުނަން ފެށީ މެއި 23ގަ އެވެ. އަދި ބޮޑު ތަފާތަކާއެކު އިންތިހާބު ކާމިޔާބު ކުރީ ވެރިކަން ކުރާ ބާރަތިޔާ ޖަނަތަ ޕާޓީ (ބީޖޭޕީ)އިންނެވެ. އެގޮތުން އެޕާޓީއަށް 303 ގޮނޑި ލިބުނު އިރު އިދިކޮޅު ކޮންގްރެސް ޕާޓީއަށް ލިބުނީ 86 ގޮނޑި އެވެ. އޭގެ ފަހުން ބީޖޭޕީން ވަނީ އަނެއްކާވެ ބޮޑުވަޒީރު ކަމަށް ނަރެންދުރަ މޯދީ އައްޔަންކޮށްފަ އެވެ. އަދި ކޮންގްރެސްގެ ރައީސް ރާހުލް ގާންދީ ވަނީ މަގާމުން އިސްތިއުފާ ދެއްވާފަ އެވެ.\nލަންކާ އިންތިހާބުން ރާޖަޕަކްސައަށް ބާރު\nއިންޑިއާގެ އިންތިހާބާ ހިލާފަށް ލަންކާގެ ރިޔާސީ އިންތިހާބުން ކުރި ހޯދީ އިދިކޮޅު ޕާޓީންނެވެ. އެ އިންތިހާބުގައި އޭރުގެ ރައީސް މައިތިރިޕާލާ ސިރިސޭނާވެސް އަދި ބޮޑުވަޒީރު ރަނިލް ވިކްރަމަސިންހަވެސް ވާދަ ނުކުރައްވަ އެވެ. އަދި ވިކްރަމަސިންހަގެ ޕާޓީން ސަޖިތު ޕްރޭމަދާސަ ވާދަ ކުރެއްވި އިރު ސިރިސޭނާގެ ޕާޓީން ތާއިދު ކުރީ އިދިކޮޅު ޕީޕަލްސް ފްރޮންޓް ޕާޓީ (އެސްއެލްޕީޕީ)ގެ ކެންޑިޑޭޓު ގޯޓާބަޔަ ރާޖަޕަކްސައަށެވެ.\nލަންކާގެ ރިޔާސީ އިންތިހާބުގައި ވޯޓްލާން ނުކުމެ.\nއެ އިންތިހާބުގައި ވޯޓުލާން 15.9 މިލިއަން މީހުން ރެޖިސްޓާ ކުރި އެވެ. އަދި އޭގެ ތެރެއިން 83 ޕަސެންޓު މީހުން ވޯޓުގައި ބައިވެރިވި އެވެ.\nއެ އިންތިހާބު 52.25 ޕަސެންޓު ވޯޓާ އެކު ކާމިޔާބު ކުރެއްވީ ގޯޓާބަޔަ އެވެ. އަދި ޕްރޭމަދާސައަށް ލިބުނީ 41.99 ޕަސެންޓު ވޯޓެވެ.\nލަންކާގައި މީގެ ކުރިން ޑިފެންސް ސެކްރެޓަރީކަން ކުރައްވާފައިވާ ގޯޓާބަޔަގެ ބޮޑުވަޒީރު ކަމަށް އައްޔަން ކުރެއްވީ ކުރީގެ ރައީސް އަދި ބޭބޭފުޅު މަހިންދަ އެވެ. އެއީ ލަންކާގައި ކުރިން ރައީސްކަން ކުރެއްވި ބޭފުޅެއްގެ ކޮއްކޯފުޅު ވެރިކަމަށް އިސްވެވަޑައިގެންނެވި ފުރަތަމަ ފަހަރެވެ. އަދި ދެބެއިން ގައުމުގެ އެންމެ އިސް ދެ މަގާމު ފުރުއްވާ ފުރަތަމަ ފަހަރެވެ.


(26 އޮކްޓޯބަރ 2021 އާ ގުޅޭ)\n"މީ ކޮން ފޮށިތަކެއް" އުޝާ އެނބުރިލުމުން ސަލީމާ ސުވާލުކުރިއެވެ.\n"އަހަރެންގެ އެއްޗެހި." އުޝާ މިހެން ބުނެލުމާއެކު ދެއަތުން ދެ ފޮށި ދަމަމުން ހިނގައިގަތީ އޭނާގެ ކޮޓަރިއާ ދިމާއަށެވެ.\n"ކޮބާ ލައިޒަލް؟." އުޝާގެ ހަރަކާތްތައް ދެނެގަންނަން ނޭނގިފައި ހުރި ސަލީމާ އަހާލިއެވެ.\nއަޑުއިވުނު ކަމަކަށް އުޝާ ނުހެދީ މަންމައަށް ޖަވާބުދޭން މިވަގުތު ބޭނުންނުވާތީއެވެ. ކޮޓަރިއަށް ދެ ފޮށި ވައްދާފައި ނުކުމެ ދެން ހުރި ކަރުދާސް ކުޑަފޮށިގަނޑު ވެސް ނަގައިގެން އައިސް އުޝާ ވަނީ ކޮޓަރިއަށެވެ. ދޮރުލައްޕާލުމާއެކު އޭނާ އައިސް އިށީނީ އެނދުގައެވެ. ލައިޒަލް ވަރިކޮށްފިކަން މަންމަ ކައިރީ ބުނާނެ ގޮތަކާމެދު އުޝާ ވިސްނިއެވެ.\n"ކޮބާ ބޭނުމެއް... ފަށުވި ބަސްތަކަކުން މަތިއޮމާން ކުރިޔަސް... އަލުން ލައިޒަލްގެ އަނބިމީހާއަކަށް ނުވާނެ." ވިސްނުނު ގޮތާއި އުޝާގެ ޟަމީރު ދެކޮޅުވީއެވެ. ކޮންމެ ގޮތަކަށް މަންމަ ކައިރީ ބުންޏަސް ކަންވެފައި އޮތްގޮތް ބަދަލުނުވާނޭތީއެވެ. ވަރިކުރުމާއެކު އުޝާގެ އަތުން އަނތްބެއްގެ މަގާމު ގެއްލިއްޖެއެވެ. ލައިޒަލްއަށް ހިލޭ އަންހެނަކަށް ވީއެވެ. ނިތްކުރީގައި ދެއަތުން ހިފަހައްޓާލުމާއެކު އުޝާ ފުންނޭވާއެއް ލިއެވެ. ސަލީމާ އެ ކޮޓަރީގެ ދޮރުގައި ޓަކި ދިނީ އެވަގުތެވެ.\n"ކީއްތަ ތިކުރަނީ؟." އުޝާ ދޮރު ހުޅުވާލުމާއެކު ސަލީމާ އަހާލިއެވެ.\n"ސައިބޯން ހުރީ ކޯއްޗެއް؟." ސަލީމާގެ ސުވާލުގެ މައްޗަށް އުޝާ ސުވާލުކުރިއެވެ.\n"ބޯކިބަލެއް އަޅައިގެން މިއުޅެނީ. އުޝާ އެކަނި ތިއައީ ލައިޒަލްއަށް އާދެވެން ނެތީތަ؟." ދަރިފުޅަށް ބަލަން ހުރެ ސަލީމާ ވާހަކަދެއްކިއެވެ.\n"ހިނގާ ސައިބޯން." ސަލީމާގެ ސުވާލުތައް އުޝާ އެއްފަރާތްކޮށްލާތީ އެކަން ފާހަގަކުރެވުނެވެ. އުޝާ ކޮޓަރިން ނުކުމެ ބަދިގެއާ ދިމާއަށް ހިނގައިގަތެވެ. ސަލީމާ ކޮޓަރިއަށް ބަލާލިއެވެ. އުޝާ ވެއްދި ފޮށިތަކަށެވެ. ދެން ދޮރު ލައްޕާލާފައި ދަރިފުޅުގެ ފަހަތުން އޭނާ ވެސް އައީ ބަދިގެއަށެވެ.\n"އުޝާ..." ސައިތަށްޓެއް ހަދަން އުޅުނު އުޝާއަށް ސަލީމާ ގޮވާލީ ދަރިފުޅަށް ކަމެއްވެއްޖެޔޭ ހިތް ބުނާތީއެވެ.\n"ކީއްކުރަންތަ މިއަދު އަންނަން ބުނީ." އުޝާ ދެން ވެސް ބެލީ އެހެން ދިމާއަކަށް ސަމާލުކަން ގެންދެވޭތޯއެވެ.\n"އެއީ... ރަށުން މާމަ ގުޅީމަ. ކުޑައައްތަ ކިރިޔާ ދުނިޔޭގަ އޮތްކަން. މަންމައާއި ބަދީއު އެކޮޅަށް ދާންވެގެން މިއުޅެނީ. ބޮޑުދޮންބެ ނުދާނެ. އެކޮޅަށް ގޮސްފަ އާދެވޭނެ ދުވަހެއް ނޭނގޭ، ދޭތެރެއަކުން ގެއަށް އުޝާ ވަދެލައްޗޭ ބުނަންވެގެން."\nބަދީއުއާއި ސަލީމާ ކައިވެނި ކުރިއިރު ދެ މީހުންގެ ވެސް ދަރިއަކު ހުއްޓެވެ. ނަފީޒަކީ ބަދީއުގެ ދަރިއެކެވެ. ސަލީމާގެ އުޝާއަށްވުރެ ނަފީޒު ހަތަރު އަހަރު ދޮށްޓެވެ. އުޝާގެ ބޮޑުދޮންބެއަށް ނަފީޒުވީ އެހެންވެއެވެ. ދެބެންގެ ގޮތުގައި ދެމީހުން ބޮޑުވީއިރު އެއްކުއްޖަކު އަނެއްކުއްޖަކާ އޮތީ ގާތްގުޅުމެކެވެ. ކޮއްކޮއާއި ބޭބެއާ ދެމެދުގައި އޮންނާނޭ ގާތްކަމާއި ލޯބި ދެމެދުގައި އޮތެވެ. ބަދީއުއާއެކު ކުއްޖަކު ހޯދަން ސަލީމާ ބޭނުންވިއެވެ. ނަމަވެސް ދަރިމައިވާންވީ އުމުރު ފާއިތުވީއިރު ވެސް އިތުރު ކުއްޖަކު ލިބޭގޮތް ނުވީއެވެ. އުޝާއަށް ރަނގަޅު ދިރިއުޅުމެއް ލިބެން ސަލީމާ އެންމެ ބޮޑަށް އެދެނީ އެކުއްޖާއަކީ ބަދީއުގެ ދަރިއެއް ނޫންވީމާއެވެ. ބަދީއުއަކީ ރަނގަޅު މީހަކަށް ވިޔަސް އޭނާގެ ތަނަވަސްކަމާއި މުދަލުން އުޝާއަށް ވާރުތަވާނޭ އެއްޗެއް ނެތީމައެވެ. ނިކަމެތިކަމުގައި އޭނާގެ އަންހެން ދަރިފުޅު އުޅޭތަން ދުށުމަށް ނޭދެއެވެ. އަބަދުވެސް ހަރުދަނާ ރަނގަޅު ތަނަވަސްކަން ހުރި ޒުވާނަކު އުޝާގެ ހަޔާތުގެ ބައިވެރިއަކަށް ހިޔާރުކުރަން ސަލީމާ ބުނަމުން އަންނަނީ އެހެންވެއެވެ.\n"ކީއްވެފަތަ ތިއިންނަނީ. ކީއްވެތަ މަންމަ ކުރާ އެއްވެސް ސުވާލަކަށް ޖަވާބު ނުދެނީ... ކިތައް ފަހަރަށް އެހިއްޖެ ލައިޒަލް ކޮބާތޯ. ކީއްކުރާ ފޮށިތަކެއް ކަމެއް ނޭނގެ ގެނެސް ތިވެއްދީ... ލައިޒަލްއަށް ގުޅަންތަ؟."\n"މަންމާ... އަހަރެން އެނބުރި ގެއަށް މިއައީ." ސަލީމާ ފަހުން ކޮށްލި ސުވާލާއެކު އުޝާ ވާހަކަދެއްކިއެވެ.\n"ކީއްވެގެން؟... ލައިޒަލްއާ ޒުވާބު ކުރީތަ؟" ސަލީމާއަށް ވިސްނުނު ގޮތް ހާމަކޮށްލިއެވެ.\n"ވަރިކުރީމަ." ނިކަން އާދައިގެ ގޮތަކަށް އުޝާ ބުނެލިއެވެ.\n"އުޝާ، ތެދެއްތަ ތިބުނީ." ސަލީމާއަށް ގަބޫލުކުރަން އުނދަގޫވިއެވެ.\n"އާން... ވަރިކުރީމަ ގެއަށް މިއައީ. މިގެއިން ވެސް ނުކުންނަންވީތަ؟" އުޝާގެ ނަޒަރު ސަލީމާއަށް ހުއްޓުނެވެ. ދަރިފުޅުގެ މޫނާއި ދެ ލޮލުން ކުރީން ފާހަގަނުވި ހިތްދަތިކަމުގެ އަސަރު ސަލީމާ ދުށްޓެވެ. ފާޅުވި ހަރުކަށިކަން ގުޅިފައިވަނީ އެ ހިތްދަތިކަމާކަން ބުނަން ސަލީމައަށް އެނގެއެވެ.\n"ކީއްވެ ވަރިކުރަން ޖެހުނީ. އަނެއްކާ ލައިޒަލްއަށް ކަމަކާ ރުޅިއައިސްގެން ބުނެވުނީތަ؟."\n"އަހަރެން ވެސް ހިތައް އަރާ މަންމަ ތިބުނާހެން އެކަން ވީނަމައޭ. އެކަމަކު އަހަންނަށް ލައިޒަލް އެނގޭ. އޭނާގެ ހުންނަ ސީރިއަސްކަން މަންމައަށް ފެނިފައެއްނު ހުރީ. އޭނާ އޮޅިގެން ނޫނީ ރުޅިއައިސްގެންނެއް ނޫން. ވަރިކުރީ އެކީގަ އުޅޭން ބޭނުންނުވާތީ."\n"އުޝާ ވާހަކައެއް ނުދައްކަންތަ؟. އެކީގެ ނޫޅެވެންވީ ކީއްވެ؟." ލައިޒަލްއާއި އުޝާ ވަކިވާން ސަލީމާ އެއްގޮތަށް ވެސް ބޭނުންނުވާތީ ބުނެވުނެވެ.\n"އަހަރެން ދެއްކި ވާހަކަ މަންމަ އަޑު ނީވުނީތަ؟." އުޝާއަށް ބޯހޫރާލެވުނެވެ.\n"އަހަރެން ލައިޒަލްއާ ވާހަކަދައްކާނަން. އޭނާގެ ކާފައާ ވެސް ވާހަކަދައްކާނަން."\n"މަންމާ ޕްލީޒް... ނުގުޅާތި. އެއްވެސް އެއްޗެއް ނާހާތި." އުޝާ ކަންބޮޑުވީ ސަލީމާގެ ސަބަބުން ލައިޒަލް ހުރިހާ ކަމެއް ހާމަކޮށްފާނެތީއެވެ. ދެމެދުގައި އޮތް ގުޅުމަކީ އެއްވެސް އިރެއްގައި ހަގީގަތެއް އޮތް ގުޅުމަކަށް ނުވާކަން އެނގިދާނެތީއެވެ. ސަލީމާއަށް ބަހެއް ކިޔަން ނޭނގި ދަރިފުޅަށް ބަލަން އިނދެވުނީއެވެ. އުޝާ އަނެއްކާ ވެސް ވާހަކަދެއްކިއެވެ.\n"އުޝާ... ތެދަށް ބުނޭ. ކީއްވެ ދެމީހުން ކައިވެނި ކުރީ. އަވަސް އަރުވާލާފައި ފުރާނަ ހައްޓަށް ނުފެތިގެން އުޅޭހެން ހުރިހާ ކަމެއް ނިމިގެން ދިޔައީ. އޭރު ވެސް އަހަރެން ބުނި ގޮތް އުޝާ ނުހެދި. އެހާ އަވަސްއަރުވާލަން ޖެހުނީ ކީއްވެ؟. އަނެއްކާ ދަރިފުޅު ބަނޑުބޮޑުވީތަ." ޝައްކުގެ ނަޒަރުން ސަލީމާ ބަލަން އިނެވެ.\n"ލައިޒަލްއަކީ އެކަހަލަ މީހެއްނޫން. ތެދަށް ބުނަންޏާ މީ ހަމައެކަނި އަހަރެން ބޭނުންވެގެން ކުރި ކައިވެންޏެއް. ލޯބިވަނީ އަހަރެން. ލައިޒަލްއަށް ބޭނުންވީ އަހަރެން. އަހަރެން ހީކުރީ ކައިވެނި ކުރެވުނީމަ ލައިޒަލްގެ ހިތް ހޯދިދާނޭ. އެހެނެއްނުވި... އޭނާ ފުރުސަތެއް ވެސް ދޭން ބޭނުމެއްނުވި." ސަލީމާގެ ސުވާލުތައް ހުއްޓާނުލާނެކަން އެނގުމުން އުޝާ ބުންޏެވެ.\nދަރިފުޅު ދެއްކި ވާހަކަ ސަލީމާއަށް މިފަހަރު ނަގައިގަންނަން އުނދަގުލެއް ނުވިއެވެ. ލައިޒަލްއަކީ ސަލީމާގެ ނަޒަރުގައި ނުހަނު ފުރިހަމަ ޒުވާނެކެވެ. ދަރިފުޅާއެކު ޒަވާޖީ ހަޔާތަކަށް އެންމެ އެކަށޭނެ ޒުވާނާ ކަމުގައި ދުށްޓެވެ. ފަހަރެއްގައި އުޝާއަށް އެހެން އެވީ އޭނާގެ ސަބަބުންނޭ ހިތަށް އެރިއެވެ. ދެމެދުގައި އޮތީ އެކުވެރިކަމޭ އުޝާ އަބަދުވެސް އައީ ބުނަމުންނެވެ. އެކަމަކު އެ ގުޅުން ލޯތްބަށް ބަދަލުކުރާން ސަލީމާ ބާރު އެޅިވަރު ހަނދާނެއް ނުނެތެވެ. ކައިވެނީގެ ކަންކަން ހަމަޖެހުނުއިރު ވެސް ލައިޒަލްގެ ފުށުން ގާތްކަމާއި އަޅާލުން ސަލީމާ ނުދެކެވެ. އޭރުވެސް އޭނާއަށް ހުރެވުނީ ނުތަނަވަސްކަމެއްގެ ތެރޭގައެވެ. އެހެންވިޔަސް ހިތްހަމަޖައްސާލީ ހިތު އަޅައިގެން އުޅުނު ކައިވެނި ކުރެވުނީމައެވެ. ލައިޒަލްގެ އަނތްބަކަށް އުޝާ ވެއްޖެކަން ޔަގީންވީމައެވެ.\n"މަންމަ ދާއިރު ހިނގާ އުޝާ ވެސް." ސަލީމާ ބުންޏެވެ. އުޝާ ހިމޭންވެފައި އިނީއެވެ.\nގޮނޑިއަށް އަރުވައިގެން އިން ދެފައި ނީރާ ތިރިކޮށްލީ ކައިރިން ހިލަމެއް ވެގެންނެވެ. ކުޑަކުޑަ ފިރިހެން ކުއްޖަކު ފެނުނީ އެވަގުތެވެ. އޭނާ ވެސް ދުވެފައި އެ ދިމާއަށް ނުކުތް ވަގުތު ނީރާ ފެނިގެން ހުއްޓުނީ ކަހަލައެވެ. ލުއި ހިނިތުންވުމެއް ނީރާ ބަދަލުކޮށްލިއެވެ. އެހިނދު އެކުއްޖާ ހީނލީ ރަކިވެގެންނެވެ.\n"އާނިސް..." ފިރިހެނެއްގެ އަޑު އިވުނެވެ. ނީރާއާއި އެ ކުޑަ ފިރިހެންކުއްޖާއާ އެ ދިމާއަށް ބަލާލީ އެކީގައެވެ. އޭރުން އެމީހުންގެ ކައިރިއަށް ރިޔާން އަންނަނީއެވެ.\n"މިތާތަ. ހީކުރީ ހިނގާލަން ނުކުތީ ކަމަށް." ރިޔާން އައިސް މަޑުކޮށްލުމާއެކު ނީރާއާ ވާހަކަދެއްކިއެވެ. އެވަގުތު އެތަނުގަ ހުރި ކުޑަ ފިރިހެންކުއްޖާ ރިޔާންގެ ކައިރިއަށް ޖެހިލައި އޭނާގެ ފައިގަ ބައްދާލައިފިއެވެ. ރިޔާންގެ ސުވާލަށް ޖަވާބު ދިނުމުގެ ބަދަލުގައި ނީރާގެ ނަޒަރު ދަތުރުކޮށްލީ ފެނުނު މަންޒަރަށެވެ. އެކަން ރިޔާނަށް ފާހަގަވިއެވެ.\n"މީ އާނިސް. އަހަރެންގެ ދަރިއެއް... އޭނާއަށް ވާހަކައެއް ނުދެއްކޭ." އާނިސްގެ ބޮލުގައި އަތްތިލަ ބާއްވާލައިގެން ހުރެ ރިޔާން ބުނެލިއެވެ. ނީރާ މިފަހަރު ބަލާލި ގޮތުން ރިޔާންގެ ހިނިތުންވުން ފުޅާވެލިއެވެ.\n"އެކަނި ނީނދެ އަންނަންވީނު... ބީޗަށް މިދަނީ." ރިޔާން ބުނެލިއެވެ. އޭނާ އާނިސްގެ ކޮނޑުގައި ޖަހާލުމުން އެކުއްޖާ ވެސް ބައްޕަ ދިން ސިގްނަލް ދެނެގަތް ކަހަލައެވެ. ހިނިތުންވެލައިގެން ހުރެ އައިސް ނީރާގެ ކަނާއަތުގެ އިނގިއްޔެއްގަ ހިފާލައި ދަމާލިއެވެ. އެމީހުންނާއެކު އަންނާށޭ ބުނާ ފަދައިންނެވެ. ދެ ހިޔާލެއްގަ އިނދެފައި ނީރާ ތެދުވީއެވެ. އޭނާ ގޮވައިގެން އާނިސް ހިނގައި ގަތީ ރިޔާންގެ ފަހަތުންނެވެ. އޭނާ ހުންނަ ގެސްޓްހައުސްއަކީ ރިޔާންގެ ތަނެއްކަން ނީރާއަށް އެނގުނީ އޭނާ އެތަނަށް އައި ފަހުންނެވެ. ތަނުގެ ހުރިހާކަމެއްގައި އުޅޭތަން ފެންނަނީ ރިޔާނެވެ.\nއަތިރިމައްޗަށް އެންމެން ފޭބިއެވެ. ގެސްޓުހައުސްއާ މާދުރެއް ވެސް ނޫނެވެ. ވެލިގަނޑުމަތީ ރިޔާން އިށީނުމުން ނީރާ ވެސް ކަންތައް ކުރީ އެފަދައިންނެވެ. އުފަންވީ މާހައުލަށް ވިޔަސް ނީރާއެކޭ އެތަނަށް ބީރައްޓެއްސެކޭ ތަފާތެއް ނެތެވެ. އޭނާ ފޯނަށް ބަލަން އިނދެފައި ރިޔާނަށް ގޮވާލިއެވެ. އިތުބާރުކުރެވޭ ކަހަލަ ސިފައެއް ރިޔާންގެ ފުށުން އޭނާއަށް ފާހަގަވާތީއެވެ. ކޮންމެވެސް މީހެއްގެ މަދަދު ލިބިގެން ނޫނީ ނީރާ އެ ރަށަށް އައި ބޭނުން ފުރިހަމަ ނުވާނޭކަން އެނގެއެވެ.\n"މި އެޑްރެސް އެނގޭތަ." ނީރާ ފޯނު ދައްކާލިއެވެ.\n"ނޭނގެ. އެކަމަކު ހޯދިދާނެ... ނީރާގެ މީހުންތަ؟" ރިޔާން އަހާލިއެވެ.\n"އަހަންނަކީ މިހާރު މިރަށު މީހެއްނޫން. އެކަމަކު އަހަރެން އުފަންވީ މިތަނަށް. މަންމައާއި ބައްޕައަކީ މިރަށު ބައެއް. އެގެއަކީ އެމީހުން އުޅުނު ގެ." ރިޔާން އަނބުރާ ފޯނު ދިއްކޮށްލުމުން އޭގައި ހިފަމުން ނީރާ ވާހަކަދެއްކިއެވެ.\n"އެމީހުން ނިޔާވީތަ؟." ރިޔާން އަހާލިއެވެ.\n"އަހަރެން ވަރަށް ކުޑައިރު." ނީރާ ބުންޏެވެ.\n"އަހަންނަށް އެޑްރެސް ފޮނުވާލަ ދޭންވީނު. މިރޭ ރައްޓެއްސަކާ ވާހަކަދައްކާލައިގެން އޮޅުންފިލުވާލާނަން." ރިޔާން ބުންޏެވެ. ނީރާ ބޯޖަހާލާފައި ފޯނު ނަގައި ރިޔާނަށް ބަލާލިއެވެ. އެއާއެކު ރިޔާނު ވެސް ޖީބުން ފޯނު ނެގިއެވެ. އޭނާގެ ނަންބަރު ކިޔާލިއެވެ. ދެމެދުގައި އެޑްރެސް ބަދަލުކުރެވުނެވެ.\nލައިޒަލް އައިސް ކައުންޓަރު ކައިރީ މަޑުކޮށްލިއެވެ. ޔަމާނާއެކު ރިދާވީ މަތީގައޭ ބުނުމަށް އީހާނު އިޝާރާތް ކޮށްލިއެވެ. އަތުގެ އިނގިލިތަކުން ކަރޯކޭބޫތު ނަންބަރު އީހާނު ދައްކާލިއެވެ. ލައިޒަލް މަޑުނުކޮށް އެރީ މައްޗަށެވެ. އެމީހުންނާ ބައިވެރިވާން އީހާނު ވެސް ހުރީ ބޭނުންވެފައެވެ. ރިދާ އޭނާދެކެ ފޫހިވާކަން އީހާނަށް އެނގެއެވެ. ނީރާއާ މެދު އީހާނު ކަންތައް ކުރި ގޮތް އެނގޭތީއެވެ. އެމީހުންގެ ތެރެއަށް ހިނގައްޖެނަމަ އެއްވެސް ކަމެއް ކިޔައިދޭން ރިދާ ދެކޮޅު ހަދާފާނެކަން އީހާނަށް ވިސްނުނީއެވެ. ހަމައެކަނި އޮތް ގޮތަކީ އެމީހުންގެ މެދުގައި ދެކެވުނު ވާހަކަތައް ލައިޒަލް ބުނޭތޯ މަޑުކުރުމެވެ.\n"ރިދާ... ޕްލީޒް... އަހަންނަށް އެނގޭ ނީރާ ބުނާނެކަން." ލައިޒަލް އާދޭސްކޮށްލިއެވެ. އެކުވެރިޔާގެ ސިއްރުތައް ހާމަނުކުރާން ރިދާ އިން ކަހަލައެވެ.\n"ނީރާއާ އަހަރެން ވާހަކަދައްކަން ބޭނުން. އޭނާއަށް އެހެރީ ވަރަށް ބޮޑަށް އޮޅުން އަރާފަ. ފޯނުން ވާހަކަ ނުދައްކާނެކަން އެނގޭ. އަހަރެންގެ ކޯލެއް ނުނަގާ. އޭނާގެ ކުރިމައްޗަށް އަރާހުރެ ހުރިހާކަމެއް އޮޅުންފިލުވައިދޭން ބޭނުން. ނީރާ ކިތަންމެ ރުޅިއަޔަސް، އޭނާ ލޯބިވާވަރު އަހަންނަށް އެނގޭ. އަހަރެން އޭނާ ބޭނުން. މިހާރު އެއީ މީހެއްގެ އަނތްބެއް ވެސް ނޫން." ލައިޒަލްގެ ވާހަކަތަކުން ރިދާ ހައިރާންވިއެވެ. ލައިޒަލްއާއި ނީރާއާ އޮންނަ ގާތްކަމަށް ޝައްކުކުރެވެން ފެށުނީއްސުރެ ރިދާ ބުނަމުން އައީ އެ ދެމީހުން ނުހަނު ގުޅޭކަމެވެ. ލައިޒަލް ނުބުންޏަސް ރިދާއަށް ވެސް ލައިޒަލްދެކެ ނީރާ ލޯބިވާވަރު އެނގެއެވެ.\n"އޭނަ... ލާމުގަ ހުރީ." ރިދާ މަޑުމަޑުން ބުނެލިއެވެ.\nނީރާ ލާމުގައި ހުރީ ކޮންތާކުތޯ ލައިޒަލް ސުވާލުކުރިއެވެ. ރިދާ ކުއްލިއަކަށް ލައިޒަލްއާ ދިމާއަށް އެނބުރިލިއެވެ. އުޝާގެ ފިރިއެއްގެ ގޮތުގައި ހުރިހާ ދުވަހަކު ނީރާގެ ކައިރިއަށް ލައިޒަލް ދާން އެއްބަހެއް ނުވެވޭނެއޭ ބުނެލިއެވެ. އެހިނދު ދެ އެކުވެރީން އަޖައިބުކޮށްލީ ލައިޒަލްގެ ހީނލުމެވެ. އަނތްބަކު މިހާރު ނުހުންނާނެއޭ ލައިޒަލް ބުނެލުމުން އިތުރު ހައިރާންކަމެއް ޔަމަނާއި ރިދާއަށް ލިބިގެން ދިޔައެވެ. ހުރިހާކަމެއް ލައިޒަލް ކިޔާ ނުދެއެވެ. ރިދާއަށް ވެސް ނީރާ ހުރިހާކަމެއް ކިޔައިދީފަ ނުވާކަން ލައިޒަލްއަށް އެނގޭތީއެވެ. ބައެއް ވާހަކަތަކަކީ ހަމައެކަނި އޭނާއާއި ނީރާއާ ދެމެދު ދެކެވެންޖެހޭ ވާހަކަތައްކަން ލައިޒަލް ގަބޫލުކުރެއެވެ.\nނީރާ ހުރި ތަނެއް އެނގުނެއްކަމަކު ވަރި ސާބިތުނުކޮށް އޭނާއަށް ދާކަށް ބޭނުމެއްނޫނެވެ. ކޯޓުން ހުރިހާކަމެއް ނިމުނުހާ އަވަހަށް އޭނާ ދެން ފުރާނީ ނީރާގެ ކައިރިއަށް ދާށެވެ. ހިތާއި ސިކުނޑީގައި ހުރިހާ ކަމެއް ރާވަމުން ސިޑިން ފައިބައިގެން ލައިޒަލް އައެވެ. ކެފޭއިން ނުކުމެގެން ދިއުމުގެ ކުރީން ލައިޒަލް އައިސް އީހާނު ކައިރީ ކައުންޓަރު ދޮށުގައި މަޑުކޮށްލިއެވެ. އަތުގައި އޮތް ޖޯޑު ބަހައްޓާފައި އީހާނު އައެވެ.\n"އެނގިއްޖެތަ؟." ކެތްތެރިކަން ކުޑަވެފައި ހުރި ފަދައިން އީހާނު އަހާލިއެވެ.\n"ލާމަށް ދިޔައީ." ލައިޒަލް ބުންޏެވެ.\n"ވަޓް..." އީހާނުގެ ހާސްކަން އިންތިހާއަށް ބޮޑުވިއެވެ.\n"ކިހިނެއްވީ؟." ލައިޒަލް ވެސް ސުވާލު އުފެދުނީއެވެ.\n"މަންމަ ކައިރީ އަހަރެން ބުނަން ޖެހޭނެ. އަހަންނަކަށް ވެސް ނޭނގެ. ރާއްޖޭގެ ކޮންމެ ދިމާއަކަށް ދިޔަޔަސް ލާމަށް ގޮސްގެން ނުވާނޭ މަންމަ ބުނޭ. އެކަމަކު އަހަރެމެންނަކީ ލާމަށް އުފަން ބައެއް. ނީރާއަށް ކޮންމެވެސް ކަހަލަ ނުރައްކަލެއް އޮތީ." އީހާނުގެ އަޑުގައިވީ ކަންބޮޑުވުމެވެ. އެއާއެކު ލައިޒަލް ވެސް ހަނދާންވީ ނީރާ ދައްކާފައި ހުރި ވާހަކައެވެ. އީހާނާ ކައިވެނި ކުރަން ޖެހިގެން ލައިޒަލްއާ ދެމެދު ހިނގި ދެބަސްވުމުގައި ނީރާ ވަނީ އެތައް ވާހަކައެއް ކިޔާދީފައެވެ. ކޮންމެވެސް ސަބަބަކާ ހުރެ ލާމަށް އަރަން އޭނާގެ މަންމަ ގަބޫލުނުވާކަން ނީރާ އޮތީ ލައިޒަލް ކައިރީ ވެސް ބުނެފައެވެ. (ނުނިމޭ)


Baikoafah ahareh: Dhivehi munifoohi filuvumuge dhaairaage zamaanee ingilaab!\nބައިސްކޯފަށް އަހަރެއް: ދިވެހި މުނިފޫހިފިލުވުމުގެ ދާއިރާގެ ޒަމާނީ އިންގިލާބު!\nދިވެހިރާއްޖެއަކީ އާބާދީގެ ގޮތުން ކިތަންމެ ކުޑަ ގައުމެއް ކަމުގައިވިޔަސް، ދިވެހިންނަކީ މުނިފޫހިފިލުވުމުގެ ދާއިރާއަށް ބޮޑު ޝައުގެއް އޮންނަ ފަރާތްތަކެއް ދިރިއުޅެމުންދާ ގައުމެކެވެ. އެގޮތުން ޒަމާނުއްސުރެ ދުނިޔޭގެ އެކި މުނިފޫހިފިލުވުމުގެ ހަރަކާތްތަކާއި ދިވެހިން ރަހުމަތްތެރިވެފައިވާއިރު، ދިވެހިންނަކީ މުނިފޫހިފިލުވުމުގެ އުފެއްދުންތައް އުފެއްދުމުގައިވެސް ހަރަކާތްތެރިވަމުން އަންނަ ފަރާތްތަކެކެވެ.\n80ގެ އަހަރުތަކުން ފެށިގެން ފިލްމްތަކާއި ލަވަތަކާއި ޑްރާމާތައް ހެދުމުގައި ދިވެހިން ހަރަކާތްތެރިވަމުން އަންނައިރު، ދިވެހި މުނިފޫހިފިލުވުމުގެ ކުރީގެ އުފެއްދުންތަކަކީ އަދިވެސް ގިނަބަޔެއްގެ މަގުބޫލުކަން ލިބިފައިވާ އުފެއްދުންތަކެވެ. "ދިރިއުޅުމަކީ މީއީބާ"ގެ ޑްރާމާތަކުގައި ޔޫސޭ އުޅޭގޮތުން ހެވޭ ފަރާތްތަކާއި ޑްރާމާތަކުގައި އާރިފާ ކުޅޭ ޒީލަަގަދަ ރޯލުތަކުން ބިރުގަންނަ ފަރާތްތައް އަދިވެސް އުޅެއެވެ. މިފަދަ ކުރީގެ ޑްރާމާތަކާއި ލަވަތައް އެއްތަނަކުން ހޯދުމަކީ މީގެ ކުރިން ގިނަބަޔަކަށް ދަތިވެފައި އޮތް ކަމެކެވެ. ނަމަވެސް މީގެ އެއް އަހަރު ކުރިން އެކަމަށް އުފާވެރި، އަދި ޒަމާނީ ހައްލެއް މި ވަނީ ލިބިގެންގޮސްފައެވެ.\nއެއީ ދިވެހިންެގެ ތެެރެއިން ގިނަބަޔެއްގެ މެދުގައި މަގުބޫލުކަން ހޯދާފައިވާ މަޝްހޫރު ބައިސްކޯފު އެޕްލިކޭޝަންއެވެ.\nފިލްމް،ޑްރާމާ،ވީޑިޔޯ ލަވަ،އޯޑިއޯ ލަވަ،ޑޮކިއުމެންޓްރީ އަދި މަދަހަ ފަދަ އެތަކެއް ބާވަތެއް އެއް އެޕްލިކޭޝަނުން ބަލާލުމަކީ މީގެ ކުރިން ދިވެހިންނަށް ބޭރު ގައުމުތަކުގެ ބައެއް އެޕްލިކޭޝަންތަކުން ފެނިފައިވާ ކަމެކެވެ. ނަަމަވެސް ދިވެހި އެޕްލިކޭޝަނަކުން މިއަދު މި އުފެއްދުންތައް ބަލާލަން ލިބުމަކީ ދިވެހިންގެ ތެރެއިން އެތަކެއް ބަޔެއްގެ ފަންނުވެރިކަމާއި ހުނަރުވެރިކަން ގާތުން ބަލާލަން ލިބުނު ފުރުސަތެކެވެ.\nބައިސްކޯފުގައި ހަމައެކަނި ހިމެނިފައިވަނީ އިހުގެ ދިވެހި މުނިފޫހިފިލުވުމުގެ ރަން ޒަމާނުގެ އުފެއްދުންތަކެއް އެކަންޏެއް ނޫނެވެ. ގިނަ އަދަދެއްގެ ފަހުގެ އުފެއްދުންތައް ބައިސްކޯފުން ދައްކަމުން ގެންދާއިރު، މި އެޕްލިކޭޝަނުން ދަނީ ދިވެހި ޕްރޮޑިއުސަރުންނާއި ގުޅިގެން އާ ބާވަތްތަކުގެ އުފެއްދުންތައްވެސް އާންމުންނާާއި ހިސާބަށް ވެބް ސީރީސްތަކުގެ ސިފައިގައި ގެނެސްދެމުންނެވެ.\nމިގޮތުން ބަލާލާއިރު މުންކޮގެ "ކަރުހަކުރު" އަދި ފާތިމަތު ނަހުލާގެ "ހުވާ" ފަދަ އުފެއްދުންތަކަކީ ދިވެހިރާއްޖޭގެ ގިނަ ބަޔެއްގެ މެދުގައި މަގުބޫލުކަން ހާސިލްކޮށްފައިވާ އުފެއްދުންތަކެކެވެ.\nއެއް އަހަރުގެ މުއްދަތަކީ ކުރު މުއްދަތެއްކަމާއި މެދު ދެބަސްވެވެން ނެތެވެ. ނަމަވެސް މި މުއްދަތުގެ ތެރޭގައިވެސް ބައިސްކޯފު އެޕުން ވަނީ ދިވެހި މުނިފޫހިފިލުވުމުގެ ސިނާއަތަށް ހީވެސް ނުކުރާފަދަ ބޮޑެތި އިންގިލާބީ ބަދަލުތަކެއް ގެނެސް، ފިލްމް އެވޯޑްސް ސްޕޮންސަރކުރުން ފަދަ ކަންކަމުގެ އަލީގައި އެ ދާއިރާ ކުރިއެރުވުމަށް ބުރަ މަސައްކަތްތަކެއް ކޮށްފައެވެ. ވޮއިސްގެ ޓީމްގެ ފަރާތުން ބައިސްކޯފަށް އުޖާލާ މުސްތަގްބަލަަކަށް އެދެމެވެ!


އެމެރިކާ ސަފީރު މުހިންމު މަޝްވަރާތަަކަކަށް ރާއްޖެ ވަޑައިގެންފި - Sandhaanu\nއެމެރިކާ ސަފީރު މުހިންމު މަޝްވަރާތަަކަކަށް ރާއްޖެ ވަޑައިގެންފި\nއެމެރިކާއިން ރާއްޖެއަށް ކަނޑަައަޅާފައި ހުންނަ ސަފީރު އެލެއިނާ ބީ ޓެޕްލިޓްޒް މުހިންމު މަޝްވަރާތަކަކަށް ރާއްޖެއަށް މިއަދު ވަޑައިގަންނަވައިފި އެވެ.\nސަފީރު ޓެޕްޒިލް ވަނީ ރާއްޖެ ވަޑައިގެން މިއަދު ހެނދުނު ވެލާނާ އިންޓަނޭޝަނަލް އެއަރޕޯޓްގައި އުޅުއްވަނިކޮށް ނަގާފައިވާ ފޮޓޯއެއް ޓްވީޓްކުރައްވާ ފައެވެ.\nއެކަމަނާ ފޮޓޯޓްވީޓްކުރައްވާ ވިދާޅުވީ މިހަފްތާތެރޭގައި މުހިންމު މަޝްވަރާތަކެއް ކުރިއަށް ގެންދަވާނެކަމަށެވެ.\nއެގޮތުން މިނިވަން އަދި ކުރިއަރައިދާ ތިޔާގި ގައުމެއް ބިނާކުރުމާބެހޭ މުހިންމު މަޝްވަރާތަކެއް ކުރައްވާނެކަމަށް ވެސް ސަފީރު ވިދާޅުވިއެވެ.\nމިއަދުގެ ވަގުތެއްގައި ސަފީރު ޓެޕްޒިލް އިކޮނޮމިކް މިނިސްޓަރު ފައްޔާޒު އިސްމާއިލް އާއި ބައްދަލުކުރުމަށް ވެސް ވަނީ ނިންމާފައެވެ.\nރާއްޖޭގެ ހިންގާ ތަރައްގީގެ މަޝްރޫއުތަކަށް އެމެރިކާ ސަރުކާރުން 310 މިލިއަން ރުފިޔާގެ ހިލޭއިެހީއެއް ނިމިދިޔަ އަހަރު ވަނީޫ ދީފައެވެ.\nއެމެރިކާއިން ރާއްޖެއަށް ކަނޑައަޅާސަފީރެއްގެ ގޮތުގައި އެލީނާ ބީ ޓެޕްޒިލް ހަމަޖެއްސީ 2018 ވަނައަހަރުގެ އޮކްޓޯބަރުމަހުގައެވެ. އެކަމަނާ ސަފީރުކަމަށް އައްޔަންކުރިފަހުން ރާއްޖެއާއި އެމެރިކާގެ ގުޅުން އިތުރަށް ވަރުގަދަކުރުމަށް ގިނަ މަސައްކަތްތަކެއް ދަނީ ކުރަމުންނެވެ.\nސަފީރު ޓެޕްޒިލް އަކީ ރާއްޖޭގެ އިތުރުން ސްރީލަންކާއަށް ވެސް އެމެރިކާގެ ފަރާތުން ކަނޑައަޅާފައި ހުންނަ ސަފީރެވެ. އެކަމަނާ ހުންނަވަނީ ސްރީލަންކާގައެވެ.


Hama Hitachi promotion fashaifi - Hali News\nއަދިވެސް ހިޓާޗީ ވަރެއްނެތް! އެސްޓީއޯއިން "ހަމަ ހިޓާޗީ" ގެ ނަމުގައި ޕްރޮމޯޝަނެއް ފަށައިފި\nމުޅި ރާއްޖެއަށް މަގުބޫލް ބްރޭންޑެއް ކަމުގައިވާ "ހިޓާޗީ" އަށް ހާއްސަ ކޮށްގެން އެސްޓީއޯއިން ހަމަ ހިޓާޗީ ނަމުގައި ޕްރޮމޯޝާންއެއް މިއަދު ފަށައިފިއެވެ. 30 އޮގަސްޓް 2022 ގެ ނިޔަލަށް ކުރިޔައްދާ މި ޕްރޮމޯޝަން އެސްޓީއޯ ޕީޕަލް ޗޮއިސް ގެ އިތުރުން އެސްޓީއޯ ރީޖަނަލް ފިހާރަތަކުގައިވެސް ކުރިޔައްދާނެއެވެ. އެސްޓިއޯ އިން ހިޓާޗީ ބްރޭންޑް އިންޕޯޓް ކޮށް ވިއްކާތާ 25 އަހަރަށްވުރެ ގިނަދުވަސް ވެފައިވާއިރު މި ބްރޭންޑްކީ ކަސްޓަމަރުންގެ އިތުބާރު ހޯދައިފައިވާ ނަންބަރ ވަން ބްރޭންޑެވެ.\nހަމަ ހިޓާޗީ ޕްރޮމޯޝަންގެ ތެރެއިން ހިޓާޗީ ބްރޭންޑްގެ އައިސްއަލަމާރި، ދޮންނަމެޝިން، އެއާޕިޔުރިފަޔާ، ޓީވީ، ޕަންޕު ،ވެކްޔުމްކުލީނާ، ރައިސްކުކާރ، އަވަން، އަދި އެއާކޯން ހިމެނޭހެން ގިނަ ޕްރޮޑަކްޓްތަކަކަށް 30% އާއި ހަމަޔަށް ޑިސްކައުންޓް ލިބޭނެއެވެ. މީގެ އިތުރުން އެއާކޯން އަދި ރެފްރިޖިރޭޓަރު ފަދަ ތަކެތި ގެތަކާ ހަމައަށް ގެންގޮސްދިނުން އަދި އެއަރ ކޮންޑިޝަނާރ ހަރުކުރުމުގެ ހިދުމަތް މުޅިން ހިލޭ ލިބޭނެއެވެ.\nހަމަ ހިޓާޗީ ޕްރޮމޯޝަންގެ ތެރެއިން ކުރާ ކޮންމެ 1،000 ރުފިޔާގެ ވިޔަފާރިއަކަށް ކޫޕަންއެއް ލިބިލައްވާނެއެވެ. އަދި، މި ކަސްޓަމަރުންގެ ތެރެއިން ކޮންމެ ހަފްތާއަކު ނަސީބުވެރިއެއް ހޮވައި ވަރަށް އަގުހުރި އިނާމުތަކެއް ހަވާލުކުރެވޭނެއެވެ. އަދި ޕްރޮމޯޝަން ނިމުމުން ހުރިހާ ކަސްޓަމަރުންގެ މެދުގައި ގުރުއަތު ނަގައި ނަސީބުވެރި3ފަރާތެއްހޮވައި، ކޮންމެ ފަރާތަކަށްވެސް 50،000 ރުފިޔާގެ އެސްޓީއޯ ޕީޕަލް ޗޮއިސް ގިފްޓް ވައުޗާރއެއް ލިބިލައްވާނެއެވެ.\nމީގެ އިތުރުން ހަމަ ހިޓާޗީ ޕްރޮމޯޝަންގެ ތެރެއިން ސޯޝަލް މީޑިޔާގައި ހިޓާޗީ ޕްރޮޑަކްޓެއްގެ ފޮޓޯ ޕޯސްޓުކޮށްގެން ކޮންމެ ހަފްތާއަކުވެސް ނަސީބުވެރި ފަރާތެއްހޮވައި އެފަރާތަށް ވަރަށް އަގުހުރި އިނާމެއް ލިބިލައްވާނެއެވެ. މި މުބާރާތުގެ އިތުރު މަޢުލޫމާތު އެސްޓީއޯ ޕީޕަލްސް ޗޮއިސްގެ ސޯޝަލް މީޑިޔާ ޕްލެޓްފޯމް ތަކުން ލިބިލައްވާނެއެވެ.\nއެސްޓީއޯއިން ވަނީ އެ ކުންފުނިން ވިއްކާ ހިޓާޗީ އޭސީގެ6މޮޑެލްއެއްގެގައި ، ކަރަންޓު ބޭނުންވާ މިންވަރު އަންގައިދޭ ދިވެހިން ލިޔެފައިވާ ލޭބަލް ޖަހާފައެވެ. .މިއީ ކަރަންޓަށް ކުރާ ހޭދަ ކުޑަކުރުމަށް ބާރު އަޅާ، އެންވަޔަރަމަންޓް މިނިސްޓްރީން ފަށާފައިވާ މަސައްކަތެކެވެ. އެސްޓީއޯއަކީ ހަކަތަ ސަމަކާރަ ލޭބަލް ޖަހަން ފެށި ފުރަތަމަ ކުންފުންޏެވެ. އެސްޓީއޯއިން ލޭބަލް ޖެހި އޭ.ސީގެ ތެރޭގައި އާއްމު އޭސީތަކަށްވުރެ %42 ކަރަންޓް މަދުން ބޭނުންކުރާ އެއަރ ކޮންޑިޝަންތައް ހިމެނެއެވެ. ހަކަތަ ސަމަކާރަ ޕްރޮގްރާމްގެ ދަށުން އައިސް އަލަމާރިއާ ދޮންނަ މެޝިންގައިވެސް ލޭބަލް ޖެހުމަށްވަނީ ހަމަޖެހިފައެވެ.


ފިސްކަލް އެންޑް ކްރެޑިޓް ރިސްކް އެސެސްމަންޓް ކޮންސަލްޓަންޓް (އިންޓަރނޭޝަނަލް)\nއިޢުލާން ނަންބަރު: (IUL)13-PFMU/13/2020/14\n(ކޮންސަލްޓިންގ ސަރވިސަސް – އިންޑިވިޖުއަލް ސިލެކްޝަން)\nމިނިސްޓްރީ އޮފް ފިނޭންސް އިން ކުރިއަށް ގެންދާ ދަޢުލަތުގެ މާލީނިޒާމު ބެލެހެއްޓުން ހަރުދަނާ ކުރުމުގެ މަޝްރޫޢުއަށް އިންޓަރނޭޝަނަލް ޑިވެލޮޕްމަންޓް އެސޯސިއޭޝަން (އައި.ޑީ.އޭ) އިން ވަނީ ހިލޭ އެހީއެއް ލިބިފައެވެ. އަދި މިމަޝްރޫޢުގެ ދަށުން ފިސްކަލް އެންޑް ކްރެޑިޓް ރިސްކް އެސެސްމަންޓް ކޮންސަލްޓަންޓް(އިންޓަރނޭޝަނަލް) މިމަސައްކަތް ކޮށްދިނުމަށް ޝައުގުވެރިވެލައްވާ ފަރާތްތަކަށް މިފުރުސަތު ހުޅުވާލަމެވެ.\nކޮންސަލްޓެންޓްގެ މަސްއޫލިއްޔަތުތަކުގެ ތެރޭގައި ފިސްކަލް އެންޑް ޑެޓް މެނޭޖްމަންޓްގެ މަސްއޫލިއްޔަތުތައް މިނިސްޓްރީގެ ލަނޑުދަނޑިތަކާއި އެއްގޮތްވާގޮތަށް ހާސިލުކޮށްދިނުން ހިމެނެއެވެ. ކޮންސަލްޓެންޓްގެ މަޤާމަށް ކުރިމަތިލާ ފަރާތްތަކުގެ ކިބައިގައި ހުންނަންވާ ޝަރުޠުތަކުގެ ތެރޭގައި:\nއެކައުންޓިންގ، ފައިނޭންސް، އިކޮނޮމިކްސް ނުވަތަ އެއާ ގުޅޭ ދާއިރާއަކުން މާސްޓަރސް ޑިގްރީ ހާސިލްކޮށްފައިވުން.\nސޮވެރިން ޑެޓް މެނޭޖްމެންޓް އަދި ކޮންޓިންޖެންޓް ލަޔަބިލިޓީޒްގެ ދާއިރާގައި މަދުވެގެން 15 އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nމާލިއްޔަތު ޤާނޫނާއި ޤަވާއިދަށް އަހުލުވެރިވެފައިވާ ފަރާތްތަކަށް އިސްކަންދެވޭނެއެވެ.\nދިރާސާކުރުމާއި ދިމާވާމައްސަލަތައް ހައްލުކުރުމުގެ ޤާބިލުކަން ހުރުން.\nއިނގިރޭސި ބަހާއި އަދި ދިވެހި ބަހުން ފަރިތަކަމާއިއެކު ލިޔަން ކިޔަން އެނގުން.\nކޮމަންވެލްތް މެރީޑިއަން ނުވަތަ ކޮމަންވެލްތް ޑެޓް ރިކޯޑިންގ މެނޭޖްމަންޓް ސިސްޓަމްއަށް އަހުލުވެރިވެފައިވާ ފަރާތްތަކަށް އިސްކަންދެވޭނެއެވެ.\nވީމާ މިމަސައްކަތަށް ޝައުޤުވެރިވެލައްވާ ފަރާތްތަކުން 01 ފެބްރުއަރީ 2020 ހޮނިހިރު ދުވަހު 13:00 ގެ ކުރިން، "އެކްސްޕްރެޝަން އޮފް އިންޓަރެސްޓް" މެއިލް ނުވަތަ އީމެއިލް މެދުވެރިކޮށް ތިރީގައިވާ އެޑްރެހަށް ފޮނުއްވުން އެދެމެވެ.\nސުންގަޑި: 01 ފެބުރުވަރީ 2020 1300


Phone Cover In Libey Faidhaa Ah Vure Gehlun Bodu - Vaguthu\nފޯނު ކަވަރުން ލިބޭ ފައިދާއަށް ވުރެ ގެއްލުން ބޮޑު\nސްމާޓްފޯނާއި ޓެކްނޮލޮޖީގެ މި ޒަމާނުގައި ކޮންމެ މީހެއްގެ އަތުގައިވެސް އޮންނަ ސްމާޓްފޯނަކީ އެޔަށް 'ލިބިދާނެ' ގެއްލުމަކުން ސަލާމަތްކުރުމަށްޓަކައި އަބަދުވެސް ފާޑެއްގެ ކަވަރެއް އެޅުވިފައި އޮންނަ އެއްޗެކެވެ. ފެން ނުވަންނަ ކަވަރު، ލެދާރ ކަވަރު އަދި ސިލިކޮން ކަވަރު ފަދަ އެތައް އެތައް ވައްތަރެއްގެ ކަވަރަކުން ފޯނު ރައްކާތެރިކުރަން މަސައްކަތްކުރާއިރު އެއީ އެކަން އޮންނަންވީ ގޮތެއް ނޫނެވެ.\nއެންމެ ފުރަތަމަ ކަމަކަށް ފޯނު ޑިޒައިންކުރެވިފައި ވަނީ ކަވަރެއް ބޭނުންކޮށްގެން ފޯނުގެ ބޭރުފުށުގެ ރީތިކަން ފޮރުވުމަށްޓަކައެއް ނޫނެވެ. ގިނަ ފޯނުތަކަކީ ރީތި ޑިޒައިންކަށް ފަރުމާ ކުރެވިފައިވާ ފޯނުތަކަކަށްވުމުން އެއީ ބޭރުފުށުން ބަލަލާމީހުންނަށްވެސް އެ ފޯނުގެ ފެންވަރު ވަރަށް ރަނގަޅަށް ދައްކުވައިދޭނޭ އެއްޗިއްސެވެ.\nފޯނުގެ ރީތިކަން ގެއްލުވާލަން ބޭނުންވަންޏާ ފޯނު ކަވަރެއް އަޅުވާށެވެ. ބައެއް ފަރާތްތަކުން ވަނީ ފޯނުގެ ކަވަރުގެ ސަބަބުން ފޯނު މާ ފަސޭހައިން ހޫނުވެ އޮވާރހީޓްވާން ފަށާކަމަށްވެސް ބުނެފައެވެ. އަދި އެ އަޅުވާފައި އޮންނަ ކަވަރެއްގެ ވަރުގަދަކަމުން ފޯނުގެ ދަގަނޑުގެ ތެރެއިން އެއްޗެއް އޯވާހީޓްވާކަންވެސް ފާހަގަކުރެވިގެންދާނީ މާ ލަހުންނެވެ.\nބައެއް ފޯނު ކޭސްތައް ނުވަތަ ކަވަރުތަކަކީ އޭގެން ފޯނު ރައްކާތެރިކުރުމުގެ ބަދަލުގައި އޭގެން ފޯނަށް ގެއްލުންވެސް ކުރުވާ އެއްޗިއްސެވެ. އަތް ކައްސާލާފަދަ ފޯނު ކަވަރެއްނަމަ ޖީބުން އަވަހަށް ފޯނު ނަގަން އުޅުމުގެ ތެރޭގައި ވަރަށް ގިނަ ފަހަރަށް ފޯނު އަތުން ދޫވެ ވެއްޓެންވެސް މެދުވެރިވެއެވެ. ފޯނުގެ ކަވަރުގެ ސަބަބުން ފޯނަށް ކޮންމެވެސް ވަރެއްގެ ރައްކާތެރިކަމެއް ލިބޭއިރު އެއީ އެއްވެސް ހާލެއްގައި ފޯނުގައި އެޅުވުން މަޖުބޫރު އެއްޗެއް ނޫނެވެ.


Ziyadhamge Bappage Lolah "Valhi Jahaanamey" Buni Adu Ehin - Hekiveriyaa - Vaguthu\nޒިޔަދަމްގެ ބައްޕަގެ ލޮލަށް "ވަޅި ޖަހާނަމޭ" ބުނި އަޑު އެހިން - ހެކިވެރިޔާ\nޝަނޫން - ފޮޓޯ : ސަން\nލ. މުންޑޫ ނޫވިލު، ޢުމުރުން 29 އަހަރުގެ ޢަލީ ޒިޔަދަމް މަރާލިރޭ، އޭނާގެ ބައްޕަގެ ލޮލަށް "ވަޅިޖަހާނަމޭ"، އެ މައްސަލައިގައި ދަޢުވާ ލިބޭ، މުޙައްމަދު ޝަނޫނު ބުނި އަޑު އިވުނު ކަމަށް، މިއަދުގެ ޝަރީޢަތުގެ މަޖިލީހުގައި ސިއްރުން ހެކިބަސް ދިން ހެކިވެރިއަކު ބުނެފިއެވެ.\nޒިޔަދަމް މަރާލާފައި ވަނީ 2015 ވަނަ އަހަރު މާޗު މަހުގެ 20 ވަނަ ދުވަހުގެ ރޭ 11:15 އެހާ އިރު، އޭނާ އަށް ވަޅިން ހަމަލާ ދީގެންނެވެ. މި މައްސަލައިގައި ދައުލަތުން ވަނީ ލ. މުންޑޫ ހީނާވިލާ މުހައްމަދު ޝަނޫނާއި ހަމަ އެރަށު، ބީޗްވިލާ އަލީ ސިފާމްގެ މައްޗަށް ގަސްތުގައި މީހާކު މެރިކަމުގެ ދައުވާ އުފުލާފައެވެ. އަދި ޝަނޫންގެ މައްޗަށް ބިރު ދެއްކުމާއި މާރާމާރީ ހިންގުމުގެ ދައުވާވެސް އުފުލާފައިވެއެވެ.\nއެގޮތުން، ކްރިމިނަލް ކޯޓުގައި މިއަދު ބޭއްވި އަޑުއެހުމަކީ، ބިރުދެއްކުމާއި، މާރާމާރީގެ ކުށުގެ ދަޢުވާ އާއި ގުޅިގެން، ދަޢުލަތުން ހުށަހަޅާފައިވާ ހެކިންގެ ހެކިބަސް ނެގުމަށް ބޭއްވުނު އަޑު އެހުމެކެވެ. އެގޮތުން ބިރުދެއްކުމުގެ ކުށް ޝަނޫނުގެ މައްޗަށް ސާބިތު ކުރުމަށް، ދަޢުލަތުން މިއަދު ވަނީ ތިން ހެއްކެއް، ސިއްރު ހެކިންގެ ގޮތުގައި ހުށަހަޅާފައެވެ.\nއެގޮތުން މިއަދުގެ އަޑުއެހުމުގައި ސިއްރު ހެކިވެރިޔާ 5، ބުނެފައިވާ ޒިޔަދަމް މަރާލި ރޭ، މުންޑޫ ހެލްތު ސެންޓަރު ކައިރިން، ޝަނޫނު ފެނިފައިވާ ކަމަށާއި، އަދި އެ ސަރަހައްދުން އެރޭ، ޝަނޫނުގެ ބައްޕަ، މުޙައްމަދު ނިޒާރުވެސް ފެނިފައިވާ ކަމަށެވެ. އަދި ނިޒާރު ފެނުމާއި އެކު، ނިޒާރު ކައިރިއަށް ޝާނޫނު ދިޔަ ކަމަށާއި، "މިއީ މިރަށު ކިންގޭ، ލޮލަށް ވަޅި ޖަހާފާނަމޭ" މިހެން ނިޒާރު އާއި ދިމާއަށް ބުނި އަޑު އިވިފައިވާ ކަމަށެވެ. އަދި އެރޭ ޝަނޫން ހުރީ މަސްތުގެ ހާލަތުގައި ކަމަށް ޤަބޫލުކުރެވޭ ކަމަށްވެސް ހެކިވެރިޔާ ވަނީ ބުނެފައެވެ.\nހެކިވެރިޔާގެ މި ވާހަކަތަކަށް ޖަވާބު ދެމުން، މުޙައްމަދު ޝަނޫނު ބުނީ، ﷲ ޤަންދީ ހުވަހެއްކޮށްގެން ހުރެ، ދޮގު ހެކިބަސް ދީފާނެ ކަމަށް ޤަބޫލުނުކުރާ ކަމަށާއި، އަދި އެއްވެސް ޒާތީ ކަމެއް އޮތް ނަމަ، އެކަން ބުނެދިނުމަށް އެދޭ ކަމަށެވެ. އަދި ހެކިބަސް ދޭ ފަރާތަކީ ޒިޔަދަމްގެ އާއިލާގައި ހިމެނޭ ފަރާތެއް ކަމަށްވާނަމަ، އެކަން ޤަބޫލުކޮށްގެން ނުވާނެ ކަމަށާއި، ބުނާ ބުނުމެއް ބުނަންވާނީ، އެކަމުގައި އެއްވެސް މިންވަރެއްގެ ޝައްކެއް ނެތި ކަމަށެވެ. ޖަވާބުގައި ހެކިވެރިޔާ ބުނެފައިވަނީ އެއްވެސް ޒާތީކަމެއް، އެއްވެސް ދެކޮޅުވެރިކަމެއް ނެތް ކަމަށާއި، އަދި ﷲ ގަންދީ ހުވާކޮށް ހުރެ ބުނެފައިވާ ހުރިހާ ވާހަކަތަކަކީވެސް ދެތު ވާހަކަތަކެއް ކަމަށެވެ.\nއޮގަސްޓް 21, 2019 18:13\nކާކަށް މޫނު ފޮރުވަން. ބޯބާލާފަ ބައިތިއްބަންވީ މީހުންމަރާ މެން.\nއޮގަސްޓް 21, 2019 20:27\nމި ކިންގުން ތިބޭ ފެންވަރުދޯ\nއޮގަސްޓް 22, 2019 01:13\nތިޔަ ގޮލައެއްގެ. މޫނު ބަލާލާ ހިތްވޭ ވަރަށް


Nepotism beheygothun Urvashi dhekeygoi miothee! – Iru\nބޮލީވުޑްގައި އޮންނަ ނެޕޮޓިޒަމާ ގުޅޭގޮތުން އެކި ތަރިން އެމީހުންގެ ޚިޔާލު ފާޅުކުރަމުންދާ މި ދަނޑިވަޅުގައި ޒުވާން ބަތަލާ އުރްވަޝީ ރައުޓޭލާ އޭނާ ދެކޭގޮތް ހާމަކޮށްފިއެވެ.\n“މިސް އިންޑިއާ” ގެ މަގާމު ހާސިލްކޮށްފައިވާ 26 އަހަރުގެ ބަތަލާ ބުނީ މި އަހަރު ތެރޭގައި ވަރަށް ގިނަ ކަންކަން ބަދަލުވެއްޖެ ކަމަށެވެ. އަދި އޭނާ އެންމެފަހުން ކުޅުނު ކޮމެޑީ-ޑްރާމާ ފިލްމު “ވާރޖިން ބަނުޕްރިޔާ” އަށް، އާލިއާ ބަޓް ކުޅުނު “ސަޅަކް 2” އާއި ދާދިފަހުން ނުކުތް އަނަންޔާ ޕާންޑޭގެ ފިލްމު “ކާލީ ޕީލީ” އަށްވުރެ މަތިން ރޭޓިންގ ލިބުނުކަން ފާހަގަކުރަމުން އުރުވަޝީ ބުނީ، މިއީ ކުރިން ފެންނަ މަންޒަރެއް ނޫން ކަމަށެވެ.\nސަބަބަކީ އާލިއާ އާއި އަނަންޔާ ފަދަ “ސްޓާ ކިޑުން” ނަކީ ކުރީގައި އެންމެންވެސް ބަލައިގަންނަ، ވަރަށް މަތީ ދަރަޖައެއް ދީފައި އޮންނަ ބައެއް ކަމަށްވެފައި، މިހާރު އެކަން ބަދަލުވެފައި ވާތީ ކަމަށް އުރުވަޝީ ބުންޏެވެ. “އޭގެން ތަރިއަކު ގޯސް ކަމެއް ކުރިޔަސް އެކަން ގޯސް ކަމަކަށް ވެސް ނުވާނެ، އެކަމަކު އަހަރެމެން ކަހަލަ ބޭރުން އަންނަ ތަރިއަކަށް ކުޑަ ނަމަވެސް ގޯހެއް ހެދިއްޖިއްޔާ އެހިސާބުން މައްސަލަ ވަރަށް ބޮޑުވާނެ. އަދި ގޯހެއް ނުހެދިޔަސް ދޮގު ޙަބަރު ފަތުރައިގެން ޓީއާރްޕީ ހޯދަންވެސް ބޭނުންކުރާނީ އާދައިގެ ތަރިންގެ ނަން”، ކުރިން އޮތް ގޮތް އުރުވަޝީ ހާމަކުރިއެވެ.\nހަމައެއާއެކު “ޑީއެންއޭ” ނޫހަށް ދިން އިންޓަވިއުގައި އުރުވަޝީ ވަނީ އޭނާއަށް ދިމާވި ނަފްސާނީ ގޮތުން އަސަރުކުރުވި ކަމެއް ކިޔައިދީފައެވެ. “އެއްފަހަރެއްގެ މީޑިއާތަކުން ފެތުރި ޙަބަރެއް އެއީ އަހަރެން ދަންވަރު24 ޖަހާއިރު ރިތިކް ރޯޝަން އަށް ގުޅަނީއޭ ކިޔައިގެން، އަދި އަހަންނާ އޭނައާ ލޯބީގެ ނަހަމަ ގުޅުމެއް އޮވެޔޭ. އޭރު އަހަންނަކަށް ނޭނގުން ކަންތައް ކުރަންވީ ގޮތެއްވެސް. އަހަންނަކީ ރިތިކްގެ ފޭނެއް އެކަމަކު އޭގެ މާނައަކީ އަހަންނާ އޭނައާ ލޯބީގެ ގުޅުމެއް އޮވެއެކޭ ނޫން”، ނަން ޙަރާބު ކުރަން ފަތުރާ އެކަހަލަ ޚަބަރުތަކުން ކޮންމެ ތަރިއަކަށް ވެސް ނަފްސާނީ އަސަރު ކުރާނެ ކަމަށްބުނަމުން އުރްވާޝީ ކިޔައިދިނެވެ. އަދި އޭނާ ފާހަގަކުރީ، ޖޫންމަހު ދަންޖެހިގެން މަރުވި އެކްޓަރު ސުޝާންތަށް ވެސް އެފަދަ ކަމެއް ދިމާވެފައި އޮވެދާނެ ކަމަށެވެ.\nބޮލީވުޑްގައި އޮންނަ ނެޕޮޓިޒަމްގެ ވާހަކަ މާ ގަދަޔަކަށް ދެކެވެން ފަށާފައި ވަނީ ސުޝާންތުގެ މަރަށްފަހު ކަން ފާހަގަކޮށްލެވެއެވެ.


vnews - TC in hoadhamundhaa kaamiyaabah ethah baehge hihvaru\nޓީސީން ހޯދަމުންދާ ކާމިޔާބަށް އެތައް ބައެއްގެ ހިތްވަރު\nޓީސީގެ ކުޅުންތެރިންނާއި ކޯޗް ނިޒާމްބެގެ އިތުރުން ޓީމުގެ އިސް އޮފިޝަލުން---\nބަންގްލަދޭޝްގައި ކުރިއަށްދާ ޝައިޚް ކަމާލް އިންޓަނޭޝަނަލް ގޯލްޑް ކަޕްގައި ވާދަކުރުމަށް ރާއްޖޭގެ ޓީސީ ސްޕޯޓްސް ކްލަބު އެގައުމަށް ފުރީ މިމަހުގެ 15 ވަނަ ދުވަހު އެވެ. ޓީސީ ބަންގާޅަށް ފުރީވެސް އުއްމީދަކާއެކު އެވެ. އެއުއްމީދު ހަގީގަތަކަށް ހެދުމަށް ޓީސީއަށް ދެން އޮތީ އެންމެ ފަހުގެ މަރުހަލާ އެވެ. އެއީ މިމުބާރާތުގެ ތަށި އުފުލާލުމުގެ މަރުހަލާ އެވެ.\nބަންގްލަދޭޝްގައި މިމަހުގެ 18 ވަނަ ދުވަހު ފެށި މިމުބާރާތަށް ޓީސީން ކުރިމަތިލިއިރު ޓީމުގެ ކުޅުންތެރިންނާއި ހެޑް ކޯޗް މުހައްމަދު ނިޒާމް (ނިޒާމްބެ)ގެ އުއްމީދަކަށް ވެފައި އޮތީ ދިވެހިން އުފާވާ ވަރުގެ ކާމިޔާބެއް ހޯދުމެވެ. މުބާރާތައް ފުރުމުގެ ކުރިން ދިވެހި މީޑިއާތަކާ ވާހަކަ ދައްކަމުން ނިޒާމްބެ ބުނީ ހުވަފެނީ ވާހަކައެއް ނޫނެވެ.\n"މިމުބާރާތަށް މިދަނީ މުބާރާތް ކާމިޔާބުކުރުމުގެ އަޒުމުގައި. އިރާދަކުރެއްވިއްޔާ އެބުރި ގައުމަށް އަންނާނީ ތަށި ހޯދައިގެން،" ނިޒާމްބެ ބުންޏެވެ.\nޓީސީން ފުޓުބޯޅައިގެ ފުރަތަމަ ޑިވިޝަންގައި ފުރަތަމަ ފަހަރަށް ވާދަކުރަން ފެށީ 2014 ވަނަ އަހަރު އެވެ. އެހެންކަމުން މިވީ ކުރު މުއްދަތުގެ ތެރޭގައި ޓީސީގެ ކުޅުންތެރިން ގައުމުން ބޭރުގައި ކުޅެ ހޯދަމުންދާ ކާމިޔާބީއާއި މިމުބާރާތުގައި ޓީސީގެ ކުޅުންތެރިން ދައްކަމުންދާ ހުނަރުގެ ސަބަބުން ޓީސީގެ ކުޅުންތެރިންގެ ފެންވަރާ މެދު ސުވާލު އުފައްދާނެ ޖާގައެއް މިއަދު ނެތެވެ.\nބަންގާޅު މުބާރާތުގެ ސެމީ ފައިނަލްގައި ޓީސީ ކުޅުނު މެޗް އިއްޔެ ކާމިޔާބު ކުރުމާއެކު ދިވެހި ފުޓްބޯޅައަށް ލޯބިކުރާ އެތައް ބަޔަކު ގެންދަނީ ޓީސީގެ ކާމިޔާބީ ބަލައިގަނެ މަރުހަބާ ކިޔަމުންނެވެ. އަދި ފައިނަލްގައި ވެސް ޓީސީއަށް ކާމިޔާބު ލިބުމަށް އެދޭކަން ހާމަކޮށް އެތައް ބަޔަކު ގެންދަނީ ޓީސީގެ ކުޅުންތެރިންނަށް ހިތްވަރު ދެމުންނެެވެ. މީގެ ތެރޭގައި ކުޅިވަރުގެ ވުޒާރާގެ އިސްވެރިންނާ ސަރުކާރުގެ އިސް ބޭފުޅުންނާއި ރައްޔިތުންގެ މަޖިލީހުގެ މެންބަރުންނާ ރާއްޖޭގެ ފުރަތަމަ ޑިވިޝަންގެ ޓީމްތަކުންނާއި ޓީމްތަކުގެ ކޯޗުން ހިމެނެ އެވެ\nމިމުބާރާތުގައި ކުޅުނު އެއްވެސް މެޗަކުން ބަލި ނުވެ މުބާރާތުގެ ފައިނަލަށް ޓީސީ ދަތުރުކޮށްފައިވާތީ ވިކްޓަރީގެ ކޯޗް އަލީ ސުޒޭން ވަނީ ޓީސީން މިމުބާރާތުގައި ހޯދަމުންދާ ކާމިޔާބީތައް ފާހަގަކޮށް ޓީސީގެ ކޯޗް ނިޒާމްބެ އަށާއި ޓީމަށް ވަރަށް ހޫނު މަރުހަބާއެއް ކިޔާފަ އެވެ. ސުޒޭން މަރުހަބާގެ ޓްވީޓް ކޮށްފައިވަނީ ގައުމީ ޖޯޝް އުފެދިގެންދާ ފަދަ ގޮތަކަށް ގައުމީ ދިދަތަކެއްވެސް ހިމަނައިގެންނެވެ. ސުޒޭންގެ އިތުރުން އެފްއޭއެމް އިންނާއި އެމްއޯސީ އާއި އީގަލްސްއާއި ނިއުރޭޑިއަންޓުން ވެސް ވަނީ ޓީސީގެ ކުޅުންތެރިންނަށް ހިތްވަރު ދީފަ އެވެ.\nމިއީ ރާއްޖެއިން ބޭރުގައި ބައެއް ގައުމުތަކުގެ ޓީމުތަކާ ވާދަކޮށްގެން ބައިނަލްއަގްވާމީ މުބާރާތެއްގެ ފައިނަލުން ރާއްޖޭގެ ކްލަބެއް ފުރުސަތު ހޯދި ފުރަތަމަ ފަހަރެވެ. އެހެންކަމުން މިއީ އަނެއްކާވެސް ކުޅިވަރުގެ ދާއިރާއިން ގައުމަށް ރީތި ނަމެއް ހޯދަން ޓީސީއަށް ލިބިގެން ދާނެ ރަނުގެ ފުރުސަތެކެވެ.\nޓީސީ ފައިނަލުން ޖާގަ ހޯދީ މިމުބާރާތުގެ ގްރޫޕް ބީފަޅިން ސެމީއަށް ދަތުރުކުރި ނޭޕާލްގެ މަނަންގް މާޝިއާންޑީ ކްލަބް 1-0 ބަލިކުރުމަށްފަހު އެވެ. ބަންގާޅުގައި އިއްޔެ ހަވީރު ކުޅުނު ޓީސީގެ ތާރީހީ މިމެޗުގައި އެޓީމުގެ ހަމައެކަނި ލަނޑު މެޗުގެ 83 ވަނަ މިނެޓުގައި ކާމިޔާބުކޮށްދިނީ ޓީސީގެ ކެޕްޓަން ނާފިއު އަލީ (ކަޅޭ) އެވެ. އޭނާ މި ލަނޑު ކާމިޔާބު ކުރީ ދަނޑުގެ އަރިމަތިން ނެގި ހުރަހެއް ކީޕަރު ހުރަސްކޮށް ދިޔަ ވަގުތު މޭމަތިން ޖަހައި ގޯލުގެ ތެރެއަށް ފޮނުވާލައިގެންނެވެ. މި މުބާރާތުގައި އެ ޓީމުގެ ކެޕްޓަނަކަށް ކަޅޭ ހަމަޖެއްސިއިރު އޭނާ ވަނީ ފާއިތުވި ދެ އަހަރު އެ ޓީމަށް މޮޅު ކުޅުމެއް ދައްކާފަ އެވެ. އަދީ މީގެ ކުރިން ކަޅޭ ވަނީ މާޒިޔާ އާއި ވީބީ އައްޑޫ އެފްސީގައި ވެސް ރަނގަޅު ކުޅުމެއް ދައްކާފަ އެވެ.\nބަންގާޅޫ މުބާރާތުގެ މެޗަކަށް ނިކުތް ޓީސީގެ 11 ކުޅުންތެރިން---\nޓީސީއާ ދެކޮޅަށް ނިކުތް ނޭޕާލްގެ ޓީމަކީ މީގެ 35 އަހަރު ކުރިން އެގައުމުގައި އުފެދުނު ކުލަބެކެވެ. އަދި އެކުލަބަކީ ނޭޕާލްގައި މިހާރު ވިދަމުން އަންނަ ކްލަބެކެވެ. އެ ކްލަބުން ވަނީ ފާއިތުވެ ދިޔަ ތިން އަހަރު ބޮޑެތި ކުރިއެރުންތަކެއް ހޯދާފަ އެވެ. ނޭޕާލްގެ ފުރަތަމަ ޑިވިޝަންގެ ޗެމްޕިއަންކަން ހޯދާފައިވާ މަނަންގް ކްލަބުގައި ނޭޕާލް ގައުމީ ޓީމުގެ 8 ކުޅުންތެރިޔަކު ވެސް ހިމެނެ އެވެ. މީގެއިތުރުން އެ ކްލަބުގައި ހަ ބިދޭސީ ކުޅުންތެރިންވެސް ހިމެނެ އެވެ. އެއީ އައިވަރީ ކޯސްޓްގެ ދެ ކުޅުންތެރިނާއި، ޒިމްބާބްވޭ، ގާނާ އަދި ޒެމްބިއާގެ ކުޅުންތެރިޔެކެވެ. އެކުޅުންތެރިން ފަހަތަށް ޖައްސާލުމަށްފަހު ޓީސީ މިއަދު މިހޯދި ކާމިޔާބަކީ އެޓީމުގެ ކުޅުންތެރިންގެ މަސައްކަތުން ހޯދި ކާމިޔާބީއެއް ކަމަށް ކޯޗް ނިޒާމްބެ ވަނީ ބުނެފަ އެވެ.\nބަންގާޅުގައި ހުރެ ވީނިއުސްއާ ވާހަކަ ދައްކަމުން ޓީސީގެ ކޯޗް ނިޒާމްބެ ބުނީ މިމުބާރާތުގެ ފައިނަލަށް ޓީމު ދަތުރު ކުރުމުގައި ކުޅުންތެރިން ކުރި ބުރަ މަސައްކަތާއި ހިތްވަރަށް އަށްސަރިބަހާއި ސާބަސް ހައްގުވާ ކަމަށެވެ. އަދި މުބާރާތުގައި ޓީސީން ކުރިމަތިލި ކޮންމެ މެޗަކީ ވެސް ވަރަށް އުދަގޫ ވަރުގަދަ މެޗްތަކެއް ކަމަށާއި އެމެޗްތައް ވެސް ކާމިޔާބުކުރެވުނީ ކުޅުންތެރިން ކުރި ބުރަ މަސައްކަތުން ކަމަށް ވެސް ނިޒާމްބެ ބުންޏެވެ.\n"މިއީ ހަމަ ކުޅުންތެރިންގެ ބުރަ މަސައްކަތް. އަހަރެން ވަރަށް އުފާވެއްޖެ. ހިތްވަރު އާވެއްޖެ. އުއްމީދުތައް ވެސް އާވެއްޖެ،" ނިޒާމްބެ ބުންޏެވެ.\nޓީސީގެ ކޯޗް މުހައްމަދު ނިޒާމް -- ފޮޓޯ: ވީނިއުސް\nމީގެ ކުރިން ކްލަބް ވެލެންސިއާގެ ކުޅުންތެރިޔެއްގެ ގޮތުން އަދި ޔޫތު ގައުމީ ޓީމުގެ ކޯޗުގެ ހައިސިއްޔަތުން ބައިނަލްއަގްވާމީ މުބާރާތްތަކުގެ ތަޖުރިބާ ހޯދާފައިވާ ނިޒާމްބެ ބުނީ، މިމުބާރާތަކީ އޭނާއަށް ވެސް ހާއްސަ މުބާރާތެއް ކަމަށާއި ކޯޗިން ކެރިއަރުގައި ކުރިއަށް ދިއުމަށް ވެސް އެހާމެ މުހިއްމު މުބާރާތެއް ކަމަށެވެ. އެހެންކަމުން މިމުބާރާތުގެ ފައިނަލުގައި ޓީސީން ނިކުންނާނީ ފުރަތަމަ ދުވަހުވެސް ކުރި އުއްމީދާއެކު މުބާރާތުގެ ތަށި އުފުލާ ލުމަށް ކަމަށް ނިޒާމްބެ ބުންޏެވެ.\n"އަހަރުމެން މުބާރާތައް އައީ ވެސް ތަށި ހޯދަން އެއަޒުމުގައި. އަހަރުމެން އެނބުރި ގައުމަށް ދާނީ ތަށި ހިފައިގެން. އެއަޒުމަކަށް އަދި އެހިތްވަރަކަށް ބަދަލެއް ނާދެ. މުޅި ޓީމް ވެސް އޮތީ އެއް އަޒުމެއްގައި. އެއްރޫހެއްގައި،" ނިޒާމްބެ ބުންޏެވެ.\nއޭނާ ބުނީ މި މުބާރާތުގެ ފައިނަލަށް ޓީސީ ދަތުރު ކޮށްފައިވާއިރު، އަނިޔާގެ މައްސަލައެއް ޓީމުގައި މިވަގުތު ނެތުމުން އެއީ ވަރަށް އުފާވާ ކަމެއް ކަމަށެވެ.\nމިމުބާރާތުގެ ފައިނަލްގައި ޓީސީ ބައްދަލުކުރަންޖެހޭ ޓީމެއް ޔަގީންވާނީ ސެމީ ފައިނަލްގެ ދެވަނަ މެޗުގައި މިއަދު ދެކުނު ކޮރެއާގެ އެފްސީ ޕޮޗެއޯން އާއި ބަންގްލަދޭޝްގެ ޗިޓަގޮންގް އަބަހާނީ ބައްދަލުކުރާ މެޗަށް ފަހު އެވެ. މި މެޗުން މޮޅުވާ ޓީމެއް ފައިނަލްގައި ޓީސީއާ ދެކޮޅަށް ނިކުންނާނީ އަންނަ މަހުގެ ތިންވަނަ ދުވަހު އެވެ.\nމިމުބާރާތުގެ ޗެމްޕިއަން ޓީމަށް 30،000 އެމެރިކާ ޑޮލަރު ދޭއިރު ރަނައަޕް ޓީމަށް 15،000 ޑޮލަރު ދެއެވެ. އަދި ކޮންމެ މެޗަކުން މޮޅުވާ ޓީމަކަށް 1000 ޑޮލަރު ދޭއިރު ކޮންމެ މެޗަކުން އެންމެ މޮޅު ކުޅުންތެރިޔާގެ މަގާމު ހޯދާ ކުޅުންތެރިއަކަށް 500 ޑޮލަރުދެ އެވެ.\nމިދިޔަ އަހަރު ރާއްޖޭގެ ހުރިހާ މުބާރާތެއްގެ ދެވަނަ ޓީމޫގެ ގޮތުގައި އޮތް، ޓީސީ މިމުބާރާތައްފަހު މާލެ އައިސް ކުޅޭ ފުރަތަމަ މެޗުގައި އެސްޓީއޯ މާލޭ ލީގުގައި ނިކުންނާނީ މިދިޔަ ސީޒަންގައި އުރީދޫ ދިވެހި ޕްރިމިއާ ލީގުގެ ޗެމްޕިއަންކަން ހޯދި މާޒިޔާއާ ދެކޮޅަށެވެ.\nދަގަނޑޭގެ ބަދަލުގައި ތުރުކުމެނިސްތާން ލީގުގެ މޮޅު ކުޅުންތެރިއާ ނިއުއަށް\nއެމްޑީޕީގެ "ޖަޒީރާ ދުވުން" ހުއްޓުވާ ހައްޔަރުކުރި މީހުން ދޫކޮށްލައިފި\nއައްޑޫއާއި ދެކުނު އެފްރިކާއާ ދެމެދު ސީދާ ދަތުރުތައް ފެށުމަށް ތައްޔާރުވަނީ\nކަނޑުމަތީގައި ހާލުގައި ޖެހިފައި ވަނިކޮށް ފެނުނު ބިދޭސީން ފުލުހުންނާއި ހަވާލުކޮށްފި\nޖުމްހޫރީ ޕާޓީގެ ކައުންސިލަށް ކޮންފަރެސްއިން 15 މެންބަރުން އިންތިޚާބުކޮށްފި\nޖޭޕީގެ އަންހެނުންގެ ލީގުގެ ރައީސަކަށް ވަލީދާ، ޒުވާނުންގެ ލީގުގެ ރައީސަކަށް އައްސަދު\nއެކްސް ފުޓްސަލް ޗެލެންޖު 2018 ފަށައިފި


Raajje anna tourist innah amaazukoggen loyalty program eh fashaifi\n06:00pm | Wednesday, 21 October 2020\nރާއްޖެ އަންނަ ޓޫރިސްޓުންނަށް އަމާޒުކޮށްގެން "މޯލްޑިވްސް ބޯޑާ މައިލްސް" ގެ ނަމުގައި ލޯޔަލްޓީ ޕްރޮގްރާމެއް ރޭ އިފްތިހާހުކޮށްފި އެވެ.\nއިިމިގްރޭޝަނުން ބުނީ މޯލްޑިވްސް ބޯޑަ މައިލްސްއަކީ ޓޫރިޒަމް ކުރިއެރުވުމަށް އިމިގްރޭޝަނުން އިސްނަގައިގެން ކަމާ ގުޅުންހުރި އެހެނިހެން އިދާރާތަކާއެކު ކުރިއަށް ގެންދިއުމަށް ނިންމާފައިވާ ޕްރޮގްރާމެއް ކަމަށެވެ. އެގޮތުން، މި ޕްރޮގްރާމް ކުރިއަށް ގެންދިއުމަށް ނިންމާފައިވަނީ މިނިސްޓްރީ އޮފް ޓޫރިޒަމް، މޯލްޑިވްސް މަކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) އަދި މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް)ގުޅިގެންނެވެ. މި ޕްރޮގްރާމަށް އަމަލުކުރާނީ އަންނަ ޑިސެމްބަރު1ން އިން ފެށިގެނެވެ.\nދުނިޔޭގެ ޓޫރިޒަމް ދުވަހާ ގުޅުވައިގެން މޯލްޑިވްސް އިމިގްރޭޝަނުން ތައާރަފްކުރި ލޯޔަލްޓީ ޕްރޮގްރާމް އިފްތިހާހުކޮށްދެއްވީ ޓޫރިޒަމް މިނިސްޓަރު ޑރ. އަބްދުﷲ މައުސޫމެވެ.\nއިމިގްރޭޝަނުން ބުނީ މިއީ މުޅި ދުނިޔޭގައި ވެސް މިފަދަ ޕްރޮގްރާމެއް އިފްތިތާޙުކުރި ފުރަތަމަ ފަހަރު ކަމަށެވެ. މި ޕްރޮގްރާމްގެ މަގުސަދަކީ ރާއްޖޭގެ ޓޫރިޒަމް އިސްތިހާރުކޮށް، އިތުރަށް ފުޅާކުރުން ކަމަށް އިމިގްރޭޝަނުން ބުންޏެވެ.\nމިޕްރޮގްރާމް އިފްތިތާޙު ކުރެވުމަށްފަހު ވާހަކަ ދައްކަވަމުން ޑރ. މައުސޫމް ފާހަގަ ކުރެއްވި ގޮތުގައި، މިޕްރޮގްރާމާއެކު ރާއްޖޭގެ މަގުބޫލުކަން ކުރިޔަށްވުރެ މުޅި ދުނިޔޭގައި އިތުރުވެގެން ދާނެ އެވެ.\nމިނިސްޓަރު ވިދާޅުވީ މިއަދު މި އިފްތިތާހު ކުރި "މޯލްޑިވްސް ބޯޑަ މައިލްސް" އަކީ ރާއްޖޭގެ މަގުބޫލުކަން އިތުރަށް ދުނިޔޭގައި ކުރިއަރައި އިޝްތިހާރުކުރުމަށް މަގުފަހިވެގެންދާނެ ޕްރޮގްރާމެއް ކަމަށެވެ. އަދި ދުނިޔޭގެ ބާޒާރުގައި ދިވެހި ޓޫރިޒަމަށް ލިބިފައިވާ މަގުބޫލުކަމުގެ ފައިދާ، މިހާރަށްވުރެ ވެސް ފުޅާގޮތެއްގައި ލިބިގެންދާނެ ކަމެއްކަމަށް ދެކެވަޑައިގަންނަވާ ކަމަށް ޑރ. މައުސޫމް ފާހަގަ ކުރެއްވި އެވެ.\nމި ޕްރޮގްރާމަކީ ޓޫރިސްޓުންނަށް ހާއްސަ އަދި މިޕްރޮރާމުގެ ސަބަބުން ލިބޭ ފައިދާތައް ތިން ދަރަޖައަކަށް ބަހާލެވިގެންވާ "ލޯޔަލްޓީ" ޕްރޮގްރާމެކެވެ. އެގޮތުން މި ޕްރޮގްރާމް މައިގަނޑު ގޮތެއްގައި ބިނާވެގެން ވަނީ ޓޫރިސްޓު މީހާ ރާއްޖެ ޒިޔާރަތްކުރާ އަދަދަށާއި އަދި ރާއްޖޭގައި ހޭދަކުރާ ދުވަހުގެ އަދަދަށެވެ. ހާއްސަ މުނާސަބާތަކާ ގުޅުވައިގެން ރާއްޖެ ޒިޔާރަތްކުރާ ފަތުރުވެރިންނަށް އިތުރު ޕޮއިންޓުތަކެއް މި ޕްރޮގްރާމުގައި ލިބިގެންދާނެ ކަމަށް އިމިގްރޭޝަނުން ބުންޏެވެ.\nއިމިގްރޭޝަނުން ބުނީ މި ޕްރޮގްރާމުގެ ބައިވެރިންނަށް ލިބޭ ހާއްސަ ފައިދާތައް ބެހިގެންވާ ތިން ދަރަޖައަކީ؛ އައިދަ (ލޮއި ދަރަޖަ) ، އަންތަރަ (ރިހި ދަރަޖަ) އަދި އަބާރަނަ (ރަން ދަރަޖަ) އެވެ. މިއިން ކޮންމެ ދަރަޖައެއް ހާސިލްކުރާ ޓޫރިސްޓަކަށް ވެސް އެ ޓޫރިސްޓަކު ހާސިލްކުރާ ދަރަޖައަކާއި ގުޅޭ ހާއްސަ ފައިދާ ތަކެއް ލިބޭނެ ކަމަށެވެ. އަދި މި ޕްރޮގްރާމްގައި ބައިވެރިވާ ޓޫރިސްޓުންނަށް ލިބޭ ޕޮއިންޓު އިތުރުވަމުން އަންނަ މިންވަރަކަށް ޓޫރިސްޓުންނަށް ލިބޭނެ ފައިދާތަކާ ޚިދުމަތްތައް ވެސް އިތުރުވެގެންދާނެ ކަމަށް އިމިގްރޭޝަނުން ބުންޏެވެ.\nމިދިޔަ އަހަރު ރާއްޖެއަށް 1.7 މިލިއަން ފަތުރުވެރިން ޒިޔާރަތްކުރުމާއެކު، އެ އަހަރު ވެގެންދިޔައީ ރާއްޖޭގެ ތާރީހުގައި އެންމެ ގިނައިން ޓޫރިސްޓުން ޒިޔާރަތްކުރި އަހަރަށެވެ. މިކާމިޔާބީއާއެކު، ފަތުރުވެރިކަމުގެ ސިނާއަތް ދެން ޖެހިގެން އޮތް ހަރުފަތަށް ގެންގޮސް، 2020 ވަނަ އަހަރު ރާއްޖެއަށް ދެ މިލިއަން ޓޫރިސްޓުން ގެނައުމަށް ގިނަގުނަ މާކެޓިން ހަރަކާތްތައް ފެށުނު ކަމަށް އިމިގްރޭޝަނުން ބުންޏެވެ.\nބޯޑަރު ބަންދުކުރުމަށްފަހު ގާތްގަނޑަކަށް ހަތަރު މަސް ފާއިތުވިފަހުން، ރައްކާތެރިކަމުގެ ގިނަ ފިޔަވަޅުތަކާއެކު ޖުލައި 15، ގައި ރާއްޖެ އަލުން ޓޫރިސްޓުންނަށް ވަނީ ހުޅުވާލައިފަ އެވެ. ޓޫރިޒަމް ފެސިލިޓީތަކުގެ ރައްކާތެރިކަމާއި ސާފުތާހިރުކަމަށް ބާރު އެޅުމުގެގޮތުން، ސެޓްފިކޭޝަން ޕްރޮގްރާމެއް ވެސް ސަރުކާރުން ވަނީ ހިންގައިފަ އެވެ. އަދި ރިސޯޓުތަކާއި ސަފާރީތައް ޓޫރިސްޓުންނަށް އަލުން ހުޅުވާލިއިރު އަންނަ މަހުގެ 15 އިން ފެށިގެން ރާއްޖޭގެ އެކި ރަށް ތަކުގައި ހިންގަމުން އަންނަ ގެސްޓް ހައުސްތައް ވެސް ހުޅުވިގެންދާނެ އެވެ. އެހެންކަމުން، އާންމު ސަލާމަތަށް ވިސްނައި ޓޫރިސްޓުންނަށް ޚިދުމަތްދިނުމުގައި ކޮންމެހެން ރައްކާތެރިވާންޖެހޭ ކަންތައްތަކެއް ކަނޑައަޅައި، ޓޫރިޒަމް މިނިސްޓްރީ އިން އުސޫލެއް އާންމު ކުރި އެވެ.\nއިމިގްރޭޝަނުން ބުނީ މިފަދަ ދަނޑިވަޅަކާއި ދިމާކޮށް މޯލްޑިވްސް ބޯޑަ މައިލްސް ޕްރޮގްރާމް ތައާރަފު ކުރުން ވެގެންދާނީ ޓޫރިޒަމް އިސްތިހާރު ކުރުމަށް ކޮށިގެންދާ ވަރަށް ތަނަވަސް މަގަކަށް ކަމަށެވެ.


galehiri: އައްތަޙިއްޔާތުގައި ޝަހާދަތް އިނގިލި ތެޅުވުން\nނަމާދުގައި އައްތަޙިއްޔާތަށް ތިބޭއިރު، ބައެއް މީހުން، ކަނާތުގެ ޝަހާދަތް އިނގިލިން ބޮޅުއަޅަމުން ދާތަން ފެނެއެވެ. އަދި ބައެއް މީހުން، އެ އިނގިލި އޮލަނބަށް (ތިރިން މައްޗަށް، މަތިން ތިރިއަށް( ހަރަކާތްކުރަމުން ގެންދާތަން ވެސް ފެނެ އެވެ. މި ގޮތްގޮތަށް އިނގިލި ތެޅުވުމަކީ ސުންނަތްވެގެންވާ ކަމެއްތޯ އެވެ؟\nކީރިތި ރަސޫލާ (ޞައްލަ ﷲ ޢަލައިހި ވަސައްލަމަ) ގެ އަރިހުން ޔަޤީންކަމާއެކު ސާބިތުވެފައިވަނީ، އިތުރު އެކަލޭގެފާނު އައްތަޙިއްޔާތަށް އިންނަވާއިރު، ކަނާތްޕުޅުގެ ޝަހާދަތް އިނގިލިފުޅުން އިޝާރަތް ކުރައްވާ ކަމެވެ. (އެކި ގޮތްގޮތަށް އިނގިލިފުޅު ޙަރަކާތްކުރައްވާ ކަމެއް ނޫނެވެ.) އައްތަޙިއްޔާތަށް އިންނައިރު، ކަނާތުގެ ޝަހާދަތް އިނގިލިން އިޝާރަތްކުރަންޖެހޭ ގޮތާމެދު ޢިލްމުވެރިންގެ މެދުގައި ރައުޔު ތަފާތުވެފައިވެ އެވެ. ތިރީގައި މިވަނީ، އެކަމާމެދު ހަތަރު މަޛުހަބުގެ ޢިލްމުވެރިން ވިދާޅުވެފައިވާ ގޮތެވެ.\nޝަހާދަތް އިނގިލި އުފުލައިލަންވާނީ، ޝަހާދަތުގެ (لا) ކިޔާއިރުގައެވެ. ދެން (إلا الله) ކިޔާއިރު ތިރިކޮށްލާނީ އެވެ.\nޝަހާދަތް އިނގިލި އުފުލައިލާނީ (إلا الله) މިހެން ކިޔާއިރުގަ އެވެ.\nއައްތަޙިއްޔާތު ނިމެންދެން ކަނާތްފަރާތަށާއި ވާތް ފަރާތަށް ޝަހާދަތް އިނގިލި މަޑުމަޑުން ގެންދާނީ އެވެ.\nއައްތަޙިއްޔާތުގައި ﷲ ގެ އިސްމުފުޅު ނަންގަނެވޭ ކޮންމެ ފަހަރަކު، ޝަހާދަތް އިނގިލިން އިޝާރަތް ކުރާނީ އެވެ. ދާއިމީ ގޮތެއްގައި ޙަރަކާތް ކޮށްގެނެއް ނުވާނެ އެވެ.\nހަތަރު މަޒުހަބުގައި ވާރިދުވެފައިވާ ރައުޔުތަކަށް ބަލާއިރު، ސުވާލުގައި ބަޔާންކުރައްވާފައިވާ ގޮތަށް އިނގިލި ތެޅުވުމަކީ، އެއްވެސް މަޒުހަބެއްގައި ނެތް ކަމެއްކަން އެނގެ އެވެ.\nތިރީގައި މިވަނީ އައްތަޙިއްޔާތަށް އިންނައިރު، ކަނާތުގެ ޝަހާދަތް އިނގިލި ތެޅުވުމާ ބެހޭގޮތުން ބައެއް ޢިލްމުވެރިން ވިދާޅުވެފައިވާ ބަސްފުޅުތަކެވެ.\nއަލްއިމާމުލް ބައިހަޤީ ވިދާޅުވެފައިވެ އެވެ. އައްތަޙިއްޔާތުގައި ޝަހާދަތް އިނގިލި ޙަރަކާތްކުރުމަކީ، އެ އިނގިލިން އިޝާރަތްކުރުން ކަމަށް ލަފާކުރެވެ އެވެ. އެއީ (އައްތަޙިއްޔާތަށް އިންނައިރު) ދާއިމީ ގޮތެއްގައި ޝަހާދަތް އިނގިލި ޙަރަކާތް ކުރުމެއް ނޫނެވެ.\nއިބްނުއްޒުބައިރުގެ އަރިހުން ރިވާވެފައިވެ އެވެ.\n(كَانَ إِذَا قَعَدَ فِى التَّشَهُّدِ وَضَعَ كَفَّهُ الْيُسْرَى عَلَى فَخِذِهِ الْيُسْرَى وَأَشَارَ بِالسَّبَّابَةِ لاَ يُجَاوِزُ بَصَرُهُ إِشَارَتَهُ)\nމާނައީ، "ކީރިތި ރަސޫލާ ޞައްލަ ﷲ ޢަލައިހި ވަސައްލަމަ އައްތަޙިއްޔާތަށް އިންނަވާއިރު، ވާތްތިލަފުޅު، ވާތުފައިންޕުޅުގެ ފަލަމަސްގަނޑުގެ މަތީގައި ބާއްވަވަ އެވެ. އަދި (ކަނާތްތިލަފުޅުގެ) ޝަހާދަތް އިނގިފުޅުން އިޝާރާތްކުރެއްވި އެވެ. އިތުރުއެކަލޭގެފާނުގެ ނަޒަރުފުޅު، އެ އިނގިލިފުޅުގެ އިޝާރަތް ފަހަނަޅައި ނުދެ އެވެ."\nއިބްނުއްޒުބައިރުގެ އަރިހުން ރިވާވެފައިވާ އެހެން ރިވާޔަތެއްގައިވެ އެވެ.\n(ِذَا قَعَدَ يَدْعُو وَضَعَ يَدَهُ الْيُمْنَى عَلَى فَخِذِهِ الْيُمْنَى وَيَدَهُ الْيُسْرَى عَلَى فَخِذِهِ الْيُسْرَى وَأَشَارَ بِإِصْبَعِهِ السَّبَّابَةِ)\nމާނައީ، "ކީރިތި ރަސޫލާ ޞައްލަ ﷲ ޢަލައިހި ވަސައްލަމަ އައްތަޙިއްޔާތަށް އިންނަވާއިރު، ކަނާތްތިލަފުޅު، ކަނާތުފައިންޕުޅުގެ ފަލަމަސްގަނޑުގެ މަތީގައި ބާއްވަވަ އެވެ. އަދި ވާތްތިލަފުޅު، ވާތުފައިންޕުޅުގެ ފަލަމަސްގަނޑުގެ މަތީގައި ބާއްވަވަ އެވެ. އަދި (ކަނާތްތިލަފުޅުގެ) ޝަހާދަތް އިނގިފުޅުން އިޝާރަތްކުރެއްވި އެވެ."\nފަޟީލަތުއް ޝައިޚު ޞާލިޙު ބްނު އަލްފައުޒާން ވިދާޅުވެފައިވެ އެވެ. ﷲ ގެ އެއްކައުވަންތަކަމަށް އިޝާރަތްކޮށް، ޝަހާދަތް އިނގިލި އުފުލައިލާނީ، ކުޑަކުޑަކޮށް ނެވެ. އަދި އިނގިލިން އިޝާރަތް ކުރާނީ، ދުޢާވަޅުތަކުގައްޔާއި، ﷲ ގެ އިސްމުފުޅު ނަންގަނެވޭ ހިނދު، ވަރަށް މަޑުމަޑުންނެވެ. ދާއިމީ ގޮތެއްގައި އިނގިލިން ޙަރަކާތް ކޮށްގެނެއް ނުވާނެ އެވެ.\nފަޟީލަތުއް ޝައިޚު މުޙައްމަދު ޞާލިޙު ބްނު ޢުޘައިމީން ވިދާޅުވެފައިވެ އެވެ. އިނގިލި ޙަރަކާތް ކުރާނީ، ހަމައެކަނި ދުޢާވަޅުތަކުގަ އެވެ. ބައެއް މީހުން ދާއިމީ ގޮތެއްގައި އިނގިލި ތަޅުވަމުން ގެންދެ އެވެ. ނަމާދުގައި އެމީހުން އިނގިލިތަކުން ކުޅިވަރެއް ކުޅޭ ފަދަ އެވެ. އެގޮތަށް އިނގިލި ތެޅުވުމަކީ ސުންނަތެއް ނޫނެވެ. (ކަނާތުގެ ޝަހާދަތް) އިނގިލި ޙަރަކާތްކުރާނީ، އައްތަޙިއްޔާތުގައިވާ ދުޢާވަޅުތަކުގަ އެވެ. މިސާލަކަށް (رب اغفر لي) މިހެން ކިޔާއިރުގައެވެ. ނުވަތަ (وارحمني) މިހެން ކިޔާއިރުގަ އެވެ. ދާއިމީ ގޮތެއްގައި އިނގިލިން، ބޮޅުއަޅާ ގޮތަށް ނުވަތަ އެނޫން ގޮތަކަށްވިޔަސް އިނގިލި ތެޅުވުމަކީ، އެކަން ކުރާ މީހުން ކުޅޭ ކުޅިވަރެކެވެ. އެއީ ނަމާދުގެ ޙަރަކާތްތަކުން ބޭރުވެގެންވާ ކަމެކެވެ.\nޙަރަކާތްކުރެއްވި ކަމަށް އޮންނަ ޙަދީޘްފުޅު\nކީރިތި ރަސޫލާ (ޞައްލަ ﷲ ޢަލައިހި ވަސައްލަމަ) އައްތަޙިއްޔާތުގައި، (ކަނާތްޕުޅުގެ) ޝަހާދަތް އިނގިލިފުޅު ޙަރަކާތްކުރެއްވި ކަމަށް އޮންނަ ޙަދީޘްފުޅަކީ، ވާއިލު ބްނު ޙުޖުރުގެ އަރިހުން ރިވާވެފައިވާ ޙަދީޘްފުޅެކެވެ. އެ ޙަދީޘްފުޅު 11 ބޭކަލުން ރިވާކުރައްވާފައިވެ އެވެ. އޭގެ ތެރެއިން 10 ބޭކަލުންގެ ރިވާޔަތުގައި، ޙަރަކާތް ކުރެއްވި ކަމަކަށެއް ނޯވެ އެވެ. ޙަރަކާތް ކުރެއްވި ކަމަށް އޮންނަނީ އެންމެ ބޭކަލެއްގެ ރިވާޔަތުގަ އެވެ. އެއީ، ޞައްޙަ ޙަދީޘްފުޅެއް ނޫންކަމަށް، އަބޫބަކުރު އިބްނުލްޢަރަބީ އާއި މިޒަމާނުގެ ބައެއް ޢިލްމުވެރިން ވިދާޅުވެފައިވެ އެވެ.\nއިޝާރާތްކުރެއްވި ކަމަށް އޮންނަ ޙަދީޘްފުޅު\nކީރިތި ރަސޫލާ (ޞައްލަ ﷲ ޢަލައިހި ވަސައްލަމަ) އައްތަޙިއްޔާތަށް އިންނަވާއިރު، (ކަނާތްޕުޅުގެ) ޝަހާދަތް އިނގިލިފުޅުން އިޝާރާތް ކުރެއްވި ކަމަށް އޮންނަ ޙަދީޘްފުޅަކީ، ޢަބްދު ﷲ ބްނުއްޒުބައިރުގެ އަރިހުން ރިވާވެފައިވާ ޙަދީޘްފުޅެކެވެ. އެ ޙަދީޘްފުޅުގެ އެކި ރިވާޔަތްތަކަށް ބަލާއިރު، އޭގައިވަނީ، އިތުރު އެކަލޭގެފާނު، (ކަނާތްޕުޅުގެ) ޝަހާދަތް އިނގިލިފުޅުން އިޝާރަތް ކުރެއްވި ކަމަށާއި، އެ އިނގިލިފުޅުން އެހެން ޙަރަކާތެއް ނުކުރައްވާ ކަމަށެވެ.\nބައެއް ޢިލްމުވެރިން ވިދާޅުވާ ގޮތުގައި، ވާއިލު ބްނު ޙުޖުރުގެ އަރިހުން ރިވާވެފައިވާ ޙަދީޘްފުޅުގައި، ޙަރަކާތް ކުރެއްވި ކަމަށް އޮތް ބަސްފުޅުގެ މުރާދައަކީ، އިޝާރަތް ކުރެއްވުމެވެ. އެހެނީ، އިޝާރަތް ކުރެވޭނީ ޙަރަކާތެއް ކޮށްގެންނެވެ. ނަންގަނެވިދިޔަ، މަޛުހަބުތަކާއި ޢިލްމުވެރިންގެ ރައުޔުތަކަށް ބަލާއިރު، ސުވާލުގައިވާ ގޮތަށް އިނގިލި ތެޅުވުމަކީ، ސުންނަތްވެގެންވާ ކަމެއް ނޫންކަމަށާއި، އެއީ ނަމާދުން ބޭރުވެގެންވާ ޢަމަލެއް ކަން އެނގެ އެވެ. މުސްލިމުންގެ މައްޗަށް ވާޖިބުވެގެންވަނީ، ޚުޝޫޢަތްތެރިކަމާއެކު ނަމާދުކުރުމެވެ. ކުޅޭކުޅޭ ކުޅިވަރެއްހެން ނަމާދުކުރުމަކީ އެއްވެސް މުސްލިމަކު ކޮށްގެންވާނެ ކަމެއް ނޫނެވެ.


Ras Online - މިސް މާވެލް އިން ފަރްޚާން އަޚްތަރުގެ ފެނިލުން\nމިސް މާވެލް އިން ފަރްޚާން އަޚްތަރުގެ ފެނިލުން\nމާޝާ މިދުހަތު 8 މޭ 2022 - 11:4\nބޮލީވުޑްގެ ކާމިޔާބު ބަތަލާ ފަރްޚާން އަޚްތަރު ދެން ފެނިގެންދާނީ މާވެލް ސްޓޫޑިއޯސްއިން ރިލީޒްކުރާ ސުޕަރހީރޯ ސިރީޒް މިސް މާވެލްއިން ކަމަށް ނޫސްތަކުން ރިޕޯޓުކޮށްފިއެވެ.\nމިއީ މާވެލް ސްޓޫޑިއޯސްއިން ރިލީޒްކުރާ ފިލްމެއް ނުވަތަ ސީރީޒެއްގައި ބޮލީވުޑްގެ ތަރިއަކުފެ ނިގެންދާ ފުރަތަމަ ފަހަރެވެ. އެގޮތުން މިއީ އިންޑިއާގެ މާވެލް ފޭނުންނަށް އޮތް އުފާވެރި ހަބަރެއްކަމަށް ގިނަ މީޑިއާތަކުން ސިފަކުރެއެވެ.\nމިސް މާވެލް ސީރީޒަކީ އެމެރިކާގައި ދިރިއުޅޭ އޭޝިއާ ބައްރުގެ މުސްލިމް އަންހެން ކުއްޖަކު ލީޑް ރޯލުން ފެނިގެންދާނެ ފުރަތަމަ ސީރީޒްވެސްމެއެވެ. މި ސީރީޒް ރިލީޒް ކުރުމަށް ހަމަޖެހިފައިވަނީ އަންނަ ޖޫން މަހުއެވެ.\nމިސީރީޒުގެ ލީޑް ރޯލުން ފެނިގެންދަނީ އެމެރިކާގައި ދިރިއުޅޭ ޕާކިސްތާނުގެ ޒުވާނެއް ކަމުގައިވާ އީމާން ވެއްލާނީ އެވެ. އަދި ފަރްޚާން އަޚްތަރު ފެނިގެން ދާނީ ކުޑަ ރޯލަކުން ނުވަތަ ގެސްޓު ސްޓަރ އެއްގެ ގޮތުގައި ކަމަށް ނޫސްތަކުން ރިޕޯޓުކޮށްފައިވެއެވެ.


Dhemain Heylevvi Koveleege adun Dindin Koveli!\nދެމައިން ހޭލެއްވި ކޮވެލީގެ އަޑުން ޑިންޑިންކޮއެލް!\nލީނާ އޭނާގެ "ކިޔަމުން ކިޔަމުން ފަރިތަ" ސީރީޒް ގެ ފޮތްތައް ދައްކާލަނީ: ކުޑަ ކުދީންގެ ފޮތް އެކުލަވައިލުމަށް މުހިންމު މަސައްކަތްތަކެއް ކުރޭ\nދިވެހި ބަހުގެ ދުވަސް ފާހަގަ ކުރަން ސްކޫލްތަކާއި ބެލެނިވެރިން ތައްޔާރުވަމުން އަންނަ މި ދުވަސް ވަރު، ދިވެހި ބަހަށް ކުދިން ހިތް ޖެއްސުމުގެ ގޮތުން ކުރެވޭނެ މުހިއްމު އެއްކަމީ ދިވެހި ފޮތް ކިޔަން ކުދިންގެ މެދުގައި ޝައުގުވެރިކަން އުފެއްދުމެވެ. ފޮތަކީ ވަރަށް ހާއްސަ އެއްޗެއްކެވެ. ފޮތުގެ ދުނިޔެ އަދި މާ ހާއްސަވެފައި ބޮޑެވެ. ކުދިންނާއެކު އުފާވެރި ވަގުތެއް ހޭދަކުރަން ބޭނުން ނަމަ ވީހާވެސް ގިނަ ފޮތް ކިޔައިދޭންވީ އެވެ. ކުދިން ބޮޑުވެގެން އަންނަ އިރު ރީތި ދިވެހި ބަހަށް އިސްކަން ދިނުމަށާއި ކުށެއް ނެތް ސާފު ދިވެހި ބަހުން ވާހަކަ ދައްކައި ލިޔުމަށް ވުރެ އުފާވާނެ ކަމެއް އޮންނާނެ ހެއްޔެވެ؟ މިއީ ދިވެހިވަންތަކަމާއި ގައުމިއްޔަތާއި ގުޅިފައިވާ ކަމެކެވެ.\nމިހާރުގެ ކުދިން ގަޔާވާ ގޮތަށް އެ ކުދިންގެ ހިޔާލާއި ވިސްނުމާއި ގުޅޭގޮތަށް ލިޔެ އިލަސްޓްރޭޓްކޮށްފައިވާ ފޮތްތައް ލިބުން މަދެވެ. އެއީ އެންމެން އެއްބަސްވާނެ ކަމެވެ. ފާތުމަތު ލީނާ އަލީއަށް އަލަތު ދަރިފުޅު ލިބިގެން ފޮތް ކިޔައި ދޭން ބެލި އިރު ދިވެހި ފޮތްތައް ވަރަށް މަދުކަން އޭނާއަށް އެނގުނެވެ. އެންމެ ފަހުން ނިންމީ އަމިއްލަ އަށް ފޮތްތަކެއް ލިޔެ ގައުމީ ހަރުގަނޑަށް ލައިދޭށެވެ.\nމިއާއެކު އިންސްޓަގްރާމްގައި "ޑިންޑިންކޮއެލް" ނަމުގައި އަމިއްލަ އިލަސްޓްރޭޝަން ތަކަކާއެކު ފޮތްތަކާއި ކުދިންނަށް ދިވެހި ބަހާއި އަކުރު ދަސްކޮށްދޭން ހާއްސަ އެޑިއުކޭޝަނަލް މެޓީރިއަލްތަކެއް ލީނާ ނެރެން ފެށީއެވެ.\nލީނާގެ ފުރަތަމަ ދަރިފުޅު ތުއްތުއިރު ގޭ ކައިރިއަށް ހެނދުނު މައިރާ ކޮވެއްޔެއް އައިސް ގޮވާލާ އެވެ. އެ ވާހަކަ ލީނާ ކިޔައިދެ އެވެ: "އެ ކޮވެލީގެ އަޑަކީ ކޮންމެ ދުވަހަކު ވެސް ވަރަށް އިންތިޒާރު ކުރެވޭ ގަޑިއަކަށްވެފައި އޮތީ. ދަރިފުޅުގެ ފުރަތަމަ ހިނިތިންވުންތަކާއި ވެސް އެ އަޑު ގުޅިފައި އޮތީ. ދެން މިކަހަލަ ކަމެއް ކުރަން ނިންމިއިރު ބްރޭންޑް ނަމަކަށް ވިސްނިއިރު އެންމެ ފުރަތަމަ ހަނދާނަށް އައި އެ ކޮވެލި. ދެން ޑިންޑިންކޮއެލް ކީ!"\nދަރިފުޅަށް ދިވެހި ފޮތްތައް ކިޔައި ދިނުމަށް އިސްކަން ދޭ ބެލެނިވެރިއެއްގެ ހައިސިއްޔަތުން ލީނާ ބުނި ގޮތުގައި އެއީ ކުއްޖެއް ހަޔާތުގައި ވަރަށް މުހިއްމު އެއް ބައެވެ. އަދި ހަޔާތުގައި ދަރިފުޅުގެ މާމާއާއި ކާފައާއި ވަރަށް ބޮޑު ގުޅުމެއް ބާއްވަން ރީތި ދިވެހި ބަހުން ވާހަކަ ދައްކަން އެނގުން މުހިންމެވެ.\n"ދަރިފުޅަށް މާމާ އާއި ކާފާއާއި ދިވެހި ބަހުން ވާހަކަ ދައްކަން އެނގެންޖެހޭ. އަދި ކޮންމެ ވާހަކައެއްވެސް ބުނެވެން ޖެހޭ، އެހެން ބަލާއިރު އެކަމަށް ފޮތް ކިޔައިދީ ޝައުގުވެރި ކުރުވަން މި ޒަމާނުގެ ކުދިންނާއި ގުޅޭ ނުވަތަ ކުދީން ކްލިކް ވާކަހަލަ ފޮތްތަކެއް ނެތް،"\nކުޑަކުޑަ ތަރި ލީނާ އަމިއްލައަށް ލިޔެ އިލަސްޓްރޭޓްކޮށްފައިވާ ފޮތް\nލީނާ 2015 ވަނަ އަހަރު އޭނާގެ ޑިންޑިންކޮއެލްގެ ފުރަތަމަ ޗާޕާއިއެކު މިހާރު ބާޒާރުގައި ފޮތާއި، ހށ ކާޑު ސެޓާއި ފާރުގައި ހިއްޕާ ޗާޓާއި، ސުފުރާގައި ބޭނުންކުރާ ތާނާ ލިޔަން ފަރިތަކުރާ ޓޭބަލް މެޓް، "ލިޔެލާފޮހެލާ" ވަނީ ބާޒަރަށް ނެރެފައެވެ.\nމީގެ އިތުރުން އަމިއްލަ އަށް "ކުޑަކުޑަ ތަރީ" ގެ ނަމުގައި ފޮތެއް ލިޔެ އިލަސްޓްރޭޓްކޮށްގެން ނެރެފައި ވެއެވެ.\n"ޑިންޑިންކޮއެލްގެ އެންމެ ފުރަތަމަ ޕަބްލިޝް ކުރި ފޮތަކީ 'ނާނާ' ދަރިފުޅަށް ނާސަރީ ރައިމްސް ކިޔައިދިނުމުގެ ޝައުގުވެރިކަން ހުންނާތީ ދިވެހިން މިކަހަލަ އެއްޗަކަށް އަހަރުމެން ކުޑަ އިރު އަޑުއިވޭ 'ވާރެޔޯބޯޓޯ' އާއި 'ބައޮކަލޯނާދޭ' ފަދަ ބަނދިތަ ހިމަނާލައި މި ޒަމާނުގެ ކުދިންނާއި ގުޅޭ ގޮތަށް އިލަސްޓްރޭޓްކޮށްފައި ނެރުނީ. އަހަންނަކީ އަސްލު ކުރާ މީހެއް. ދެން ފޮތްތައް މަދުވީމާ މި މަސައްކަތް ލިޔުމާއެކު ކުރިއަށްގެންދަން ގަސްދުކުރީ. ޑިންޑިންކޮއެލްގެ 'ނާނާ' އަކީ އެންމެ ހިނގާ ފޮތް. އަކަމަކު 'ކުޑަކުޑަ ތަރި' އެއީ އެންމެ ބޮޑު ޕަބްލިސިޓީއެއް ލިބުނު ފޮތް. މިހާރު ދެވަނަ ޕްރިންޓެއްވެސް ޗާޕުކުރަން ދީފައިވަނީ،" ލީނާ ބުންޏެވެ.\nނާނާ ކުޑަކުދިންނަށް އެކުލަވާ ހާއްސަ ބަނދިފޮތް!\nމި ބްރޭންޑްގެ ދަށުން އެންމެ ފަހުން ނެރެފައިވަނީ "ކިޔަމުން ކިޔަމުން ފަރިތަ" ފޮތް ސީރީޒެވެ. މި ސީރީޒްގެ ހ، ށ ބާޒަރަށް ނެރެފައިވާ އިރު މި ފޮތަކީ ބޮޑަށް ސްކޫލްތަކަށް އަމާޒު ކޮށްގެން ފަރިތަކޮށް ދިވެހި ކިއަން ހަދާފައިވާ ފޮތްތަކެވެ.\nބްލެކް އެންޑް ވައިޓް ޕްރިންޓެއް، ކުދިންނަށް ކުލަޖައްސާލެވޭ ގޮތަށް އެކުލަވާލާފައިވާ މި ސީރީސް އާއި ގުޅޭގޮތުން ދިވެހިބަހުގެ އެކަޑެމީގެ އިސް ވެރިޔަކު ވިދާޅުވެފައި ވަނީ "އެއީ ތުއްތު ކުދީން އުފަލާއި މަޖަލުގައި ދިވެހިބަސް ދަސްކުރާން ތައްޔާރު ކުރައްވާފައިވާ ވަރަށް ބޭނުންތެރި ފޮތްބައެ"ކޭ އެވެ. އަދި "ޝައުގުވެރިކަމާއި އެކު ދިވެހިބަސް ކޮށާރަށް ދަރިވަރުން އަހުލުވެރި ވާނެ ފޮތްބައެ"ކޭ އެވެ.\nކިޔަމުން ކިޔަމުން ފަރިތަ ފޮތް ބައި\nޑިންޑިންކޮއެލްގެ މި މަސައްކަތަށް 2017 ވަނަ އަހަރުގެ ހީވާގި ކަނބަލުން އެކްސްޕޯގައި ލީނާ އަށް ވަނީ ދެ އެވޯޑެއް ލިބިފައެވެ. "ނާނާ" މުޅި މުބާރާތުން ތިން ވަނަ ލިބިފައިވާ އިރު ކުޑކުދިންނަށް އުގެނުމަށް އެހީތެރިވާ "ލިޔެލާ ފޮހެލާ" އަށް މުޅި މުބާރާތުން ދެ ވަނައެވެ.\n"ލިޔެލޭފޮހެލާ" މިއީ ވަރަށް ހާއްސަ ޕްރޮޑަކްޓެކެވެ. މި ފޮތުގެ ސޭލްސްގެ 15 ޕަސެންޓް ކޮންމެ އަހަރަކު ދާނީ ދައުލަތުގެ ބެލުމުގެ ދަށުގައިވާ ކުދިންގެ އީދު ހަދިޔާ ގަތުމަށެވެ،\nލިެޔލާފޮހެލާ ޓޭބަލް މެޓް\nގޭތެރޭގައި ކުދިން ގޮވައިގެން ލީނާއަށް މި މަސައްކަތް ފަސޭހަ އެވެ. އޭނާގެ މަސައްކަތުގައި ކުދިން ބައިވެރި ކުރެވެއެވެ. އެކުގައި ފޮތް ކިޔާލައި ކުލަ ޖައްސާލައި ކުރަހާލެވެ އެވެ. ކުއްޖާއާއެކު ރަނގަޅުގޮތުގައި ވަގުތު ހޭދަކުރެވެ އެވެ.\n"ދަރިފުޅާއެކު ފޮތް ކިޔާ ވަގުތުގައި މައިމީހާ އާއި ދަރިފުޅުގެ ގުޅުން ވަރުގަ ދަވޭ. ދަރިފުޅު ބަސްކޮށާރު މުއްސަންދިވާތަން ފެނޭ. އަމިއްލައަށް އިމްޕްރޫވް ވާވަރު ފެނޭ. އަދި ދަރިފުޅު އަމިއްލައަށް ޖުމްލައެއް ކިޔާލުމާއި ބައެއް ފޮތްތައް ރިޕީޓްކޮށް ކިޔަން ބޭނުންވަނީ ކީއްވެކަން ދެނެގަނެވޭ" ލީނާ ބުންޏެވެ.\nޓީޗަރެއް ބިނާ ކުރަން ލީލާ ކުރެއްވި ތަޖުރިބާ!


Riyaasee Bayaan Ihvvaa Jalsa Aa Dhimaakkoh Idhikolhun Majilis Kaireegai Ihuthijaaju Kuranee - Vaguthu\nރިޔާސީ ބަޔާން އިއްވާ ޖަލްސާއާ ދިމާކޮށް އިދިކޮޅުން މަޖިލިސް ކައިރީގައި އިހުތިޖާޖު ކުރަނީ\nރައްޔިތުންގެ މަޖިލިސް މިއަހަރަށް ހުޅުވުމުގެ ގޮތުން ބާއްވާ ޖަލްސާގައި ރައީސް އިބްރާހީމް މުހައްމަދު ސޯލިހު ރިޔާސީ ބަޔާން އިއްވަން ފެއްޓެވުމާއެކު އިދިކޮޅު ޕީޕީއެމް ޕީއެންސީ ކޯލިޝަން އިން މަޖިލިސް އިދާރާ ސަރަހައްދުގައި އިހުތިޖާޖު ކުރަން ފަށައިފިއެވެ.\nއިދިކޮޅު ކޯލިޝަނުން އިހުތިޖާޖު ކުރަމުން ގެންދަނީ އެ ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީން މިނިވަން ކުރުމަށް ގޮވާލައެވެ. އެ އިހުތިޖާޖާއި ގުޅޭ ގޮތުން އެ ކޯލިޝަންގެ ތަރުޖަމާން ހީނާ ވަލީދު މިއަދު "ވަގުތު" އަށް ވިދާޅުވީ އެއީ ސުލްހަވެރި އިހުތިޖާޖެއް ކަމަށެވެ.\nރައީސް އިބްރާހިމް މުހައްމަދު ސޯލިހްގެ ރިޔާސީ ބަޔާނާއެކު އިދިކޮޅު ޕީޕީއެމްއާއި ޕީއެންސީއިން މުޒާހަރާ ކުރަނީ - ވަގުތު އިމޭޖަސް: އިބްރާހިމް ޝާބިލް\nހީނާ ވިދާޅުވީ އެ އިހުތިޖާޖުގައި 200 އެއްހާ ބައިވެރިން އެބަ ތިބި ކަމަށެވެ. އަދި އެއީ ސުލްހަވެރި އިހްތިޖާޖަކަށް ވުމުން އެ އިހުތިޖާޖަށް ފުލުހުން ހުރަސް އަޅަމުން ނުގެންދާ ކަމަށް ހީނާ ވިދާޅުވިއެވެ. އެ މުޒާހަރާގައި އިދިކޮޅު ޕީޕީއެމް ޕީއެންސީ ހިންގުމާއި ވަގުތީ ގޮތުން ހަވާލުވެ ހުންނެވި ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) އާއި، ދެޕާޓީގެ ލީޑާޝިޕްގެ އިސް ބޭފުޅުންނާއި ސަޕޯޓަރުން ދަނީ ހަރަކާތްތެރިވަމުންނެވެ.\nއެ އިހުތިޖާޖްގެ ބައިވެރިން އަންނަނީ ދައުލަތުގެ ތިންބާރު އެކެއްގެ މުށު ތެރޭގައި ތާށިވެފައިވާ ކަމަށް ބުނެ އަޑު އުފުލަމުންނެވެ. މަޖިލީސް އިދާރާ ހުންނަ މަގު ބެރިކޭޑް ޖަހައި ބަންދުކޮށްފައި އޮތުމުން އިހުތިޖާޖުގެ ބައިވެރިން ތިބީ މަޖީދިއްޔާ ސްކޫލާއި ސޯސަންމަގާއި ގުޅޭ ކަންމަތީގައެވެ.\nމުޒާހަރާގައި ބައިވެރިވި އިދިކޮޅު ކޯލިޝަންގެ ޕާލިމެންޓްރީ ގްރޫޕްގައި ހިމެނޭ ޕީއެންސީގެ ނައިބު ރައީސް އަދި ރައްޔިތުންގެ މަޖިލީހުގެ މާވަށު ދާއިރާގެ މެންބަރު މުހައްމަދު ސައީދު ވަނީ ފަހުން މަޖިލިސް ކުރާ މާލަމުގެ ތެރެއަށް ވަދެ ވަންނަވައިފައެވެ. އެ މާލަމުގެ ތެރެއިން ރައީސް އިބްރާހިމް މުހައްމަދު ސޯލިހްއާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުއާ ބައްދަލު ކުރައްވައިފައެވެ.\nފެބުރުއަރީ 4, 2021 10:15\nޢާއްމުންނަށް މާސްކް އަޅަން އަންގައި، ދައުލަތުގެ ރައީސުލް ޖުމްހޫރިއްޔާ އާއި މަޖިލިސްގެ ރައީސް މާސްކް ނާޅާ މަޖިލިސްގެ ޖަލްސާގައި ތަޤުރީރު ކުމުން އެގެނީ ހުރުކަން ބޮޑު ކަމެއްކަން. "މުދިންކާޅު ގުއި ކެއީމާ، ދެންތިބި ކާޅުތައް މާގިނައިން ކާނެ". ތިމާ ހަދާ ޤަވާއިދަށް ހުރުމަތް ތެރިކޮށް ނުހިތާ، އަނެކުން އެޤަވާޢިދު މަތީގައި ތިބެން އެންގުމީ "މުދިން ކާޅު ގުއިކައިފާ އެހެން ކާޅުތައް ގުއި ނުކަން އެންގުން ފަދަ ކަމެއް"\nފެބުރުއަރީ 4, 2021 11:36\nއަމައްޔާއި، ހާދަހާބައިވަރު މީހުންނެކޭދޯ، މަގުތައް ތޮށްޖެހި ފިތިބާރުވެގެން މިއުޅެނީ މިމީހުންގެ މުޒާހަރާއާއިގުޅިގެންދޯ، އަދުރޭމެންވެސް މިހާބައިވަރު މީހުން މުޒާހަރާއަށްނެރެގެން ނުވާނެދޯ. އަނެއްކާ މެތުސް ޓީޗާރގެ ނަންމްބަރު ތައްރަނގަޅުބާ؟\nރައީސް ޔާމީނުގެ އަގުވައްޓާލަން ޖަމީލް އަޑީގަހުރެގެން ކުރާކަމެއްމީ ރިޔާސީ ޓިކެޓްހޯދަންވެގެން، ޖަމީލް ބުނަނީ ރައްޔިތުންގެ ތާއީދު ޔާމީނަށް ނެތްކަންދެއްކޭނީ މިގޮތައްކަމާ އޭރުން ޕީޕީއެމް މެމްބަރުންނަށް އޭނައަށް ތާއީދުކުރަން މަޖުބޫރުވާނެކަމަށް، އޭރުން ޔާމީން އޭނައަށްދިން އަނިޔާގެ ބަދަލްހިފާލާނެކަމައް\nފެބުރުއަރީ 4, 2021 12:08\nހާދަ މީހުނެކޭ ދޫކޮއްލަން ހަމަގޮވާލީ އެވަގު ދޫކޮއްލީ\nފެބުރުއަރީ 4, 2021 13:19\nފިއްކަނޑައިގެން ދާވަރު ބޮޑު ކުރައުޑެއް


105 aharuvee record nimumakah genes 17 aharuge keeper qaumee team ah | Mihaaru\nއޭސީ މިލާނުގެ ގޯލްކީޕަރު ޑޮންނަރުއްމާ.\n105 އަހަރުވީ ރެކޯޑް ނިމުމަކަށް ގެނެސް ޒުވާން ކީޕަރު ގައުމީ ޓީމަށް\n28 އޯގަސްޓް 2016 - 11:12 1 comment\nރޯމް (އޮގަސްޓް 28) - އިޓަލީ ގައުމީ ޓީމަށް މިދިޔަ 105 އަހަރުގެ ތެރޭގައި ނެގި އެންމެ ޒުވާން ކުޅުންތެރިޔާގެ ގޮތުގައި އޭސީ މިލާނުގެ އުމުރުން 17 އަހަރުގެ ގޯލްކީޕަރު ޖިއަންލުއިޖީ ޑޮންނަރުއްމާ ގައުމީ ޓީމުގައި ހިމަނައިފި އެވެ.\nއެކުވެރިކަމުގެ މެޗެއްގައި ފްރާންސާ ދެކޮޅަށް ކުޅެން އަދި ވޯލްޑް ކަޕް ކޮލިފައިންގައި އިޒްރޭލާ ދެކޮޅަށް ކުޅެން އާ ކޯޗު ޖިއަމްޕިއެރޯ ވެންޗޫރާ ނެގި ސްކޮޑުން ވަނީ ޑޮންނަރުއްމާގެ އިތުރުން މުޅިން އަލަށް ހަތަރު ކުޅުންތެރިޔަކަށް ވަނީ ފުރުސަތު ދީފަ އެވެ. އެއީ އޭސީ މިލާނުގެ ޑިފެންޑަރު އަލެސިއޯ ރޮމަނޮލީ އާއި ޔުވެންޓަސްގެ ޑިފެންޑަރު ޑެނިއަލް ރުގާނީ އާއި ޖެނޯއާގެ ފޯވާޑް ލެއޮނާޑޯ ޕަވެލޮޓީ އަދި ޓޮރިނޯގެ އަންދްރޭ ބެލޮޓީ އެވެ. މިއީ ކުރިން 21 އަހަރުން ދަށުގެ ޓީމުގެ ކުޅުންތެރިންނެވެ.\nޑޮންނަރުއްމާ އަށް ވުރެ އުމުރުން ހަގު ކުޅުންތެރިޔަކަށް އިޓަލީން އެންމެ ފަހުން ފުރުސަތު ދިނީ 1911 ވަނަ އަހަރެވެ. އޭނާގެ އިތުރުން ސްކޮޑުން ފުރުސަތު ދިން ކީޕަރުންނަކީ ކެޕްޓަން ޖިއަންލުއިޖީ ބުފޮން އާއި ލާޒިއޯގެ ފެޑެރިކޯ މާޗެއްޓީ އެވެ. ޖާގަ ގެއްލުނީ ޕީއެސްޖީގެ ސަލްވާޓޯ ސިރިގޫ އަށެވެ.\nއިޓަލީ ގައުމީ ޓީމަށް ބުފޮން 1997 ވަނަ އަހަރު ކުޅެން ފެށި ފަހުން އުފަންވި ޑޮންނަރުއްމާ އަކީ ބުފޮންގެ ޖާގަ ކުރިމަގުގައި ފުރާނެ ކަމަށް ބެލެވޭ ކީޕަރެވެ. މިދިޔަ ސީޒަނުގައި އުމުރުން 16 އަހަރުގައި މިލާނުގެ ފުރަތަމަ 11 ގައި ކުޅެން ފެށި ޑޮންނަރުއްމާގެ އަގެއްގެ ގޮތުގައި މިލާނުން ކަނޑައަޅާފައިވަނީ 50 މިލިއަން ޔޫރޯ އެވެ.\nކޯޗިންގައި 40 އަހަރު ހޭދަކޮށްފައިވާ އެކަމަކު ބޮޑު ކާމިޔާބެއް ހޯދިފައިނުވާ ވެންޗޫރާގެ ސްކޮޑުގައި ވަނީ މިދިޔަ ޔޫރޯގައި އެންޓޯނިއޯ ކޮންޓޭ ފުރުސަތު ދިން ގިނަ ކުޅުންތެރިން ހިމަނައިފަ އެވެ. އޭގެ ތެރޭގައި ޔުވެންޓަސްގެ ތަޖުރިބާކާރު ތިން ޑިފެންޑަރުން ކަމަށްވާ އަންދްރޭ ބަރްޒާލީ އާއި ޖިއޯޖިއޯ ކިއެލީނީ އާއި ލިއޮނާޑޯ ބޮނޫޗީ ހިމެނެ އެވެ. މީގެ އިތުރުން އަނިޔާގެ ސަބަބުން ޔޫރޯގައި ނުކުޅެވުނު ޕީއެސްޖީގެ މާކޯ ވެރާޓީ އާއި މިލާނުގެ ރިކާޑޯ މޮންޓޮލީވޯ އަށް ވަނީ ފުރުސަތު ދީފަ އެވެ.\nފޯވާޑުންގެ ތެރޭގައި، މިހާރު ޗައިނާ ލީގަށް ބަދަލުވެފައިވާ ގްރެޒިއާނޯ ޕެއްލޭ އާއި އިންޓަގެ އެޑާގެ އިތުރުން ލާޒިއޯގެ ޗިރޯ އިމޮބިލޭ އަދި ނަޕޯލީގެ އުއްމީދީ ފޯވާޑް މަނޮލޯ ގަބިއަޑިއާނީ ވަނީ ހިމަނައިފަ އެވެ.\nއިތުރު ލިޔުންތައް އިޓަލީގެ ގައުމީ ޓީމް އޭސީ މިލާން


China Gai Thibi Dhivehi Kiyavaa Kudhinna Shahid Bahdhalu Kurahvaifi - Vaguthu\nޗައިނާގައި ތިބި ދިވެހި ކިޔަވާ ކުދިންނާ ޝާހިދު ބައްދަލުކުރައްވައިފި\nމިނިސްޓަރ ޝާހިދު ޗައިނާގައި ތިބި ދިވެހި ދަރިވަރުންނާ ބައްދަލުކުރައްވަނީ\nމިނިސްޓަރ އޮފް ފޮރިން އެފެއާޒް އަބްދުﷲ ޝާހިދު ޗައިނާގައި ތިބި ދިވެހި ކިޔަވާކުދިންނާ ބައްދަލުކުރައްވައިފިއެވެ.\nމިބައްދަލުކުރެއްވުމުގައި ޗައިނާގެ ބެއިޖިން ސިޓީގައި ކިޔަވަމުންދާ ގިނަ އަދަދެއްގެ ކުދިން ވަނި ބައިވެރިވެފައެވެ.\nއެ ސިޓީގައި ގިނަ އަދަދެއްގެ ދިވެހި ދަރިވަރުން ކިޔަވަމުން ދެއެވެ.\nމީގެ އިތުރުން މިނިސްޓަރގެ މި ދަތުރުފުޅުގައި އިންޓަނޭޝަނަލް ބެއިޖިން އާބަން ކޮންސްޓްރަކްޝަން ގުރޫޕް (ބީ.ޔޫ.ޖީ.ސީ) އަދި އޭޝިއަން އިންފްރާސްޓްރަކްޗަރ ބޭންކުގެ އިސްވެރިންނާއި ވެސް މިއަދު ވަނީ ބައްދަލުކުރައްވައިފައެވެ.\nމިނިސްޓަރ ޝާހިދު ޗައިނާއަށް ރަސްމީ ދަތުރުފުޅެއްގައި ވަޑައިގެންފައި ވަނީ އިއްޔެގެ ވަގުތެއްގައެވެ. މި ދަތުރުފުޅު ނިންމަވާ ރައްޖެ ވަޑައިގަންނަވާނެ ދުވަހެއް ފޮރިން މިނިސްޓްރީއިން އަދި ހާމަކޮށްފައެއް ނުވެއެވެ.\nފޮރިން މިނިސްޓްރީން ވިދާޅުވީ މިނިސްޓަރ ޝާހިދު ޗައިނާ އަށް ކުރައްވަމުން ގެންދަވާ ދަތުރުފުޅުގެ ތެރެއިން އެ ގައުމުގެ ނައިބު ރައީސް ވޭންގް ގިޝާން އަދި ސްޓޭޓް ކައުންސެލަރ އެންޑް ފޮރިން މިނިސްޓަރ ވޭންގް ޔީ އާއި ބައްދަލު ކުރެއްވުމަށް ހަމަޖެހިފައި ވާކަމަށެވެ. އަދި އެ ބައްދަލްކުރެއްވުމުގައި މި ދެގައުމުގެ ގުޅުމާއި ބެހޭގޮތުން މަޝްވަރާ ކުރެވޭނެ ކަމަށް ފޮރިން މިނިސްޓްރީން މައުލޫމާތު ދެއްވައެވެ.\nމިނިސްޓަރ ޝާހިދު، ބޫޓާންގެ ހާރިޖީ ވަޒީރަށް ރާއްޖެ ވަޑައިގަތުމުގެ ދަޢުވަތު ދެއްވައިފި\nސެޕްޓެމްބަރު 18, 2019 22:56\nމީނަ ޗައިނާޔައް ކީއްކުރަން އެރުވީ!!!\nސެޕްޓެމްބަރު 19, 2019 00:18\nގޮތް ހުސްވީމާ އެރުވީ ޗައިނާ ސަފީރު ބުނީ ޗައިނާ އާއި ދިމާ އަށް އިނގިލި ދިއްކޮށްގެން ދިވެހިރާއްޖެއަށް ކުރާނެ ފައިދާއެއް ނޯންނާނެކަމަށް އަދިވެސް ޗައިނާ އޮތީ ދިވެހި ރާއްޖެއަށް އެހީވަން ތައްޔާރަށް ކަމަށް